Anna aharu ithuru airline eh ge dhathurutha Addu ah fashany | Mihaaru\nބޭރުގެ އިތުރު އެއާލައިނެއްގެ ދަތުރުތައް އަންނަ އަހަރު އައްޑު އަށް ފަށަނީ\nގަމުގެ އީކްއޭޓަ ވިލެޖްގައި މިއަދު ފެށި އައްޑޫ އިންވެސްޓާސް ފޯރަމްގެ ތެރެއިން. ފޮޓޯ: ކިޔުންތެރިއެއް\n22 އެޕްރީލް 2017 - 14:01\nގަމުގެ އީކްއޭޓަ ވިލެޖްގައި މިއަދު ފެށި، އައްޑޫ އިންވެސްޓާސް ފޯރަމްގައި ފިރާގް ވިދާޅުވީ އައްޑުއަކީ ޓޫރިސްޓުންގެ މާކެޓް އޮތް ތަނެއް ކަމަށެވެ.\nއެގޮތުން އައްޑޫގައި ޓޫރިޒަމް ފުޅާވެގެން އަންނަ އިރު، އިތުރު އެއާލައިންތަކުން ގަމަށް ދަތުރުތައް އޮޕަރޭޓް ކުރުމަކީ ވަރަށް ފީޒިބަލް ކަމެއް ކަމަށް އޭނާ ވިދާޅުވި އެވެ.\nއިނަ މޯލްޑިވްސްގެ ދަށުން ހިންގާ އޭސް އޭވިއޭޝަން ސާވިސަސް މޯލްޑިވްސްގެ އެޖެންޓްކަމުގެ ދަށުން މިދިޔަ އަހަރުން ފެށިގެން އަންނަނީ ސްރީ ލަންކަން އެއާލައިންސްގެ ސީދާ ދަތުރުތައް ވެސް މިހާރު ގަމަށް ބާއްވަމުންނެވެ.\n"އަޅުގަނޑު ޔަގީންކޮށްދޭން ބޭނުން އައްޑޫގެ ލޮބުވެތި ރައްޔިތުންނަށް މި އަންނަ އަހަރުގެ މާޗް ހިސާބުގައި އިތުރު އެއާލައިނެއް މެދު އިރުމައްޗާއި ޔޫރަޕް ގުޅޭ ގޮތަށް އައްޑު އަށް ދަތުރުތައް ފަށާނެ ވާހަކަ،" ފިރާގް ވިދާޅުވި އެވެ. "އެއީ އަޅުގަނޑުމެން ގަބޫލު ކުރާ ގޮތުގައި އިތުރަށް ހުޅުވިގެން ދާނެ ދޮރެއް. އަދި އައްޑޫގެ ރައްޔިތުންނަށް އުފާވެރި ހަބަރެއް."\nއެހެން ނަމަވެސް އެ ދަތުރުތައް ގަމަށް ކުރާނީ ކޮން އެއާލައިނަކުން ކަމެއް ފިރާގް މިއަދު ވިދާޅެއް ނުވެ އެވެ.\nގަމުގެ އީކްއޭޓަ ވިލެޖްގައި މިއަދު ފެށި އައްޑޫ އިންވެސްޓާސް ފޯރަމް --. ފޮޓޯ: ކިޔުންތެރިއެއް\nފިރާގް ވިދާޅުވީ ބޭރުގެ އެއާލައިންތަކުގެ ދަތުރުތައް ރާއްޖެ އަށް ބާއްވަން އިނަ މޯލްޑިވްސް އިން ކުރަމުން އަންނަ މަސައްކަތްތަކަށް ސަރުކާރުން ވަރަށް ބޮޑު އެއްބާރުލުމެއް ވެސް ލިބެމުން އަންނަ ކަމަށެވެ.\nގަން އެއާޕޯޓް ހިންގާ އައްޑޫ އިންޓަނެޝަނަލް އެއާޕޯޓް ކޮމްޕެނީ (އޭއައިއޭ) އިން ވެސް ބުނެފައިވާ ގޮތުގައި ކުރިއަށް ގަމަށް ފްލައިޓްތައް އޮޕަރޭޓް ކުރުމުގެ ޝައުގުވެރިކަން ބޭރުގެ ބައެއް އެއާލައިންތަކުން މީގެ ކުރިން ވެސް ފާޅުކޮށްފައިވެ އެވެ.\nއެ ކުންފުނިން ބުނެފައިވާ ގޮތުގައި ގިނަ އެއާލައިންތަކުގެ އޮޕަރޭޝަންތައް އައްޑު އަށް ފަށަން ބަލާ އިރު، މިހާރަށް ވުރެ ބޮޑަށް ޓޫރިޒަމް ދާއިރާ އައްޑޫގައި ފުޅާކޮށް، އެނދު އިތުރު ކުރުމަކީ އެންމެ މުހިއްމު އެއް ކަންތަކެވެ.\nއައްޑޫގައި އެއް ދުވަހުގެ މުއްދަތަށް މިއަދު ފެށި އިސްވެސްޓާސް ފޯރަމް ހުޅުއްވައި ދެއްވީ ޓޫރިޒަމް މިނިސްޓަރު މޫސާ ޒަމީރެވެ. މި ފޯރަމްގައި ޓުއާ އޮޕަރޭޓަރުންނާއި ވިޔަފާރިވެރިންނާއި ފައިނޭންޝަލް ބައެއް އިންސްޓިޓިއުޝަންތަކުން ބައިވެރިވެ އެވެ.\nމޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްއައިޓީޑީސީ) އިން އިންތިޒާމްކޮށްގެން ފެށި މި ފޯރަމްގެ ބޭނުމަކީ މެދުފަންތީގެ އިންޓަގްރޭޓެޑް ޓޫރިޒަމްގެ ދަށުން އައްޑޫގެ މެދުފަންތީގެ ޓޫރިޒަމަށް ބެޑް ކެޕޭސިޓީ އިތުރުކޮށް، ޓޫރިޒަމް ދާއިރާ ފުޅާ ކުރެވޭނެ ގޮތްތައް ފަހި ކުރުމެވެ.\nއެގޮތުން ސަރުކާރުގެ އަމާޒަކީ އައްޑޫގައި 3،000 ގެސްޓް ހައުސް އެނދު ތަރައްގީ ކުރުމެވެ.\nއައްޑޫ ސ. ގަން ޓޫރިޒަމް ޓޫރިޒަމް މިނިސްޓަރު އީކުއޭޓާ ވިލެޖް ގަން އިންޓަނޭޝަނަލް އެއާޕޯޓް\n13 ކޮމެންޓް, 21 ރިއެކްޝަންސް\nހަންކެޑެ އިސްމެހެލާ ހެރަ ދެރުއްޖެި ހެރަ ކަންޑި ހެރަ ހޮސްޕިޓަލް ގަން އެއާރޕޯޓް ސިޔާސީ ޕޯޑިޔަމް ތަކުގެ ސުރުހީ!\nއިންވެސްޓަރ ފޯރަމް އެކޭ ބުނެ ސިޔާސީ ކެމްޕެއިން ފޯރަމެއް ބޭއްވީ. ދެތިން ދޮން މީހުން ގެނެސް ބައިތިއަްބާފަ، އިސްމެހެލާ ހެރަ ރިސޯޓު ތަރައްޤީ ކުރި ބީދައިން ބޭއްވި ފޯރަމެއް. އާރޭފު އިންޖީނުގެއާއި އިންވެގެން ޖެސްޓް ހައުސް އެޅުމަށް ހަމަބުއްދި ހުރި އެކަކުވެސް އެއްބަސްވާނެތޯ؟ އަނެއްކާ ހިކިހެރަ ކިޔާ މުޅިން އާރަށެއް އުފަންވެއްޖެ. އިންވެސްޓަރުންގެ ފަރާތުން ވާހަކަ ދެއްކެވީ ޕާޓީ އެކްޓިވިސްޓެއް. ކައުންސިލް އިންތިހާބަށް ކުރިމަތި ލާފައި ތިބި ޕިންކީސް އިން ވެސް އެތަނުގައި ބުމަރެއް ހެން އެނބުރިނަގަނީ އަނެއްކާ އެވެސް އިންބެސްޓަރުންތޯ؟ އިންސާނާގެ ހަމަ ބުއްދިއަށް ގަބޫލު ކުރެވޭ ކަންތައްތައް ކުރުމުން ފަހަރުގައި އޮޅުވައިލެވިދާނެ. މިހާރު ތިޔަ ގޮވީ އަތަށް\nހުރިހާ ކަމެއް ނިމުނީ. އިތުރު އެއަރލައިނެއް ފަށާވާހަކަ ބުނެފީއްޔާ މިހާރު އަންނަ އެއަރލައިންވެސް ހުއްޓުވާނެ. Equatorial Convention Centre ވީރާނާ ނުކުރިނަމަ އެތަނުގައި ތިޔަ ކޮންފަރެންސްވެ ބޭއްވުނީހެއްނު.\nހޭމަ / ސޭފް އައިލޭންޑް ، ސްނާމީ ޒޯން\nސްރީލަންކަން އެއަރލައިންސް ގަމަށް ދަތުރުކުރާތީ އެމީހުން ހުއްޓުވަން މޯލްޑިވިއަން އަރުވާޖަހާލާފަ ނޫޅެ ތިޔަ މޯލްޑިވިއަންގެ ވިޔަފާރީގެ ބޮޑުބައެއް ހިއްސާކުރާ އައްޑޫ ސިޓީގެ ރައްޔިތުންނަށް ކަމެއްކޮށްދިނުމަށް ގަމުން ޗައިނާގެ ސިޓީ އަކަށް ދަތުރު ކުރެވޭތޯ ބަލަންވީނު. ފުރަތަމަ ކޮޅު ފައިދާ ނުވިޔަސް މިއީ ކާމިޔާބުކުރެވިދާނެ ކަމެއް. ގައިމު މާލޭ ބޭފުޅުންގެ ޗުއްޓީ އަށް މޯލްޑިވިއަން ތާޖުމަހަލް ބަލަން ދަތުރުކުރަނީ ވެސް ގެއްލުމުގައި.\nސަރުކާރުން އެބާރަލުން ލިބެމުންދާނަމަ، މޯލްޑިވިއެން އިން ސްރީލަންކަން ހުއްޓުވަން ޖަހަމުންދާ ގޭމުތައް ހުއްޓާލަން އެބަޖެހޭނޫތޯ؟؟؟ މޯލްޑިވިއެން އެއީ ސަރުކާރު ކުންފުންނެއްނޫންތޯ؟؟/ އަޅުގަނޑު އައްޑޫގެ ރައްޔިތުންނަ ދަންނަވަ، މޯލްޑިވިއެންގެ ދަތުރުތައް ގަމާ ސްރީލަންކާއި ދެމެދު ފެށިކަމުގައި ވީނަމަވެސް ސްރީލަންކަން އިން ދަތުރުކުރުމަށް!\nހާސްނުވޭ.. ތިޔަހާ އިތުރުފުޅު ނުހައްދަވާ.. އަޅުގަނޑު ދީފާނަން ވޯޓެއް ތިހުރިހާ ހުވަފެންތަކެއް ނުދެއްކިޔަސް. އެކަމް ޖީބަށް ކުޑަކޮށް އެނގިލަން ޖެހޭނެ\nތިބޯޓު މިހާރު ޖައްސާފައި އައި މީހުން އެތިބީ ދެރުއް ޖެހި ހެރާ ގައި\nލޯކަލް އިންތިޚާބާއި ކައިރިކޮށްފަ ދައްކާލި ހުވަފެނެއް. އިންރ މޯލްޑިވްސް ފިރާގަށް ވެސް ބުނެވެން އޮތްވަރަށް ބުނެލި. އެއީ އިނާ މޯލްޑިވްސް އިން ކުރަމުން އަންނަ ކަންތައްތަކަށް ސަރުކާރުގެ އެއްބާރުލުން ވަރަށް ލިބޭ ވާހަކަ. އަދި ޓޫރިޒަމް މިނިސްޓަރު ބައިންދައިގެން މި ވާހަކަތައް ދެއްކުމުން އެބަ އެނގޭ ސަރުކާރުގެ އެއްބާރުލުން ހުރި ވަރު. ހަމަ އެއާއި އެކު އެބަ ފެނޭ މިއަންނަން އުޅޭ އެއަރލައިން އަކީ ލޯކަލް އިންތިޚާބުގެ މަތިވަރު ކަން\nކޮން އިތުރު އެއާ ލައިނެއްތަ.؟ މިހާރު އެހެން އެއާ ލައިނެއް އެބަ ޖައްސާތަ.. ތިބުނާ ލަންކާ ފްލައިޓުވެސް މިހާރަކު ނޯވޭ..\nކޮސްވެސް ގޮވަންވާނީ އިންސާނުންގެ ބުއްދި އަށް ޤަބޫލު ކުރެވޭ ކަންތައްތަކަށް ކަމުގައި ދެކެން. ތި ވިދާޅުވާ އެއަރޕޯޓަށް ކިތައް ފަހަރު މަތިންތޯ އިންޓަރނޭޝަނަލް ފުލައިޓް ތަކުގެ ދަތުރު ތައް ފަށަން މަސައްކަތް ކޮއްފައިވަނީ. ކިތައް ވިޔަފާރި ވެރިން ތިކަމުގައި އުލެފިތޯ! ކާމިޔާބު ވީތޯ! އެއްވެސް ސަރުކާރަކުން ނެތް އަދި މިހާތަނަކަށް އައްޑޫ ސިޓީ ތަރައްގީ ކުރާކަށް އަދި އައްޑޫގެ ރައްޔިތުންނަށް ފާގަތި މުސްތަގްބަލް އެއް ހޯދާ ދީފައެއް ނުވޭ. ސަބަބުތައް ވަރަށް ގިނަ. އައްޑޫ ތަރައްގީ ކޮއްފިނަމަ މާލޭގެ ކޮޓަރި ތަކުގެ ކުޅިތައް ތިރިވާނެތީވެސް މިކަން ނުކުރާނެ. މާލޭގެ ބިޑެތި ބިޔަ އިމާރާތް ތަކުގެ ގިނަވެރިންނަކީ މި ވަގުތު ތިބި އެންމެ ފުންނާބު އުސް ވިޔަފާރި ވެރިން. އެހެން ކަމުން އެބޭބޭ ފުޅުންވެސް އައްޑޫ ސިޓީ ތަރައްގީ ވުމަކަށް ނޭދޭނެ.\nކޮންމެ އެއާރލައިނެއްވެސް ހުއްޓުވަނީ ސަރުކާރުގެ އެއާލައިން އިން! އައްޑޫ ރައްޔިތުން ފެލަން ސަރުކާރުން ގެންގުޅޭ އެއާރލައިނެއްއެއީ!


ރަބާތު އިންޓަރނޭޝަނަލް މެރެތަންގެ ހާފު މެރަތަން ކެޓަގަރީގައި ދުވެ، ޤައުމީ ރެކޯޑަކާއެކު ޝަރަފް އައިއޯއައިޖީއަށް ކޮލިފައިވެއްޖެ\nމޮރޮކޯގެ ރަބާތު އިންޓަރނޭޝަނަލް މެރެތަންގެ ހާފު މެރަތަން ކެޓަގަރީގައި ދުވެ، ޤައުމީ ރެކޯޑަކާއެކު އަޙްމަދު ޝަރަފް އިންޑިއަން އޯޝަން އައިލެންޑް ގޭމްސް (އައިއޯއައިޖީ) އަށް ކޮލިފައިވެއްޖެއެވެ.\nޝަރަފް މި މެރެތަންގައި މިއަދު ދުވުނު އިރު، މި މަހުގެ6ވަނަ ދުވަހު ޕްރާގް މެރެތަންގައި ޝިފާޒް މުހައްމަދު ވަނީ 1:13:04 މިނެޓުން ރޭސް ނިންމާފައެވެ. އެހެންކަމުން ޝިފާޒުގެ ރެކޯޑް ޝަރަފް މުގުރާލީ 1:12:52 މިނެޓުން ދުވެގެންނެވެ.\nޝިފާޒުގެ ރެކޯޑް މުގުރާލި ނަމަވެސް އައިއޯއައިޖީގެ ހާފް މެރެތަން އިވެންޓަށް ކޮލިފައިވުމަށް އެތުލެޓިކްސް އެސޯސިއޭޝަނުން ދީފައިވަނީ 1 ގަޑި 13 މިނެޓުގެ ޓައިމިންގ ކަމަށްވާތީ، ޝިފާޒަށްވެސް ވަނީ އެ ގޭމްސް އިން ފުރުޞަތު ލިބިފައެވެ.\nސްޕޯޓްސް މިނިސްޓްރީ އާއި އެތުލެޓިކްސް އެސޯސިއޭޝަނުން ދިން ފުރުޞަތެއްގައި ޝަރަފް މިހާރުވެސް ތަމްރީނުތައް ހަދަމުން އަންނަނީ މޮރޮކޯގައެވެ.\nޝަރަފް ބުނީ ޔޫރަޕުގެ ރަނގަޅު މާހައުލެއްގައި ފްލެޓް ރޫޓެއްގައި ދުވެވުނު ނަމަ މިއަށް ވުރެ ރަނގަޅު ނަތީޖާއެއް ނެރެވުނީސް ކަމަށާއި ނަމަވެސް ކޮލިފައިވީމާ އުފާކުރާ ކަމަށެވެ.\n"އައިއޯއައިޖީގައި ރަނގަޅު ނަތީޖާއެއް ހޯދުމަށް ވަރަށްބޮޑަށް މަސައްކަތް ކުރަންޖެހޭ ކުރިއަށް އޮތް ދެމަސްދުވަހުގެ ތެރޭގަ. އަނެއްކާ ކުރިއަށް އޮތީ ރޯދަ މަސް. އެހެންވީމަ ވަރަށް ބޮޑަށް ވިސްނައިގެން ތައްޔާރުވާން ޖެހޭނީ" ޝަރަފް ބުންޏެވެ.\nޝަރަފް ވަނީ ރާއްޖޭގެ މެރެތަން ރެކޯޑް 27 އަހަރަށް ފަހު މުގުރާފައެވެ. ސާފް ގޭމްސްގައި 1989 ވަނަ އަހަރު ހުސެއިން ހަލީމް (ކުޑަހުސެން)2ގަޑި 45.03 މިނެޓުން ހެދި ރެކޯޑް 2017 އަހަރު ޝަރަފް މުގުރާލީ2ގަޑި 42:28 މިނެޓުން ދުވެގެންނެވެ.\nއެހެންނަމަވެސް މި ރެކޯޑް މިވަގުތު އޮތީ ޝިފާޒްގެ އަތުގައެވެ.\nމޮރިޝަސްގައި ބާއްވާ އައިއޯއައިޖީގެ ހާފް މެރެތަން ދުވުމުގައި ރާއްޖެއަށް ފަސް ޖާގަ ދީފައިވާ އިރު، އެސޯސިއޭޝަނުން ދީފައިވާ ޓާގެޓް ހާސިލްކުރެވޭ ފަސް ދުވުންތެރިންނަށް އެ ފުރުސަތު އެބައޮތެވެ.\nއެސޯސިއޭޝަނުން ބުނީ އެއަށް ވުރެ ގިނަ ދުވުންތެރިން ތިބެއްޖެ ނަމަ ފުރުސަތު ދޭނީ އޭގެ ތެރެއިން އެންމެ ޓައިމިންގ ރަނގަޅު ފަސް ދުވުންތެރިންނަށެވެ.\nއައިއޯއައިޖީގައި ރާއްޖޭން ވާދަކުރާ ފިރިހެން ސްޕްރިންޓް އަދި މިޑްލް ޑިސްޓެންސް ދުވުންތެރިން ނަގާނީ ދޯހާގައި މިހާރު ކުރިއަށްދާ އޭޝިއަން އެތުލެޓިކްސް ޗެމްޕިއަންޝިޕުންނެވެ.\nމީގެ އިތުރުން މާލޭގައި ބާއްވާ ޓައިމް ޓްރަޔަލް އިންވެސް ރަނގަޅު ނަތީޖާ ހޯދާ ދުވުންތެރިންނަށް ފުރުސަތު ލިބޭނެއެވެ.\nއޭޝިއަން ޗެމްޕިއަންޝިޕުގައި އަންހެން ޓީމު ވާދަނުކުރާތީ އައިއޯއައިޖީގައި ވާދަކުރާ އަންހެން ދުވުންތެރިން ނަގާނީ ހާއްސަ ޓައިމް ޓްރަޔަލެއް މާލޭގައި ބާއްވައިގެންނެވެ.


އުސްފަސްގަނޑާއި ދިމާ މަތީގައި ހުސް ބާޒާއި ކޮކާ! މިވީ ކިހިނެތް؟ | Jazeera\tއުސްފަސްގަނޑާއި ދިމާ މަތީގައި ހުސް ބާޒާއި ކޮކާ! މިވީ ކިހިނެތް؟ - Jazeera\nއުސްފަސްގަނޑާއި ދިމާ މަތީގައި ހުސް ބާޒާއި ކޮކާ! މިވީ ކިހިނެތް؟\nޢަލީ ޔާމީން May 18, 2019 556 views0\nރަމަޟާން މަހުގެ ހަވީރު ވަގުތެވެ. ރޯދަ ކުރުކޮށްލުމަށާއި، ފިނި ބުރު ޖަހާލުމަށް ސައިކަލުތަކާއި، ކާރުތަކުގައި މީހުން ހޭލަމޭލައަށް އުޅޭ ކާރޫބާރޫ ބޮޑު ވަގުތެވެ. އަހަރެންވެސް އަހަރެންގެ ރަށްޓެއްސަކާއި އެކު ސައިކަލުގައި ހަވީރުގެ އެ ހިތްގައިމު ވަގުތު ނުކުތީ ރޯދަ ކުރުކޮށްލުމުގެ ގޮތުންނެވެ.\nމާލޭގެ ހަނި މަގުތައް ހުރަސްކޮށް، އެންމެ މައި މަގު މަޖީދީ މަގުން އިރަށް ގޮސް އާޓިފިޝަލް ބީޗާއި ހަމައިން އުތުރަށް ދުއްވަމުން ދިޔައީމެވެ. ރާޅުގަނޑު ސަރަހައްދު ގިޔާކުރުމަށް ފަހު އެތާނގައި އޮންނަ ބެންޑުން އަޅައިގެން އަޑިޕާކާއި އަރައި ހަމަވިއިރު ކުރިމަތީގައި އޮތް ޓްރެފިކް ލައިޓުގައި ޖެހި އެތައް ބަޔަކު މަޑުކޮށްލައިގެން ތިއްބެވެ. މަޑު ދުވެއްޔެއްގައި އަހަރެންވެސް ގޮސް ޓްރެފިކް ލައިޓާ އަރާ ހަމަވި އިރު ފެހި ބޮކި ދިއްލިއްޖެވެ. ނަސީބު ކަން ދިމާކުރި ގޮތުން މަޑު ކުރާކަށް ނުޖެހުނެވެ. އެއް ސައިކަލުން ނައްޓަމުން އަނެއް ކާރުން ނައްޓަމުން ގޮސް ވަށަމަގުން ހޅަގަށް އަޅައި ސައިކަލުގެ ދުވެލި ކުޑަކޮށް ބާރުކޮށްލީމެވެ. ބާރު ދުވެލީގައި އަހަރެން ސައިކަލު ދުއްވަމުން ދިޔައިރު މަތީގައި އެކި ޒާތުގެ މަޑިތައް އަރުވާފައި ހުށްޓެވެ. ހީވަނީ މަޑި އެރުވުމުގެ މުބާރާތެއް ކުރިއަށް ދާހެނެވެ. ކުއްލި ހައިރާންކަމެއް ލިބުނު ނަމަވެސް އުސްފަސްގަނޑާއި އަރާ ހަމަވިއިރު ވެގެން މިއުޅޭ ގޮތް ހާމައަށް ސާފުވިއެވެ. އެކި އުމުރުފުރައިގެ މީހުން މަޑި އެރުވުމުގެ ފޯރި ނަގަނީއެވެ.\nއަހަންނަކީވެސް ކުޑައިރު މަޑިއެރުވުމަށް މަރުދޭ މީހެއް ކަމުން ސައިކަލު އުސްފަސްގަނޑަށް އެރުމަށް އޮންނަ ހަނި ގޯޅީގައި މަޑުކޮށްލީމެވެ. ސައިކަލު މަޑުކޮށްލާ ސައިކަލުން ފޭބިތަނާހެން ކަންފަތުގައި ޖެހުނީ ވިޔަފާރި އަންބާއެއްގެ އަޑެވެ.\n"އެކި ސައިޒުގެ ގުޑި، ވީލާއި އެކު، މިހުރީ، އާދޭ އާދޭ" މިއެވެ. މަޑި ވިއްކާ މީހުން އެމީހުންގެ ޖާދޫގައި މިފަދަ އަންބާތައް ކިޔައިގެން އެތަނަށް އައިސް އުޅުނު އެތައް ބަޔަކު ޖައްސަމުން ދިޔައެވެ. ހާއްސަކޮށް ކުޑަކުދިންނެވެ. އެކި ސައިޒުގެ، އެކި ޑިޒައިންތަކުގެ މަޑި އެ ވިޔަފާރިވެރިން ވިއްކަމުން ދިޔައެވެ. 100ރ އިން ފެށިގެން 350ރ އާއި ދެމެދުގެ އަގުތައްކެއްގައި އެމީހުން މަޑިތައް ވިއްކަމުން ދިޔައިރު ފަތުއަޑުކިޔާފައި މަޑިތައް ވިކެމުން ދިޔައެވެ.\nއުސްފަސްގަނޑުން ފެށިގެން މާލޭގެ ފަތާ ޓްރެކާއި ހަމައަށް މަޑި އެރުވުމުގެ ފޯރީގައި އެތައް ބަޔަކު ތިއްބެވެ. އެތައް ބެލެނިވެރިޔަކު އެމީހުންގެ ދަރިން ގޮވައިގެން މަޑި އެރުވަމުން ދިޔައެވެ. ނަލަ ވައިރޯޅިތަކާއި އެކު ފަޒާގައި އެ މަޑިތައް އޭގެ މިނިވަންކަމާއި އެކު އުދުހެމުން ދިޔައިރު އެ މަންޒަރު ބަލަން އިސްއުފުލައިގެން އެތައް ކުޑަކުދިންނެއް ހިނިތުންވުމާއި އެކު ތިއްބެވެ. "އެއޮތީ އޭ" ބުނާ ފަދަ ގޮތަކަށް މަޑިތަކާއި ދިމާލަށް އިނގިލި ދިއްކުރަމުންނެވެ. ބާޒުގެ ޑިޒައިނާ، ކޮކާގެ ޑިޒައިނަށް ހުރި މަޑިތައް ދުރުން ފެންނައިރު ހީވާނީ ހަމަ އަސްލު ކޮކާ ހެންނެވެ. ނުވަތަ ބާޒުހެންނެވެ.\nއިރުގެ އަލިކަން ދުނިޔެއިން ފަޑުވަމުން ދިޔަ ވަރަކަށް މަޑި އިރުވުމުގެ ފޯރީގައި ތިބި މީހުން އެމީހުންގެ ވީލަށް ކަންވާރުތައް އޮޅަމުން މަޑިތައް ތިރިކުރަމުން ދިޔައެވެ. ގަޑިއަށް ބަލާލަމުންނެވެ. އެއީ ރޯދަ ވީއްލަންވާއިރަށް ގެއަށް ދިޔުމަށްޓަކައެވެ.\nހައެއް ޖެހުމާއި އެކު އުސްފަސްގަނޑު ދޫކޮށް އަހަރެން ވަށަމަގުން ހުޅަނގަށް ދުއްވަމުން ދިޔައީމެވެ. ބަންޤީގެ އަޑަށް ރޯދަ ވީއްލުމަށް ގެއަށް ދިޔުމުގެ ފޮނި އުންމީދުގައެވެ.


އެމްއީސީ ގުރުއާން މުބާރާތުން އެއްވަނަ ރާޝާ – adduLIVE\nއެމްއީސީ ގުރުއާން މުބާރާތުގެ އެއް ވަނަ ރާޝާ އަށް\nApr 23, 2022, 12:19 މުރުޝިދު އަބްދުލް ހަކީމް\nމީދޫ އެކުވެރިންގެ ޗެއިން (އެމްއީސީ) އިން އިންތިޒާމްކޮށްގެން ބޭއްވި ގުރުއާން މުބާރާތުން އެއްވަނަ މަރިޔަމް ރަޝާ ތައުފީގު ހޯދައިފިއެވެ.\nމި ރޯދަ މަހުގެ ހުޅުދީ އާއ މީދޫއަށް ހުޅުވާލައިގެން ކުރިއަށްގެންދިޔަ ގުރުއާން މުބާރާތުގައި ރަޝާ ވަނީ 18 އަހަރުން ދަށުގެ ހިތުން ކިޔުމުން އެއްވަނަ އާއި ބަލައިގެން ކިޔުމާއި ނުބައިލައި ކިޔުމުގެ ގޮފިން އެއްކޮން ދެ ބައިން އެއްވަނަ ހޯދާފައެވެ. މުޅި މުބާރާތުންވެސް އެއްވަނަ ހޯދި ރަޝާއަށް ވަނީ އުމްރާ ދަތުރެއް ދީފަ އެވެ.\nއެމްއީސީ ގުރުއާންމުބާރާތުން ވަނަ ލިބުނު ދަރިވަރުންނަށް އިނާމް ހަވާލު ކުރަނީ\nމުޅި މުބާރާތުން ދެ ވަނައަށް ހޮވިފައިވަނީ މަލްދާ ހަލީމެވެ. އަދި މުޅި މުބާރާތުން ތިން ވަނައަށް ހޮވިފައިވަނީ އާމިނަތު ޒޯޔާ ބިންތު އަލީ މުހައްމަދެވެ. މުޅި މުބާރާތުން ދެ ވަނައަށް 10000 ރުފިޔާ، އަދި މުޅި މުބާރާތުން ތިން ވަނަ 5000 ރުފިޔާ ދީފައިވެ އެވެ.\nމި ރޯދަ މަހުގެ 15 އަދި 16 ވަނަ ދުވަހު ކުރިއަށް ގެންދިޔަ މި މުބާރާތަކީ އެމްއީސީގެ އަހަރީ ދުވަހާ ގުޅިވައިގެން ކުރިއަށް ގެންދިޔަ ހަރަކާތްތަކުގެ ތެރެއިން ބޭއްވި މުބާރާތެކެވެ. މިއީ އެ ޖަމިއްޔާއިން ބޭއްވި ފުރަތަމަ ގުރުއާން މުބާރާތެވެ.


Kathivalhin Jahaa Meehaku Maraali Mahsalaigai Meehaku Hayyaru Kohfi - Vaguthu\nއަދަދު މަދުނުވެ، ނުރައްކަލާއި ކައިރިއަށް! - 20 ގަޑިއިރު ކުރިން\nކަތިވަޅިން ޖަހާ މީހަކު މަރާލި މައްސަލައިގައި މީހަކު ހައްޔަރުކޮށްފި\n2 އަހަރު ކުރިން ( ޖެނުއަރީ 11, 2019 )\nފުލުހުންގެ މައި މަރުކަޒު ޝަހީދު ހުސައިން އާދަމް ބިލްޑިންގ – ވަގުތު: އިމޭޖްސް\nއދ.އެއްލައިދޫ ރިސޯޓްގައި ހިންގި މާރާމާރީގައި ސްރީލަންކާ މީހަކުގެ ގައިގަ ކަތިވަޅިއަކުން ޖަހާ މަރާލި މައްސަލައާ ގުޅިގެން މީހަކު އެ ރިސޯޓުން ހައްޔަރުކޮށްފިއެވެ. ހައްޔަރު ކޮށްފައި ވަނީ ވެސް ލަންކާ މީހެކެވެ.\nފުލުހުންގެ މީޑިއާ އޮފިޝަލް ވިދާޅުވީ އެއްލައިދޫ ރިސޯޓުގައި ބުރާސްފަތި ދުވަހުގެ ރޭ މާރާމާރީ ހިންގީ ލަންކާ ދެ މީހުން ކަމަށާއި އެ މާރާމާރީގައި މަރުވެފައި ވަނީ 24 އަހަރުގެ ލަންކާ މީހެއް ކަމަށެވެ. އޭނާ މަރާލި ކަމުގެ ތުހުމަތުގައި ހައްޔަރު ކުރީ 39 އަހަރުގެ ލަންކާ މީހެއް ކަމަށް ފުލުހުން ވިދާޅުވިއެވެ.\nކަތިވަޅިއަކުން ހަމަލާދީ ޒަހަމް ކޮށްލުމުން މަރުވި މީހާގެ ހަށިގަނޑު ބުރާސްފަތި ދުވަހުގެ ރޭ ފަތިހު ވަނީ މާލެ ގެނެސް، އޭޑީކޭއަށް ގެންގޮސްފައެވެ.\nއެއްލައިދޫ ރިސޯޓްގައި މަސައްކަތް ކުރާ ދިވެއްސަކު "ވަގުތު" އަށް މައުލޫމާތު ދެމުން ބުނީ ލަންކާ މީހެއްގެ އަތުން ލަންކާ މީހެއްގެ ގަޔަށް ކަތިވަޅިން ހަމަލާ ދިނީ މަސްތުވެގެން ހުރެ ކަމަށެވެ.\nއޭނާ ބުނީ މަސްތުވެގެން ތިބެ ސަކަރާތް ޖެހުމުގެތެރޭގައި އެކަކު ކޮށްޕާލުމުން ގޮސް ހަމަލާދިން މީހާގެ ގައިގައި ޖެހުމުން ދެމީހުންގެ ދެމެދުގައި ދެބަސްވުން އުފެދި އެންމެފަހުން އެކަކު ކަތިވަޅިން އަނެކަކަށް ހަމަލާދިނީ ކަމަށެވެ.\nމި މާރާމާރީ ހިނގީ ރޭ 21:50 ހާއިރުއެވެ.\nޖެނުއަރީ 11, 2019 14:01\nލަންކާ މީހާ ކައިރީގައި ބުނޭ އެމްޑީޕީ އަށް ތާއީދުކޮށް ސޯސަލް މީޑިއާގަ އެއްޗެކޭ ބުނެލާށޭ އެއިރުން އެސޮރުވެސް ދޫކޮއްލަފާނެ. ސްމިތް ވެލޒިނީ ހޯރަ އިއްބެ މެން ފަދައިން


Lanka gai singa akah Covid-19 jehigen India ge ehee ah edhijje | Atoll News\nލަންކާގައި ސިންގާއަކަށް ކޯވިޑް-19 ޖެހިގެން އިންޑިއާގެ އެހީއަށް އެދިއްޖެ\nޝާއިޢުކުރީ: ފާޠިމަތު ފާޒިހާ ޖޫން 21, 2021, 14:47\nސްރީލަންކާގެ ޒުލެންގައި ގެންގުޅޭ ސިންގާއަކަށް ކޯވިޑް-19 ޖެހިގެން އިންޑިއާގެ އެހީތެރިކަމަށް އެދިއްޖެ އެވެ.\nލަންކާގެ ޒޫލޮޖިކަލް ގާޑަންގެ ކަމާ ބެހޭ ފަރާތްތަކުން ބުނީ އެ ޒުލުން ޕޮސިޓިވްވެފައިވަނީ އުމުރުން 11 އަހަރުގެ ސިންގާއެއް ކަމަށެވެ. އޭތި ކޯވިޑަށް ޕޮސިޓިވްކަން ޔަގީން ކުރެވުނީ ދެ ފަހަރު ކޯވިޑަށް ޓެސްޓުކުރި ފަހުންނެވެ.\nއެ ސިންގާގެ ފަރާތުން ފެނިފައިވަނީ އާންމުކޮށް އިންސާނުން ގައިންވެސް ފެންނަމުންދާ ރޯގާގެ އަލާމާތް ކަމަށް ލަންކާގެ ކަމާ ބެހޭ ފަރާތްތަކުން ބުނެ އެވެ. އެ ސިންގާއަށް ކޯވިޑް ޖެހުމުން ފަރުވާގެ ކަންކަން ކުރިޔަށް ގެންދަނީ އިންޑިއާގެ ސެންޓްރަލް ޒޫ އޮތޯރިޓީ އާއި ގުޅިގެންނެވެ.\nލަންކާގެ ކަމާ ބެހޭ ފަރާތްތަކުން ބުނީ އެ ސިންގާ އާއި ކޮންޓެކްޓުވި އިތުރު ޖަނަވާރުތަކައި މުވައްޒަފުން މިހާރު އެކަހެރި ކުރެވިފައިވާ ކަމަށެވެ. އަދި އިންޑިއާގެ ޒޫ އޮތޯރިޓީގެ ލަފާ އާއި އެއްގޮތަށް ކޯވިޑް ޖެެހުނު ސިންގާއަށް ފަރުވާ ދެމުންދާ ކަމަށް ބުނެފައިވެ އެވެ.\nއިންޑިއާގެ ޗެންނާއީގެ ޒޫއަކުން މި މަހު ކުރީ ކޮޅު ވަނީ ކޯވިޑް-19 ޖެހިގެން 12 އަހަރުގެ ސިންގާއެއް މަރުވެފައި އެވެ. އަދި އެ ސިންގާ އާއި ކޮންޓެކްޓުވި އިތުރު ސިންގާތަކެއް ކޯވިޑަށް ޕޮސިޓިވްވެފައިވެ އެވެ.\nއޭގެ ފަހުން އިންޑިއާގެ އެކި ސްޓޭޓްތަކުގެ ޒޫތަކުގައި ވަނީ ސިންގާ، މިނިކާވަގު އަދި އެތް ކޯވިޑަށް ޓެސްޓު ކުރަން ފަށާފައި އެވެ.


ލޯންޗެއް ދިޔަވާތީ އެމްއެންޑީއެފުން ހަރަކާތްތެރިވަނީ\nދިޔަވަމުން ދިއަ ލޯންޗަކަށް ކޯސްޓްގާޑު އެހީވުން\nފާއިތުވި އަހަރުތަކުގެ ތެރޭގައި ކޯސްޓްގާޑުން ފާހަގަކޮށްލެވޭ ގިނަ ކުރިއެރުންތަކެއް ހޯދާފައިވޭ\nކަނޑުމަތީގައި ދިމާވާ އެކިއެކި ހާދިސާތަކަށް ކޯސްޓްގާޑުން ވަގުތުން ވަގުތަށް އެހީތެރިކަން ފޯރު ކޮށްދެމުން ދޭ\nއެ ލޯންޗާއިއެކު ކޯސްޓްގާޑުގެ ލޯންޗު ދަތުރު ކުރަމުން ދާކަމަށް އެމްއެންޑީއެފުން ހާމަ ކޮށްފައިވޭ\n18 ޖެނުއަރީ 2021 | ހޯމަ 21:22\n7 ދިވެހިންނާއިއެކު މަހަށް ފުރި 'ބްލެކް ހެރޮން' ލޯންޗު ކަނޑުމަތީގައި\nސ. ހިތަދޫން7ދިވެހިންނާއިއެކު މަހަށް ފުރި 'ބްލެކް ހެރޮން' ލޯންޗު ދިޔަވަމުން ދިއުމާއި ގުޅިގެން މޯލްޑިވްސް ނެޝެނަލް ޑީފެންސް ފޯސް (އެމްއެންޑީއެފް)ގެ ސަދަރން އޭރިއާގެ ކޯސްޓްގާޑުން ހަރަކާތްތެރިވަމުން އެބަގެންދެއެވެ.\nއެމްއެންޑީއެފުން ބުނީ މި ހާދިސާގެ ރިޕޯޓު ލިބިފައިވަނީ ހޯމަ ދުވަހުގެ ހަވީރު 05:30ގައި ކަމަށެވެ. އެމްއެންޑީއެފުން ބުނީ ލޯންޗު ދިޔަވާން ފަށާފައިވަނީ ސ. ހިތަދޫ ކައިރިއަށް މަސް ބާނަން ނުކުމެ އުޅެނިކޮށް ކަމަށެެވެ.\nއަދި އެ ލޯންޗު ހިތަދޫއަށް ވެއްދުމުގެ މަސައްކަތް ފުލުހުންގެ ކޯސްޓްގާޑުގެ ޓީމުން މަސައްކަތް ކުރަމުން ދާކަމަށާއި އެ ލޯންޗާއިއެކު ކޯސްޓްގާޑުގެ ލޯންޗު ދަތުރު ކުރަމުން ދާކަމަށް އެމްއެންޑީއެފުން ހާމަ ކޮށްފައިވެއެވެ.\nކަނޑުމަތީގައި ދިމާވާ އެކިއެކި ހާދިސާތަކަށް ކޯސްޓްގާޑުން ވަގުތުން ވަގުތަށް އެހީތެރިކަން ފޯރު ކޮށްދެމުން ދާއިރު ފާއިތުވި އަހަރުތަކުގެ ތެރޭގައި ކޯސްޓްގާޑުން ފާހަގަކޮށްލެވޭ ގިނަ ކުރިއެރުންތަކެއް ހޯދާފައި ވެއެވެ. އެގޮތުން ކޯސްޓްގާޑަށް މިހާތަނަށް ލިބުނު އެންމެ ބޮޑު ކުރިއެރުމަކީ އިންސާނީ ވަސީލަތާއި އެހެނިހެން ވަސީލަތްތައް އެކަށީގެންވާ ވަރަށް ހޯދުމާއި ކޯސްޓްގާޑުގެ ފްލީޓް ބޮޑުކޮށް ހިދުމަތް ފުޅާކުރުމުގައި ލިބިފައިވާ ކާމިޔާބީ ކަން އެމްއެންޑީއެފުން ފާހަގަކުރެ އެވެ.\nއެމްއެންޑީއެފް އިން ބުނިގޮތުގައި ކޯސްޓްގާޑުގެ އިންސާނީ ވަސީލަތްތައް އިތުރުކުރުމަށް ރާއްޖެއާއި ރާއްޖެއިން ބޭރުން ވެސް މީހުން ތަމްރީންކޮށް ގައުމީ ފެންވަރުގެ ސަނަދުތައް ދަނީ ފޯރުކޮށްދެމުންނެވެ. މީގެ އިތުރަށް ބޭރުގެ އަސްކަރިއްޔާތަކާ ގުޅިގެން ޑައިވް ކޯސްތަކާއި ކަނޑުމަތީގެ ރައްކާތެރިކަމުގެ އެކި ކަހަލަ ތަމްރީން ޕްރޮގްރާމްތަކާއި ކޯސްތައް ވެސް ކުރިއަށްގެންދާ ކަމަށް ބުންޏެވެ.


Covid Veydhanathah Madhuvaa Seedhaa Sababu Neyge: HEOC - Vaguthu\nރާއްޖޭގައި ކޮވިޑް-19 އަށް ފައްސިވާ ނިސްބަތް މަދުވަމުންދާ ސީދާ ސަބަބެއް އަދި ބުނަން ނޭނގޭ ކަމަށް ހެލްތު ޕްރޮޓެކްޝަން އެޖަންސީ (އެޗްޕީއޭ) އިން ވިދާޅުވެއްޖެއެވެ.\nމިހިނގާ އޭޕްރިލް މަސް ފެށުނު އިރު ދުވާލަކު ކޮވިޑް ރޭޓަށް ބަލާނަމަ ދުވާލެއްގެ މައްޗަށް 200 އަށް ވުރެ ގިނަ މީހުން އެ ބައްޔަށް ފައްސިވިއެެވެ. އެހެންނަމަވެސް ފަހުން މި ބައްޔަށް ފައްސިވާ ރޭޓް ވަނީ ދުވާލެއްގެ މައްޗަށް 100 އާއި 150 މީހުންނާއި ހަމައަށް ދަށް ވެފައެވެ.\nލޯކަލް ކައުންސިލް އިންތިޚާބާއި ދިމާކޮށް ކޮވިޑްގެ ވޭދަނަތައް އިތުރުވާނެ ކަމަށް ބެލެވުނު ނަމަވެސް ވޭދަނަތައް މިދުވަސްކޮޅު ވަރަށް މަދެވެ. ފާއިތުވި ހަފްތާއެއްހާ ދުވަސް ތެރޭ ކޮވިޑް ޖެހުނު މީހުންގެ އަަދަދު ވަނީ 90 އާއި 50 އާ ދެމެދަށް ދަށްވެފައެވެ.\nއެޗްއީއޯސީގެ އޮފިޝަލަކު “ވަގުތު”އަށް ވިދާޅުވީ ކޮވިޑް ވޭދަނަތައް މަދުވާ ސީދާ ސަބަބެއް ނޭނގޭ ކަމަށެވެ. މިހާރު ވޭދަނަތައް މަދުވި ނަމަވެސް ރޯދަ މަހު މީހުން ގޭގެއަށް އެއްވާ ނިސްބަތަށް ބެލުމަށް ފަހު ކޮވިޑް ވޭދަނަތައް އިތުރުވުމުގެ ފުރުސަތު އޮތް ކަމަށް އެޗްއީއޯސީގެ އޮފިޝަލް ވިދާޅުވިއެވެ.\nކޮވިޑް-19 އަށް ރާއްޖެ އިން ފައްސިވާ މީހުންގެ އަދަދު މިހާރު 100 އިން ދަށުގައި ހުރިއިރު ކޮވިޑުން ރައްކާތެރިވުމަށް މީހުން މާބޮޑު ސަމާލުކަމެއްދޭ މަންޒަރެއް ވެސް ނުފެނެްނަކަން ފާހަގަކޮށްލެވެއެވެ.\nފިހާރަތަކާއި، ކެފޭތަކާއި ރެސްޓޯރެންޓްތަކާއި، ޕާކްތަކާއި މައިޒާންތަކުގައި ގިނަ ބަޔަކު އެއްވެސް އުޅޭއިރު މާސްކް އެޅުމަށް ވެސް މާބޮޑު ސަމާލުކަމެއް މީހުން ނުދެއެވެ.\nމިއަދު ރާއްޖެ އިން ކޮވިޑަށް ފައްސިވީ 85 މީހުންނެވެ. މީގެ ތެރެއިން 39 މީހަކު ކޮވިޑަށް ފައްސިވެފައި ވަނީ މާލެ ސަރަހައްދުންނެވެ.އަދި ރަށްތަކުން 38 މީހަކު ފައްސިވިއިރު، ރިސޯޓްތަކުން އަށް މީހަކު ފައްސިވެފައި ވެއެވެ.\nރާއްޖެއިން މިހާރު ކޮވިޑަށް ފައްސިވި މީހުންގެ ޖުމްލަ އަދަދު ވަނީ 25،844 އަށް އަރާފައެވެ.\nމީގެ ތެރެއިން މިހާރު ބަލި ޖެހިފައި ތިބީ 2،627 މީހެކެވެ. އޭގެ ތެރެއިން 57 މީހަކަށް ދަނީ ހޮސްޕިޓަލްތަކުގައި ފަރުވާދެމުންނެވެ.\nއޭޕްރީލް 15, 2021 15:53\nއަހަންނަން އިނގޭ ކީއްވެކަން ﷲ ހގެ ކުޅަދުންވަންތަކަން އެކަލާނގެ ކަމަކަށް އިރާދަ ކުރައްވައިގިނަމަ އެކަލާނގެ ނިންމުމެއް ބަދަލު ކުރެވޭނެ އެއްވެސް މީހަކު ނުހުންނާނެކަން އަހަންނަން އިނގޭ\nއޭޕްރީލް 15, 2021 16:13\nމާމިގިލީގެ ގިނަ މީހުންގެ ގައެން ކޮވިޑްގެ އަލާމާތްތައް ފެންނަ އިރުވެސް.އެމީހުންގެ ޓެސްޓެއް ނުހަދާ. ކަރަންޓީނު ވާކައްވެސް ނާންގާ. ވަރަށް ދޯހަޅިކޮއް ކަންތައް ކުރަނީ ސިއްހީމަރުކަޒުން.\nއޭޕްރީލް 15, 2021 16:27\nކަލޭމެނަށް އެނގޭ ކަމެއް ބުނެބަލަ\nއޭޕްރީލް 15, 2021 16:53\nއިތު ރުވާ ސަބަބު އެކަނި އެނގޭނީ. 1 ނަމާދު ކު ރުން.2އާމްދަނީ ހޯދަން މަސައްކަތް ކު ރުން.3ސައިކަލް ދުއްވުން.\nއޭޕްރީލް 15, 2021 21:46\nކޮއިޑް މަދުވަނީ މީހުންގިނައިން މީހުން ހެލިފެލިވީ ވަރަކަށް.\nއޭޕްރީލް 15, 2021 23:12\nއެއީ އިންތިހާބާއި ދިމާކޮށް މައިމޫނާ މެން ލައްވައި ކުޅުނު ކުޅިއެއްކަން އެންމެނަށްވެސް އެނގޭ. ލޮލް. ދެން މާ ނޫން ވެފައި.\nއޭޕްރީލް 15, 2021 23:26\nމަދުވަނީ އަލުން ގިނަވާން. އެއީ މިހާތަނަށް ފެނުނު ގޮތަކީ.


Muslimunge gedhoru halaaku kuraathee India ge ethah City eh ga bodethi muzaaharaa thakeh - vNews.mv\nމުސްލިމުންގެ ގެދޮރު ހަލާކުކުރާތީ އިންޑިއާގެ އެތައް ސިޓީއެއްގައި ވަރުގަދަ މުޒާހަރާތަކެއް\nސައިފް އަޒްހަރު 15 June 2022, 20:28\nބުލްޑޯޒަރުތައް ނެރެގެން މުސްލިމުންގެ ގެދޮރާއި، ވިޔަފާރިތައް ހަލަކުކޮށް ސުންނާފަތި ކުރަމުންދާތީ، އިންޑިއާގެ އެތައް ސިޓީއެއްގެ މަގުތަކަށް މުސްލިމުން ނުކުމެ މިއަދު އިހުތިޖަޖުކޮށް ހަޅުތާލު ކޮށްފިއެވެ.\nމަގުތަކަށް ނުކުތް މުސްލިމުންވަނީ، އިންޑިއާ ސަރުކާރުން މުސްލިމުންނާމެދު ހިންގާ ލާއިންސާނީ ޖަރީމާތައް ކުށްވެރިކޮށްފައެވެ. ބުލްޑޯޒަރުތައް ނެރެގެން ގެދޮރާއި ވިޔަފާރިތައް ހަލާކުކުރުމަކީ ސީދާ މުސްލިމުންނަށް އަދަބު ދިނުމުގެގޮތުން ރާވައިގެން ހިންގާ ކަމެއް ކަމަށްވެސް ބުނެއެވެ.\nބުލްޑޯޒަރުތައް ނެރެގެން މުސްލިމުންގެ ގެދޮރާއި، ވިޔަފާރިތައް ސުންނާފަތިކޮށް ބިމާއި ހަމަކުރަން ފަށާފައިވަނީ އިންޑިއާގެ އުތުރުގެ އުއްތަރް ޕްރަދޭޝް ސަރުކާރުން،، އެ ސްޓޭޓުގެ ތިން ސިޓީއެއްގައި މިކަން ދަނީ ހިނގަމުންނެވެ.\nއެގޮތުން، ހަލާކުކުރަން ފަށާފައިވަނީ، ކީރިތި ރަސޫލާއަށް ފުރައްސާރަކުރި މައްސަލައާ ދެކޮޅަށް މުޒާހަރާކޮށް އަޑުއުފުލަން މަގުތަކަށް ނުކުތް މީހުންގެ ތެރެއިން ފުލުހުން ހައްޔަރުކޮށްފައިވާ މުސްލިމުންގެ ގެދޮރާއި ވިޔަފާރިތަކެވެ.\nމުޒާހަރާތަކާ ގުޅިގެން 300 އެއްހާ މީހުން ހައްޔަރު ކޮށްފައިވާއިރު، ޖަރްޚަންދް ސްޓޭޓްގެ ވެރިރަށް ރާންޗީގައި މިދިޔަ ހުކުރު ދުވަހު މުޒާހަރާކުރި މީހުންގެ ތެރެއަށް ފުލުހުން ބަޑިޖެހުމުގެ ސަބަބުން ދެ ޒުވާނުންވަނީ މަރުވެފައެވެ.\nމުސްލިމުންގެ ގެދޮރު ހަލާކުކުރާ މައްސަލާގައި އިންޑިއާގެ ސުޕްރީމް ކޯޓުގެ ކުރީގެ ފަނޑިޔާރަކާއި، ހައިކޯޓުގެ ފަނޑިޔާރުންނާއި، ފުންނާބުއުސް ގާނޫނީ ވަކީލުންގެ 12 ބޭފުޅަކުވަނީ އިންޑިއާގެ ޗީފް ޖަސްޓިސްއަށް ސިޓީއެއް ފޮނުވައި، މިމައްސަލަ ވަގުތުން ބަލަން ފެށުމަށް ގޮވާލައްވާފައެވެ.\nގެދޮރު ހަލާކުކުރުމަކީ ގާނޫނުއަސާސީއާ ޚިލާފް، ޣައިރުގާނޫނީ ކަމެއް ކަމަށްވެސް އެބޭފުޅުންގެ ސިޓީގައި ވިދާޅުވެފައިވެއެވެ.\nއުއްތަރް ޕްރަދޭޝްގެ ސަރުކާރުން ހިންގާ އަމަލަކީ، އެމީހުންނާ ދެކޮޅު ޚިޔާލުގެ މީހުންނާއި، މުޒާހަރާކުރާ މީހުންނާ ދެކޮޅަށް ހަމަނުޖެހުން ހިންގުން ކަމަށް ބުނެ ގާނޫނީ ވަކީލުންގެ ސިޓީގައި އިއްތަރް ޕްރަދޭޝްގެ ސަރުކާރު ކުށްވެރި ކޮށްފައިވެއެވެ.\nހިންދޫ ނޭޝަނަލިސްޓް ޕޮލިޓިކްސްގެ ސްޕޝަލިސްޓް އަދި ބޮޑުވަޒީރު ނަރެންދުރަ މޯދީގެ ބަޔޮގްރަފަރ ނިލަންޖަންވެސް ވިދާޅުވީ، ގެދޮރު ހަލާކުކުރުމަކީ ކަނޑައެޅިގެން ގާނޫނުއަސާސީއާއި، އަދުލުއިންސާފުގެ އުސޫލުތަކާ ޚިލާފް އަމަލެއް ކަމަށެވެ.\nއުއްތަދް ޕްރަދޭޝްގެ ޗީފް މިނިސްޓަރު ކަމުގައި މިހާރު ހުންނެވީ މިހާރު ސިޔާސީ ލީޑަރަކަށް ވެފައިވާ ހިންދޫންގެ ހަރުކަށި ހާމުދުރެއް ކަމަށްވާ ޔޯގީ އަދިތިޔަނާތެވެ. އޭނާގެ އޮފީހުން ބުނެފައިވަނީ، ދެކޮޅުވެރި އަމަލުތައް ހިންގާ މީހުންނާ ދެކޮޅަށް ހަރުކަށި ފިޔަވަޅު އެޅުމުގެ ބާރު ފުލުހުންނަށް ދީފައިވާ ކަމަށެވެ.\nނުރުހުން ފާޅުކުރަން މަގުތަކަށް ނުކުންނަ މުސްލިމުންގެ ގައިގައި ތަޅައި ފުލުހުން ބޮޑެތި އަނިޔާތަކެއް ކުރަމުންދާއިރު، އެމްނެސްޓީ އިންޓަރނޭޝަނަލްއިން ބުނެފައިވަނީ، މުސްލިމަކު ދެކޮޅުވެރި ބަހެއް ބުންޏަސް ހިފައި ހައްޔަރުކޮށް އަނިޔާކުރަމުންދާ ކަމަށެވެ.\nއިންޑިއާގެ ވެރިކަމަށް މިހާރުގެ ބޮޑުވަޒީރު ނަރެންދުރަ މޯދީގެ ބީޖޭޕީ 2014 ވަނަ އައިފަހުން އިންޑިއާގައި މުސްލިމުންނާ ދެކޮޅަށް ހިންގާ ހަމަޖެހުންތައް އިތުރުވެފައިވެއެވެ.\nމުސްލިމުންނާ ދެކޮޅަށް ހިންގާ ޖަރީމާތައް އިތުރުވަމުންދާ ކަމަށް ބައިނަލްއަގްވާމީ ރިޕޯޓްތަކުން ހާމަވި ނަމަވެސް، މިކަންކަމަކާ ގުޅޭގޮތުން ބޮޑުވަޒީރު މޯދީ ހުންނެވީ ހަނުއެވެ.\nމިގައުމުގަ ތިކަމާ އެއްޗެއް ބުނެފިއްޔާ އެމީހެއްގެ ޒިންދަގީ ދިޔައީ


MDP Ge2Candidate Akaai PPM Ge2Candidate Eh Nan Anburaa Gengosfi\nއެމްޑީޕީގެ ތިން ކެންޑިޑޭޓަކާއި ޕީޕީއެމްގެ ދެ ކެންޑިޑޭޓެއް ނަން އަނބުރާ ގެންގޮސްފި\nމީގެކުރިން ބޭއްވި އިންތިހާބެއްގައި ވޯޓު ފޮށިތަކެއް ބަހައްޓާފައި ހުރި މަރުކަޒެއް: ފޮޓޯ / ސަން\nކުރިޔަށް އޮތް ލޯކަލް ކައުންސިލްތަކާއި އަންހެނުންގެ ތަރައްގީ އަށް މަސައްކަތް ކުރާ ކޮމެޓީގެ އިންތިހާބުގައި ވާދަ ކުރުމަށް ނިންމާފައިވާ ކެންޑިޑޭޓުންގެ ތެރެއިން ބައެއް ކެންޑިޑޭޓުން ނަން އަނބުރާ ގެންގޮސްފިއެވެ.\nއިލެކްޝަންސް ކޮމިޝަނުން މިއަދު ބުނީ ނ. މިލަދޫ އަދި ގދ. ތިނަދޫ ކައުންސިލަރު ކަމުގެ މަގާމަށް ކުރިމަތިލާފައިވާ އިދިކޮޅު ޕީޕީއެމްގެ ދެ ކެންޑިޑޭޓަކު ނަން އަނބުރާ ގެންގޮސްފައިވާ ކަމަށެވެ.\nމީގެއިތުރުން ރ. އިނގުރައިދޫ ކައުންސިލަރުގެ މަގާމާއި އއ. ތޮއްޑޫ ކައުންސިލަރުގެ މަގާމަށް ކުރިމަތިލާފައިވާ ސަރުކާރު ހިންގާ މައިޕާޓީ އެމްޑީޕީގެ ދެ ކެންޑިޑޭޓަކު ނަން އަނބުރާ ގެންގޮސްފައިވާ ކަމަށް އިލެކްޝަންސް އިން މިއަދު ބުންޏެވެ. އަދި ށ. ކޮމަންޑޫގެ އަންހެނުންގެ ތަރައްގީ އަށް މަސައްކަތް ކުރާ ކޮމެޓީ އަށް އެމްޑީޕީގެ ފަރާތުން ވާދަކުރަން ނިންމި ކެންޑިޑޭޓު ވެސް ނަން އަނބުރާ ގެންގޮސްފައިވާ ކަމަށް އިލެކްޝަންސް އިން ބުނެއެވެ.\nއިލެކްޝަންސް އިން ބުނީ ބ. ހިތާދޫ ކައުންސިލްގެ އަންހެނުންނަށް ހާއްސަކޮށްފައިވާ ގޮނޑިއަށް ވާދަކުރި އަމިއްލަ ކެންޑިޑޭޓަކު ވެސް ނަން އަނބުރާ ގެންގޮސްފައިވާ ކަމަށެވެ. އަދި ހަމަ އެހެންމެ ރ. އިނގުރައިދޫގެ ކައުންސިލްގެ އަންހެނުންނަށް ހާއްސަކޮށްފައިވާ ގޮނޑިއަށް ވާދަކުރި އަމިއްލަ ކެންޑިޑޭޓަކު ވެސް ނަން އަނބުރާ ގެންގޮސްފައިވާ ކަމަށެވެ.\nމިއާއެކު އިންތިހާބުގައި ވާދަކުރަން ނިންމި ކެންޑިޑޭޓުންގެ ތެރެއިން 130 ކެންޑިޑޭޓަކު މިވަނީ އިންތިހާބުގައި ވާދަ ނުކުރާން ނިންމާ އެ ކެންޑިޑޭޓުންގެ ނަން އަނބުރާ ގެންގޮސްފައެވެ.\nމިހާތަނަށް ނަން އަނބުރާ ގެންދިޔަ ކެންޑިޑޭޓުންގެ ތެރެއިން އެންމެ ގިނައިން ނަން އަނބުރާ ގެންދިޔައީ ސަރުކާރު ހިންގާ މައިޕާޓީ (އެމްޑީޕީ) އަށް ނިސްބަތްވާ ކެންޑިޑޭޓުންނެވެ. އެގޮތުން 34 ކެންޑިޑޭޓަކު ނަން އަނބުރާ ގެންގޮސްފައިވެއެވެ. ޕީޕީއެމްގެ ޓިކެޓުގައި ވާދަކުރުމަށް ނިންމި ކެންޑިޑޭޓުންގެ ތެރެއިން 15 ކެންޑިޑޭޓަކު ނަން އަނބުރާ ގެންގޮސްފައިވެއެވެ.\nޖުމްހޫރީ ޕާޓީގެ ޓިކެޓުގައި އިންތިހާބުގައި ވާދަކުރަން ނިންމި ކެންޑިޑޭޓުންގެ ތެރެއިން ހަތް ކެންޑިޑޭޓަކު ނަން އަނބުރާ ގެންގޮސްފައިވާއިރު އެމްޑީއޭގެ ޓިކެޓުގައި އިންތިހާބުގައި ވާދަކުރަން ނިންމި އެއް ކެންޑިޑޭޓަކު ނަން އަނބުރާ ގެންގޮސްފައިވެއެވެ. އަމިއްލަ ގޮތުން އިންތިހާބުގައި ވާދަކުރަން ނިންމި ކެންޑިޑޭޓުންގެ ތެރެއިން 33 ކެންޑިޑޭޓަކު ވަނީ ނަން އަނބުރާ ގެންގޮސްފައެވެ.


Fas suvaalu: Tourism ministry ge naib Athif ah!\nއަޙްމަދު އާޠިފު ފާހަގަކުރެއްވިގެން ގޮސްފައިވަނީ ރަށު ފެންވަރުގައި އަދި އަތޮޅު ފެންވަރުގައި ވަރަށް ގިނަ ދުވަސްތަކެއް ވަންދެން ޚިދުމަތް ކޮށްފައިވާ ކުޅުދުއްފުށީ ރައްޔިތުން އިތުބާރު ކުރާ ފަރާތެއްގެ ގޮތުގައި އެވެ. އަތޮޅަށް ހައްގު މިންވަރު ހޯދުމަށް އަޑުއުފުލާ ފަރާތެއްގެ ގޮތުގައި އެވެ. އެގޮތުން އޭނާ ކައުންސިލުގައި ހޭދަކުރެއްވި ދުވަސްތަކުގައި އަތޮޅުގެ ތަރައްގީއަށް ގިނަ މަސައްކަތްތަކެއް ވަނީ މަސައްކަތް ކޮށްފައެވެ. އަދި ހަމަ ރަށަށް އިތުރަށް ހިދުމަތްކޮށްދިނުމުގެ މަގުސަދުގައި އާތިފް ވަނީ ކުޅުދުއްފުށި ސިޓީ މޭޔަރުކަމުގެ ގޮނޑި ހޯދުމަށް ޕްރައިމަރީއަށް ނުކުންނެވި އެވެ. ނަމަވެސް، 29 ޖަނަވަރީ 2020 ވަނަ ދުވަހު ކުއްލި ގޮތަކަށް އާޠިފް ޓޫރިޒަމް މިނިސްޓްރީގެ ނާއިބުގެ މަގާމަށް ހަމަޖެހިގެން ދިޔަ ޚަބަރާއެކު ވަރަށް ގިނަ ގޮތްގޮތަށް ވަނީ ވާހަކަ ދެކެވިފައެވެ. ތިރީގައި މިވަނީ، ކުޅުދުއްފުށި އޮންލައިންގެ ފަރާތުން އަޙްމަދު އާޠިފްއާ ކޮށްފައިވާ ފަސް ސުވާލާއި އާޠިފް ދެއްވާފައިވާ ޖަވާބެވެ.\nކޭއޯ: ކުއްލިގޮތަކަށް ދާއިރާ ބަދަލުކޮށް މިހާ ބޮޑު ބަދަލެއް ވަޒީފާއަށް ގެނައުމުގެ ބޭނުމަކީ ކޮބައިތޯ؟\nހދ. އަތޮޅު ކައުންސިލްގައި ހޭދަކުރި ދެ ދައުރުގައިވެސް އަޅުގަނޑުގެ މެންޑޭޓްގައި ޓުއަރިޒަމް ހިމެނޭ. ހަމަ އެހެންމެ ރާއްޖޭގެ ޓުއަރިޒަމަށް 47 އަހަރުވެގެން ދިއައިރު ހދ.އަތޮޅުގައި ޓުއަރިޒަމް ފެށިފައި ނެތުމަކީ ވަރަށް ބޮޑު ކަންބޮޑުވުމެއް. އަތޮޅަށް ޓުއަރިޒަމް ގެންނަން ދެދައުރުގައިވެސް ގިނަ މަސައްކަތްތަކެއް އަޅުގަނޑުމެންގެ ފެންވަރުގައި ކުރެވުނު، އެގޮތުން ރިޒޯޓް ތަރައްޤީކުރަން އަތޮޅުން ދޫކޮށްފައިހުރި ރަށްތަކުގެ ހާލަތު ބަލައި ކަމާބެހޭ އެންމެހައި ފަރާތަކާ އެތަށް ފަހަރަކު ބައްދަލުކޮށް މަޝްވަރާ ކުރިން. ލިޔެކިޔުމުން ކުރަންޖެހުނު ކޮންމެކަމެއްކުރިން. އަތޮޅުގެ އޮންލައިން މީޑިއާތަށް ބޭނުންކޮށްގެން ކެމްޕެއިންކުރިން. އެހެންނަމަވެސް އެދެވޭ ކުރިއެރުމެއް ނުލިބުން. ދެން އަޅުގަނޑަށް ޤަބޫލު ކުރެވުނީ އެހެން ލެވެލެއްގައި މަސައްކަތް ކޮށްގެންނޭ އިތުރު ކުރިއެރުމެއް ގެންނަން ފަސޭހަވާނީ. ބަސްބުނެވޭ ހިސާބަށް ދާން އެބަޖެހެޔޭ. ކައުންސިލުގަ ހުރިއިރުވެސް ބަސްބުނެވޭ. އެކަމަކު މާބޮޑު އަސަރެއް ނުކުރޭ. ޚާއްޞަކޮށް ކުރީގެ ސަރުކާރުން އަޅުގަނޑުމެން ކައުންސިލަރުންނަކީ މުހިންމު ބައެއްގެ ގޮތުގައެއް ނުދެކޭ. އެގޮތުން އައު ސަރުކާރާ އެކީ މިދިމާލަށް މިސްރާބުޖެހީ.\nކޭއޯ: މިހާރު އަދާކުރާ ވަޒީފާއާ ދޭތެރޭ ދެކެނީ ކިހިނެއްތޯ؟\nމިއީ އަޅުގަނޑު ވަރަށް ހިތްހަމަޖެހޭ ވަޒީފާއެއް. ކުރިންވެސް ފާހަގަކުރިގޮތަށް އަޅުގަނޑު ކުރިން މެންޑޭޓްކުރި ދާއިރާ މީ. މިތާ އޮތީ ވަރަށް ރަނގަޅު ޓީމެއް. އަތޮޅަށް އަދި މުޅި ރާއްޖެއަށް މިދާއިރާއިން ރައްޔިތުން ބަލައިގަންނަފަދަ ރަނގަޅު ޚިދުމަތްތަކެއް ކުރުމުގެ އަޒުމުގައި މިމަސައްކަތްކުރަނީ.\nކޭއޯ: ހދ.އަތޮޅަކީ ރާއްޖޭގައި ޓުއަރިޒަމް ނެތް ހަމައެކަނި އަތޮޅު. މިހާރު އަދާކުރަމުން ތިގެންދަނީ އެދާއިރާގަ. ކޮންކަހަލަ ބަދަލުތަކެއް ފެންނާނެތޯ ދާއިރާއަށާއި ރަށަށް؟\nމިސަރުކާރުގެ އަދި މިނިސްޓްރީގެ ވިސްނުމަކީވެސް މިހާރު ޓުއަރިޒަމް ނެތް ދިމާތަކަށް އިސްކަންދީގެން ރައްޔިތުންނަށް ޓުއަރިޒަމްގެ މަންފާ ހޯދަދިނުން، ޓުއަރިޒަމް އަޅުގަނޑުމެން މާނަ މިކުރަނީ ހަމައެކަނި ރިޒޯޓްތައް އެކަންޏެއް ނޫން، ލޯކަލް ޓުއަރިޒަމްވެސް ހިމެނޭގޮތަށް، ލޯކަލް ޓުއަރިޒަމްގެ ސިނާއަތުގައިވެސް ކައުންސިލުތަކަށް އިތުރު ބާރުތައް ދީ ކައުންސިލުތަކަށް އާމްދަނީ ލިބޭނެ މަގުދަނީ ފަހިކޮށްދެމުން. ރިޒޯޓް ތަރައްޤީ ކުރުމަށް އަތޮޅުން ދޫކޮށްފައިވާ ރަށްތަކުގެ ކަންތައްތައްވެސް ދަނީ ބަލަމުން. ޤާނޫނީ ގޮތުންވެސް ހުރި ކަންކަން ބަލައި، އެކަމަށްވެސް އަވަސް ފަރުވާ ލިބޭނެ. އަލަށް ދޫކުރުމަށް ލިސްޓް ކުރެވިފައިވާ ރަށްތަށްވެސް އިޢްލާން ކުރެވި ޚިދުމަތަށް ހުޅުވާލުން ޔަޤީން ކުރެވޭނެ. އަދި އެގޮތަށް އެކަންކަން ކުރިއަށް ނުދާނަމަ އެތަންތަން އަނބުރާ ނަގައި އެހެން ބަޔަކާ ހަވާލުކޮށްގެން ނަމަވެސް އެކަން ކުރުން މިނިސްޓްރީގެ ވިސްނުމަކީ. އިރާދަފުޅު ކުރެއްވިއްޔާ މި ދައުރުގައި ރަނގަޅު ބަދަލުތަކެއް ފެންނާނެ.\nކޭއޯ: އާތިފަކީ ކައުންސިލުގައި ގިނަ ދުވަސްތަކެއް ވަންދެން ވަޒީފާ އަދާކޮށްފައިވާ ފަރާތެއް. ރައްޔިތުންނާއި ކައިރިން މަސައްކަތް ކޮށްފައިވާ ބޭފުޅެއް. މިބަދަލާއެކު ރަށު ރައްޔިތުންނާއި އޮތް ގުޅުމަށް ބަދަލެއް އަންނާނެ ތޯ؟\nއަޅުގަނޑަކީ އެކަހަލަ މީހެއްނޫން. އަބަދުވެސް އަޅުގަނޑާ ގުޅޭނެ. ފޯނު ނުނެގޭ ވަގުތުތަށް އަންނާނެ އެކަމަކު ކޯލް ބެކް ކުރާނެ. ވީވަރަކުން ރަށަށްވެސް ދާނަން. ބައްދަލުވެސް ކުރެވޭނެ. މިހާތަނަށް އެއްފަހަރު ރަށަށް ގޮސްފިން. ވީކްއޭންޑް ދެދުވަހުގެ އެދަތުރުގެ ގިނަ ވަގުތު އަޅުގަނޑު ހޭދަކުރީ ރައްޔިތުންގެ ވާހަކަތައް އަޑުއެހުމުގަ. ކޮންމެ ތާކު ހުއްޓަސް އަޅުގަނޑާ ރައްޔިތުންނާ އޮންނަ ގުޅުމަށް ހީނަރުކަމެއް ނާންނާނެ.\nކޭއޯ: ޓުއަރިޒަމް މިނިސްޓްރީގެ ނާއިބުގެ މަގާމަށް އާތިފް ހަމަޖެހިގެން ދިޔައީ އެމްޑީޕީގެ ކައުންސިލް ޕްރައިމަރީ ވަރަށް ކައިރިވެފައިވަނިކޮށް. އަދި މޭޔަރު ކަމަށް ކުރިމަތިލާނެ ކަމަށް އެންމެ ފުރަތަމަ އިޢުލާން ކުރެއްވީވެސް އާތިފް. މިއާއެކު ވަރަށް ގިނަ ގޮތްގޮތަށް ވާހަކަ ދެކެވޭ. ހަގީގަތަކީ ކޮބައިތޯ؟\nއަޅުގަނޑުވެސް ދެކުނިން އެކި މީޑިއާތަކުގައި އެކި ވާހަކަތައް ދައްކާފައި ހުއްޓަ. މީ އެއްވެސް ފަރާތެއް މަޖުބޫރުކަމެއް ނެތް އަޅުގަނޑުގެ އަމިއްލަ ނިންމުމެއް. ތެދެއް އަޅުގަނޑު އެންމެ ފުރަތަމަ ކުރިމަތިލީވެސް، އޭގެފަހުން ޕާޓީގެ ޕްރައިމަރީގައި ވާދަކުރާނެކަމަށް އެހެން ކުއްޖެއް އިޢުލާންކުރީ. އަޅުގަނޑަށް ވިސްނުނީ ޕާޓީއިން ޒުވާން ކުދިން ނުކުތީމަ އެކުދިންނަށް ފުރުޞަތު ދީފަ، އަތޮޅު ރައްޔިތުންގެ އެހެން ކަންބޮޑުވުމަކަށް ހައްލެއް ހޯދަން މަސައްކަތްކުރުން މިދަނޑިވަޅު މާރަނގަޅުވާނޭ. މުޙައްމަދު ޢާޠިފަކީ މޭޔަރކަމަށް ޤާބިލް ޒުވާނެއްކަމަށް އަޅުގަނޑު ޤާބޫލްކުރަނީ. އަނެއް ކޮޅުން އަޅުގަނޑުމެންނަށް ލިބުނު ތަޖުރިބާއާއެކު، އާކުދިން އުފައްދައި ރައްޔިތުންނަށް ނެރެ ދައްކާ ބައެއް، ޕާޓީއެއް އަޅުގަނޑުމެންނަކީ. އަތޮޅު ކައުންސިލް ދެދައުރުގައި އަތޮޅުގައި މީހުން ދިރިއުޅޭ 13 ރަށުގެ ރައްޔިތުންނާ އެތަށް ފަހަރަކު އަޅުގަނޑަށްވަނީ ބައްދަލުވެފަ. އެރައްޔިތުންގެ ކަންބޮޑުވުންތައް އަޅުގަނޑަށް ވަރަށް ރަނގަޅަށް އެގޭ. ވަޒީފާގެ ފުރުޞަތު ނެތުމަކީ ވަރަށް ބޮޑު ކަންބޮޑުވުމެއް. ޓުއަރިޒަމްއަކީ ވަޒީފާގެ އިތުރުން އެތަށް މަންފާއެއް ލިބޭ ދާއިރާއެއް. އަޅުގަނޑު މިސްރާބު މިޖެހީ އެކަންކަމަށް ހައްލެއް ހޯދުމަށް.\nޓޫރިޒަމް މިނިސްޓްރީގެ ނައިބަަކަށް އާތިފް އައްޔަން ކުރައްވައިފި\nކުޅުދުއްފުށި ސިޓީ މޭޔަރުކަމަށް އާތިފް ވާދަކުރައްވަނީ


Covid-19: Virus jehunu meehunge adhadhu bai million ah, emme gina...\nކޮވިޑް-19:ވައިރަސް ޖެހުނު މީހުންގެ އަދަދު ބައިމިލިއަނަށް، އެންމެ ގިނަ މީހުންނަށް ޖެހިފައިވަނީ އެމެރިކާއިން\nއެންމެ ގިނަ މީހުންނަށް ވައިރަސް ޖެހިގެން ރިޕޯޓްކުރަމުން އަންނަނީ އެމެރިކާއިން\nއެންމެ ގިނަ މީހުން މަރުވެގެން ރިޕޯޓްކުރަމުން އަންނަނީ އިޓަލީން\nކ. މާލެ | 27 މާރޗް 2020 | ހުކުރު 08:42 | 7,186\nކޮވިޑް-19 ޖެހޭ މީހުންގެ އަދަދު އަންނަނީ އިތުރުވަމުން - އަލްޖަޒީރާ\nކޮވިޑް-19 މިހާތަނަށް އާއިރު ޖެހިފައިވާ މީހުންގެ އަދަދު ބައި މިލިއަނަށް ވުރެ މައްޗަށް އަރައިފިއެވެ.\nއެންމެފަހުގެ ތަފާސްހިސާބުތައް ދައްކާގޮތުން 532,224 މީހުންނަށް ވަނީ ވައިރަސް ޖެހިފަ އެވެ. އަދި 24,087 މީހުންވަނީ ވައިރަސް ޖެހިގެން މަރުވެފަ އެވެ. އެންމެ ގިނަ މީހުންނަށް ވައިރަސް ޖެހިގެން މިހާރު ރިކޯޑް ކުރަމުންދަނީ އެމެރިކާއިންނެވެ. އެއީ 85,594 މީހުންނެވެ. އެމެރިކާއިން މިހާތަނަށް މިވައިރަސް ޖެހިގެން މަރުވެގެން ރިޕޯޓްކޮށްފައިވަނީ 1,300 މީހުންނެވެ.\nމިހާރު އެންމެގިނަ މީހުންނަށް ވައިރަސް ޖެހިގެން ރިޕޯޓް ކުރަމުންދަނީ އިޓަލީންނެވެ. އެއީ 8,215 މީހުންނެވެ. އިޓަލީން މިހާތަނަށް އާއިރު 80,589 މީހުންނަށް ވައިރަސް ޖެހިފައިވެ އެވެ. މިވައިރަސް އެންމެ ފުރަތަމަ ފެނުނު ޗައިނާއިން މިހާތަނަށް ވައިރަސް ޖެހިގެން ރިޕޯޓްކޮށްފައިވަނީ 81,340 މީހުންނެވެ. އެގައުމުން 3,292 މީހުންނަވަނީ މިވައިރަސް ޖެހިގެން މަރުވެފައެވެ.\nދެން އެންމެގިނައިން މީހުންނަށް ވައިރަސްޖެހިގެން ރިޕޯޓްކުރަމުން އަންނަނީ ސްޕެއިންއިންނެވެ. އެއީ 57,786 މީހުންނެވެ. އެގައުމުން މިހާތަނަށް އާއިރު 4,365 މީހުންވަނީ މިވައިރަސް ޖެހިގެން މަރުވެފައެވެ.\nޖަރުމަންވިލާތުން މިހާތަނަށް އާއިރު 43,938 މީހުންނަށް ވައިރަސް ޖެހިގެން ވަނީ ރިޕޯޓްކޮށްފަ އެވެ. އެގައުމުން 267 މީހުންވަނީ ވައިރަސް ޖެހިގެން މަރުވެފަ އެވެ. އިރާނުން 29,406 މީހުންނަށް ވައިރަސް ޖެހިފައިވާއިރު 2,234 މީހުންވަނީ މަރުވެފަ އެވެ. ފްރާންސުން 29,155 މީހުންނަށް ވައިރަސް ޖެހިފައިވާއިރު 1,696 މީހުންވަނީ ވައިރަސް ޖެހިގެން މަރުވެފައެވެ.


Ghassan Ge Suvaaleh MDP Ah: Jalugai Meehun Maran Maumoon Amuru Kuritho Nubalanee Keehve? - Vaguthu\nކުރީގެ ރައީސް އަލްއުސްތާޛް މައުމޫން އަބްދުލްޤައްޔޫމްގެ ވެރިކަމުގައި އެމަނިކުފާނުގެ އަމުރަށް ޖަލުގައި އެތައް ޒުވާނުންނެއް މެރިކަމަށް ރައްޔިތުން މަޖިލީހުގެ ހެންވޭރު ދެކުނު ދާއިރާގެ މެންބަރު ހުސައިން ޝަހީމް (އަނދުން ހުސޭން) ވިދާޅުވުމުން ރައީސް މައުމޫންގެ ހަގު ދަރިކަލުން ޣައްސާން މައުމޫން އޭނާއަށް ވަރުގަދަ ރައްދެއް ދެއްވައިފިއެވެ.\nރައީސް މައުމޫންގެ އަމުރަށް ޖަލުގައި އެތައް ޒުވާނުންނެއް މެރިކަމަށް އަނދުން ހުސޭން ވިދާޅުވީ ސަރުކާރުން ގެންގުޅޭ ޒުވާނުންގެ ސިޔާސަތައް ޣައްސާން ފާޑުވިދާޅުވުމުންނެވެ.\n2003 ވަނަ އަހަރުގެ ސެޕްޓެމްބަރ މަހު ޖަލުގައި ހިނގި ބަޑިޖެހުމުގެ ހާދިސާގައި ޒަހަމްވި ބައެއް މީހުންނާއި އީވާން ނަސީމްގެ ފޮޓޯތަކެއް ހިމެނުމަށްފަހު އަނދުން ހުސޭން ކުރި ޓްވީޓްގައި ވަނީ ޣައްސާނަށް އެފޮޓޯތައް ފެނުނުތޯ ސުވާލު ކޮށްފައެވެ. "ކަލޭގެ ބައްޕަ މައުމޫން ވަނީ މިޒުވާނުން މަރަން އެމަނިކުފާނުގެ ވެރިކަމުގައި އަމުރު ކޮށްފައި." ރައީސް މައުމޫން ވެސް ޓެގް ކުރުމަށްފަހު އަނދުން ހުސޭން ކުރި ޓްވީޓްގައި ވިދާޅުވިއެވެ.\nއެޓްވީޓަށް ރައްދު ދެއްވަމުން ޣައްސާން ވިދާޅުވީ ތިއީ "ދޮގެއް!" ކަމަށެވެ. "މިހާރު އެމްޑީޕީ އަށް މިއޮތީ ދެވަނަ ފަހަރަށް ވެރިކަން ލިބިފައި. ތިއީ އަމިއްލައަށް ތިމަންނަމެންނީ ޑިމޮކްރަސީ އާއި އިންސާނީ ޙައްޤުތަކުގެ ޗެމްޕިއަނުން ކަމަށް ބުނާ ޕާޓީ. ކަލޭމެން ތިދައްކާ ވާހަކައިގެ ކުޑަކުޑަ ތެދެއް އޮތްނަމަވެސް ތިޕާޓީން ނުވަތަ ސަރުކަރުން ތިކަމުގައި ޤާނޫނީ ފިޔަވަޅު ނާޅައި ތިތިބީ ކީއްވެ؟" ޣައްސާން ސުވާލު ކުރެއްވެވިއެވެ.\nޣައްސާންގެ ޓްވީޓްގައި އަނދުން ހުސޭންގެ އިތުރުން ރައީސް މައުމޫނާއި، ޕްރޮސެކިއުޓަރ ޖެނެރަލް ހުސެއިން ޝަމީމް އަދި ބަންޑާރަނައިބު އިބްރާހިމް ރިއްފަތު ވެސް ޓެގް ކުރައްވާފައި ވެއެވެ.\nރައީސް މައުމޫންގެ ވެރިކަމުގައި ޖަލުގައި އިންސާނީ ޙައްޤުތަކާއި ހިލާފު ކަންކަން ކުރިކަމަށާއި އެކަންކަމުގެ ޒިންމާ އެމަނިކުފާނު އުފުއްލަވަން ޖެހޭނެ ކަމަށް ދޭތެރެ ދޭތެރެއިން އެމްޑީޕީގެ ބައެއް ބޭފުޅުން ވިދާޅުވެއެވެ. ނަމަވެސް އެމްޑީޕީއަށް ދެފަހަރަށް ވެރިކަން ލިބިފައި ވާއިރު އަދިވެސް އެއްވެސް މައްސަލައެއްގައި ރައީސް މައުމޫންގެ މައްޗަށް ޖިނާއީ ތަޙްޤީޤެއް ވެސް ހިންގާފައެއް ނުވެއެވެ.\nއޮކްޓޯބަރ 22, 2020 23:14\nއަނެއްކާ ތިއުޅޭނީ ބައްޕާފުޅަށް ލޮޓިއެއްދޭން އުތަ؟\nއޮކްޓޯބަރ 22, 2020 23:17\nތިހެން ތިބޭނީ ފިރިހެނުން. ތިޔައީ ފިސާރި ފިރިހެނެއް ހިތްވަރު ބަލިނުކުރައްވާތި؟\nއޮކްޓޯބަރ 23, 2020 10:12\nއަޅުގަނޑު މީގެ 10 ވަރަކަށް އަހަރުކުރިން ފެށިގެން އަޑުއަހަން އަދުން ހުސޭނޭ ކިޔާ ބޮޑު ވަގަކު މާލޭގެ ހެންވޭރު ސަހަރާކައިރީގައި ދިރިއުޅޭ ވާހަކަ!! އޭރު އެހިސާބު ގަނޑު މީހުން ވަރަށް ބިރުން އުޅޭ ވާހަކަވެސް އަޑުއަހަން!! މިބުނާ ވަގުކަލޭގެ ކުރާކަމަކީއޯ ގަރާޖެއް ހުޅުވައިގެން އުޅެމުން އެހިސާބު ގަނޑުގައި ޕާކްކޮށްފައި ހުންނަ ސައިކަލްތަކާ ކާރުތަކުގެ ފުރޮޅުގެ ހަންފަޅަމުން އުޅޭ ވާހަކަ!! މިދެންނެވި އުޅަނދު ފަހަރުގެ މީހުން ހެނދުނު ހޭލާއިރު ހުންނަނީ ހަން ފަޅާލާފަ!! ދެންޖެހެނީ ހަން ބަދަލުކުރުމަށާ ހަން ބައްދަން މިބުނާ ކެލޭގެ ގަރާޖަށްދާން!! ދެން ގަރާޖަށް ގެންދާ ވެހިކަލްތަކުގައި ހުންނަ އާ ސްޕެއަރ ނަގާފަ ބާ އެއްޗެހި އަޅުވާހަދާކަމަށްވެސް ވޭ!! މިހެން ވައްކަންކޮށްގެން އުޅުނު އަދުން ހުސޭނެއްގެ ވާހަކަ އަޑުއެހިން!! އަނެއްކާ މިހާރު މަޖްލިސްތެރެއިން މިއުޅެނީ އެހެން ވައްތަރެއްގެ އަދުން ހުސޭނަކު ފެނިގެން!! މީނާގެ ފެންވަރު ދިވެހި ރައްޔިތުންނަށާ ބޭރު މީހުންގެތެރެއިން އިނގިރޭސި ބަހުން ލިޔެފައި އޮންނަ އެއްޗެއް ކިޔާ އޭގައި އެބުނާ އެއްޗެއް ދޭހަވާ މީހުންނަށް އެނގޭނެ މީނާގެ އަޚްލާގީ ފެންވަރު ހުރިވަރު!! މިކަހަލަ މީހުން ދިވެހިރާއްޖޭގެ ގާނޫނު ހަދާ މަޖްލީހަށް ދިވެހި ރައްޔިތުން ހޮވާތީ ހަމަ ދެރަވޭ!!\nއޮކްޓޯބަރ 22, 2020 23:18\nއަފްރާސީމާ ރިޒްވާނު މައްސަލާގަ ތުހުމަތު ކުރެވެނީ އެމްޑީޕީ އަށް އަދި ބެލޭނެ\nއޮކްޓޯބަރ 22, 2020 23:39\nމީ ހާދަ ގޮތެއްނެތިގެންއުޅޭ އަނދުން ގަނޑެކޭ އަނގަތެޅިޔަކަސް ތިމާ މާމޮޅުމީހަކައް ނުވާނެ މިއޮތީ ތިއަނދުން ގުޅައިގެ ސަރުކާރު ތިހުރި ވަރެއްދައްކާފަ ސާބިތުކޮއްދެންވީނު ނުކުރެވޭނެ ތެޅޭނީ\nއޮކްޓޯބަރ 22, 2020 23:46\nމީހާގެ ފެންވަރު އެބަ އަގޭ\nއޮކްޓޯބަރ 23, 2020 00:06\nއޮކްޓޯބަރ 23, 2020 00:07\nއަންހެން ކު ދިން ލޮލުގަ އަނ ދުން އެޅުވޭތޯ ބަލާ، ގައުމަށާ ރައްޔިތުންނަށް ފައި ދާވާނެ އެއްވެސް ކަމެއް ނުކޮށް ކޮންމެވެސް މީހަކާ އަޅައިގަނެގެން އުޅުން ނޫންކަމެއް ނުކުރޭ، މިހާވަރުގެ ޖައްބާރު މަކަރުވެރި ބައެއް ނުތިބޭނެ، މިއީ އިންސާނުންގެ ތެރެއިން އުފެ ދުނު ފަހުޒަމާނުގެ ދައްޖާލުންތަކެއް.\nއޮކްޓޯބަރ 23, 2020 00:18\nއެއީ ތެދެއް. ކަލޭމެން ލާރި ވެރިން ގެ ކަންކަން ނުބެލޭނެ. ލަދެއް ނުގަނޭތަ ވާހަކަ ދާކަން.\nއޮކްޓޯބަރ 23, 2020 00:28\nއަނދުން ހުސޭނު މިއީ ގިތިލެއްތަ ؟؟؟\nއޮކްޓޯބަރ 23, 2020 00:42\nރަނގަޅު ސުވާލެއް. ޜައީސް މަޢުމޫން ވެރިކަމުގަ އާއިލީ ވެރިކަމޭ، ހުދުމުހުތާރު ވެރިކަމޭ، އަނިޔާވެރި ވެރިކަމޭ ކިޔައިގެން ރީނދޫ ބައިގަނޑު މުޅި ދިވެހި އުންމަތް ބައިބައިކޮށް ފިތުނަވެރިކޮށް އެކުވެރިކަން ގެއްލުވާލި. ޢެއްކަމެއްވެސް ސާބިތުނުވި. ޥެރިކަމަށް އާދެވުނީ އެ އަނިޔާވެރި ރައީސްގެ ތާއީދުވެސް ލިބިގެން.\nއޮކްޓޯބަރ 23, 2020 00:46\nކަލޯސޮރާ މައުމޫމު އަނގައިން ބުނީ ޖައްވަ ފަޒާއަށް އެވަރުން ނުވެގެން ގަޔަށް އުންޑަ އަރާގޮތައް ހަތިޔާރުގަ ބޭނުން ކުރަން ޖެހިނުކަމަށް. އޭރު ސިފައިންގެ ވެރިޔަކީ މައުމޫނު ހައިކޯޓަކީ މައުމޫނު ދެން ކިޔާނެކަމެއްނެތް ހުރިހާ އެއްޗަކީވެސް މައުމޫން ދެން ބަޑިޖަހަން އަމުރު ކުރާނީ މައުމޫނު ނޫންދެން ކާކު؟\nއޮކްޓޯބަރ 23, 2020 01:53\nއަނދުން ހުސެން މެނަކީ ލާރިއޮތަސް އަގެންނެއއް ބައެއް .. ދައްކާވާހަކައިގަ ބުރަދަނެއް ނުޖުންނާނެ..\nއޮކްޓޯބަރ 23, 2020 04:32\nއެމްޑީޕީން ކުރި ކަމަކީ މި ރާއްޖެ އަޚްލާޤީ ގޮތުންނާ އިޖްތިމާޢީ ގޮތުން އަދި އަދަބިއްޔާތާއި ތާރީޚީގޮތުން މުނިފޫހި ފިލުވުމާއި ކުޅިވަރުގެ ގޮތުން ޤައުމެއްގެ ގޮތުގައި ކުރިއަށް އައި ފާލަން ބިންދާލީ މެދުން އެހެންކަމުން މި ޖީލަށް އުފެދުނު ޒުވާނުން ތިބީ ބިރުފަހަނައަޅާ ގޮއްސަ .ކުރާކަށް ވަކި ކަމެއްނެތް . ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްކުރާނެ ކަމެއްވެސް ޤައުމުގައި ނެތް . ފުޓްބޯޅަ .ކްރިކެޓް. ޓީޓީ. ބާސްކެޓް މި ނޫންވެސް ކުޅިވަރުތައް ފޯރީގައި ޒުވާނުން ކުޅެމުންދިއަ މިހާރު އެ ހުރިހާ ކުޅިވަރެއް ވެސް ނައްތާލާފާ މަޖުލިސްތެރޭ ގޮނޑި އަޅައިގެން ކުޅޭކުޅިވަރެއް މި އޮންނަނީ . އެންމެންގަނޑު އެއަށް ނަޒަރު ހުއްޓުވާފައި މި ތިބެނީ ކޮންމެސް މުށައްވައެކޭ ކިއައިގެން . ނަތީޖާއެއްގެ ގޮތުން ނަފްސާނީ ބަލި އިންތިހާއަށް ރާއްޖޭގައި ގިނަވަމުން މި ދަނީ 500 މީހުންނަށްވުރެ ގިނަ މީހުން އެބަތިބި މިހާރުވެސް އައިޖީ އެމް އެޗް ނަފްސާނީ ކްލިނިކަށް ދައްކަން ކިއޫގައި . މައުމޫނޭ ..ޔާމީނޭ ކިއައިގެން ެެެެަެެެެަެެެެަެެެެެެެެަެެެެަެެެެަެެެެެެެަެެެެަެެެެަެެެެެެެެަެެެެަެ ޒިންމާއިން ނުކުރެވޭނެ . ކަލޭމެންވީ ވަޢުދުތަށް ފުއްދާފައި އެހެން ސަރުކާރުތައް ބަދުނާމު ކުރެވޭނީ .\nއޮކްޓޯބަރ 23, 2020 10:00\nއަނަދައަނދަ އޮއްވާ އަނދުން ހުސެއިނަށް މަޖިލީހުގެ ގޮނޑިއެއްލިބުނީމަ އެއުޅެނީ ކުރާނެ ކަމެއްނޭނގިގެން މަޖިލީހުގަ އެންމެ ހަޑި އަނގަތަޅާ އެއްރޯނު މިހުސެއިންއަކީ\nއޮކްޓޯބަރ 23, 2020 10:48\nމީ އަނެއް ކާ އެ ދެމަފިރިންގެ ދަރިޔަކު ތޯ މިހާރު ޞައްކު އުފެދޭ އެބަ\nއޮކްޓޯބަރ 23, 2020 13:32\nއަސްތާ، ބައްޕާފުޅަށް މީހަކު އެއްޗެކޭ ބުނީމައި ކެތްނުވި ޣައްސާން އޭރު ކޮބާހެއްޔެވެ؟ ޙުކުމެއް ނެތި، ބައްޕާފުޅު ގެންގޮސް ޖަލަށް ލައްވައިގެން އުޅުނުއިރު ތި ޣައްސާނެއްގެ ޚަބަރެއް ވެސް ނުވެއެވެ.\nއޮކްޓޯބަރ 23, 2020 16:16\nރައީސްމައުމޫނާބެހޭގޮތުންވާހަކަދައްކަންތިޕާރޓީމީހުން ލަދެއް ވެސް ނުގަނޭބާއޭހިތަށްއަރާ. ވެރިކަމަށްމިފަހަރު އެމް.ޑީ.ޕީ އަށް އާދެވުނުގޮތްވެސްހަނދާނެއް ނެތްތަ. ކިތަންމެވާހަކައެއް ދެއްކިއަސް ޣައްސާން އަކީހުރިހާގޮތަކުންވެސްމާތަޢުލީމީޤާބިލް ބޭފުޅެއް. މަޖްލިސް ތެރޭގައާއިބޭރުގަބޭކާރުއަގަތައް ނުތަޅާ ރައްޔިތުންނަށް ކަމެއްކޮށްދެވޭތޯބަލާދީބަލަ. އަބަދުވެސް ކޮންމެވެސްމީހަކާހަސަދަލައިގެންއުޅުމުގެނުބައިއާދަދޫކޮށްލާ ރަގަޅުކަމެއްކުރެވޭތޯބެލުންރަގަޅުވާނެ. ހައްގުބަސްގެކޮމެންޓްގަ އެއީތެދެއްކަމުގަވާނަމަހިތާމައިގެކޮޅެއްނެތް.


Felivaru bin hiykumaai ehgamu thoshilumuge mashroou MTCC ah!\nފެލިވަރު މަޝްރޫއު އެމްޓީސީސީއާ ހަވާލުކުރުމުގެ އެއްބަސްވުމުގައި ސޮއިކުރަނީ--\nފެލިވަރު ބިން ހިއްކުމާއި އެއްގަމު ތޮށިލުމުގެ މަޝްރޫއު އެމްޓީސީސީއަށް!\n19 ޖެނުއަރީ 2021 - 16:41:54\nފެލިވަރުގެ ބިން ހިއްކުމާއި އެއްގަމު ތޮށިލުމުގެ މަޝްރޫއު ސަރުކާރުން މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮންޕެނީ( އެމްޓީސީސީ) އާ މިއަދު ހަވާލުކޮށްފި އެވެ.\nއެ މަޝްރޫއުގެ ދަށުން، 179,780.40 ކިއުބިކް މީޓަރުގެ ސަރަހައްދެއްގެ ބަނދަރު ފުންކޮށް ބިން ހިއްކުމާއި، 218.9 މީޓަރުގެ ސަރަޙައްދެއްގައި ބޮޑުހިލައިން ބޭރުތޮށި ލުމާއި، 574.6 މީޓަރުގެ ސަރަޙައްދެއްގައި ޝީޓްޕައިލް ޖެހުން ހިމެނެ އެވެ.\nއޭގެ އިތުރުން 264.8 މީޓަރުގެ ސަރަހައްދެއްގައި ބޮޑުހިލައިގެ ރިވެޓްމެންޓް ޖެހުމާއި، 2,466 އަކަމީޓަރުގެ ސަރަހައްދެއްގައި ޕޭވްމަންޓް ހެދުމުގެ މަސައްކަތް ހިމެނެ އެވެ.\nއެމްޓީސީސީން ބުނީ އެ މަޝްރޫއުގެ ބޭނުމަކީ ލަފާފުރޭ ބަނދަރަކާއެކު ކޯލްޑް ސްޓޯރޭޖް ވަސީލަތްތައް ފެލިވަރުގައި ފުޅާކުރުމަށް ބޭނުންވާ ބިން ހިއްކުން ކަމަށެވެ. އެ މަޝްރޫއުގެ އަގަކީ 113.39 މިލިއަން ރުފިޔާ އެވެ. 365 ދުވަހު ތެރޭގައި މަސައްކަތް އެއްކޮށް ނިންމާލުމަށް އަމާޒު ހިފާފައިވާ ކަމަށް އެމްޓިސީސީން މައުލޫމާތު ދެއެވެ.\nއެ މަސައްކަތް އެމްޓީސީސީއާ ހަވާލުކުރުމަށް މިއަދު ބޭއްވި ހާއްސަ ރަސްމިއްޔާތުގައި، އެމްޓީސީސީގެ ފަރާތުން އެއްބަސްވުމުގައި ސޮއިކުރެއްވީ ޗީފް އެގްޒެކެޓިވް އޮފިސަރު އާދަމް އާޒިމް އެވެ. އަދި މިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާގެ ފަރާތުން ސޮއިކުރެއްވީ ޑިރެކްޓަރު ޖެނެރަލް ފާތިމަތު ޝާނާ ފާރޫގެވެ.


Report: Loa hulhuvijje, Kafihi huras mihaaru feney!\nލޯ ހުޅުވިއްޖެ، ކަފިހި ހުރަސްތައް މިހާރު ފެނޭ!\nމަޖީދީ މަގު ކަފިހިހުރަހަކުން ބަޔަކު ހުރަސް ކުރާތީ ސައިކަލެއް މަޑުކޮށްލައިގެން -- އަހުމަދު އަޔާދު | އަވަސް\nސޯސަން މަގާއި މަޖީދީ މަގާ ގުޅޭ ހަތަރުއަނގޮޅީގައި މަޑުކޮށްލައިގެން ހުރީ ތަފާތު މަަންޒަރެއް ފެންނާތީ އެވެ. އެ ސަރަހައްދަކީ ބޮޑު ހޮސްޕިޓަލަކާއި ބޭސް ފިހާރަތަކާއި މިސްކިތަކާއި ގިނަ ފިހާރަތަކާއި ރެސްޓޯރެންޓުތައް ހުންނަ ސަރަހައްދަކަށް ވާތީ މާލޭގައި އެންމެ ބާރު ބޮޑު އެއް ހަތަރު އަނގޮޅިއަށްވާނެ އެވެ. ރޯދަ މަހުގެ ހަވީރު، އެންމެ ޓްރެފިކް ބޮޑު ވަގުތުގައި ވެސް އެ ތަނުން މަގު ހުރަސްކޮށްލަން ދުވާރު ކައިރީ މީހަކު މަޑުކޮށްލާއިރަށް ހުރިހާ ސައިކަލަކާއި ކާރުތައް ސަމާލު ކަމަށް އައިސް ބްުރަކި ޖައްސަ އެވެ. ހިނގާ މީހާއަށް ޖާގަަ ދިނުމަށް ފަހު ނޫނީ ކުރިއަރައިގެނެއް ނުދެ އެވެ. ހިނގާ މީހުންނަށް ކަފިހިހުރަސްގެ ބޭނުން ހިފަން ފެށިއްޖެ އެވެ. މި މަންޒަރުން މިއީ ހަމަ މާލެ ބާއޭ ވެސް ހިތަށް އެރި އެވެ.\nލައްކައަކަށް ވުރެ ބޮޑު އާބާދީއެއް ދިރިއުޅެމުން އަންނަ މި މާލެތެރޭގައި ހިނގާފައި އުޅޭ މީހުން ވެސް ވަކި މަދެއް ނޫނެވެ. އެމަކު މީގެ ކުރިން ހިނގާ މީހަކު މަގު ހުރަސް ކޮށްލުމަކީ ކުޅަދާނަ އަދި ފަސޭހަ ކަމެއް ނޫނެވެ. ކަފިހިހުރަހަށް ދުއްވާ މީހުން އަޅައި ނުލާތީ އޮންނަނީ އެއީ ބޭކާރު ނިޝާނަކަށް ވެފަ އެވެ. އެހެންވެ ހިނގާ މީހުން ވެސް މަގު ހުރަސް ކުރަނީ ޖެހުނު ދިމާއަކުންނެވެ. ކަފިހިހުރަސް ރައްކާތެރި ނުވުމުން އޭގެ ބޭނުމެއްވެސް ނެތީމަ އެވެ. އެ މައްސަލައަށް ހައްލެއް ނުގެނެވި ތިއްބާ ދިމާވީ ހިތާމަވެރި ހާދިސާއެކެވެ.\nމަޖީދީ މަގު ކަފިހިހުރަހެއް\nމިދިޔަ ފެބްރުއަރީ މަހުގެ ތެރޭގައި ސެނަހިޔާ ކައިރީ ކަފިހިހުރަސް މަތިން ދެ އަންހެނަކު ހުރަސް ކުރަނިކޮށް އެ ދެ މީހުން ގައިގަ ޓެކްސީއަކުން ޖެހި ބޮޑު އެކްސިޑެންޓެއް ހިނގި އެވެ. އެ ހާދިސާގައި ދެ މީހުންނަށް ވެސް އަނިޔާވި އިރު އެކަކު ވެއްޓުނު ގޮތަށް ބޯ ޖެހުނީ ސްޕީޑް ބްރޭކަރުގަ އެވެ. އޭނާ ބޮލަށް ވަރަށް ބޮޑަށް އަނިޔާވެ ސިކުނޑިއަށް ވެސް ލޭ އެޅުނެވެ. ހޮސްޕިޓަލުގައި ވަރަށް ސީރިޔަސް ހާލުގައި ފަރުވާ ދެމުން ދިޔަ އެ މީހާއަށް ހޭ އެރީ މަހެއްހާ ދުވަސް ފަހުންނެވެ. ނަމަވެސް އެ ހާދިސާއިން ފުލުހުންނާއި މުއައްސަސާތައް ވެސް މީހުން ވެސް "ހޭލައިފި" އެވެ.\nއެ ހާދިސާއަށް ފަހު ފުލުހުން މާލޭގެ ކަފިހިހުރަސްތައް ކައިރިން ބަލަން ފެށި އެވެ. ކަފިހިހުރަސް ކައިރީ މީހަކު މީހަކު މަޑުކޮށްލުމުން ފުލުސް މީހާ ހުރިހާ އުޅަނދުތައް ހުއްޓުވާ ހިނގާ މީހާއަށް ޖާގަ ހަދައިދެ އެވެ. އެތައް ދުވަހެއް ވަންދެން އެ މަސައްކަތް ހުއްޓާ ނުލައި ކުރިޔަށް ގެންދިޔަ އެވެ. މިހާރު ވެސް ބާރު ބޮޑުވާ ސަރަހައްދުތަކާއި މުޅި މާލޭގައި ވެސް ބައެއް ފަހަރު ފުލުހުން ކަފިހިހުރަސްތައް ކައިރީ މަޑުކޮށްގެން ތިބެ އެވެ.\nކަފިހިހުރަހަކުން ބަޔަކު ހުރަސް ކުރަނީ: މިހާރު މަގުމަތީގެ އެ ގަވައިދަށް އަމަލު ކުރޭ -- އަހުމަދު އަޔާދު | އަވަސް\nމިފަހަރު ހުރިހާ މުއައްސަސާއަކުން ވެސް ފިޔަވަޅު އެޅި އެވެ. ދެވަނަ ފަހަރަށް ކަފިހިހުރަސް "ފެންނަ" ވަރު ކުރި އެވެ. ދައުވާކޮށްދިނުމަށް އެދި ޕީޖީއަށް އެ މައްސަލަ ފޮނުވި އިރު ޓްރާންސްޕޯޓުން ލައިސަންސް ބާތިލު ކުރި އެވެ. އަދި ޓެކްސީ ކުރުމުގެ ހުއްދަ ވެސް އަތުލި އެވެ.\nއެ ފިޔަަވަޅުތަކާ ހެދި މަގުތަކުގައި ދުއްވާ ހުރިހާ އުޅަނދުތަކަށް މިހާރު ކަފިހިހުރަސް ފެންނަން ފަށައިފި އެވެ. ނުހުއްޓާ ދާ މީހުންގެ އަދަދު ވަރަށް ބޮޑަށް މަދުވެއްޖެ އެވެ. ހުރަސް ކުރަން ތިބޭ މީހުންނަށް ބަލާ، ޖާގަ ދެ އެވެ.\nހިނގާ މީހުންގެ ސަމާލު ކަމަށް!\nދުއްވާ މީހުން މިހާރު ކުރާ ވަރަށް ބޮޑު ޝަކުވާއެއް އޮވެ އެވެ. ގިނަ މީހުން އެ މީހުންގެ ޒިންމާ އަދާ ކުރިޔަސް ހިނގާ މީހުންވެސް ކޮންމެވެސް ވަރަކަށް ދުއްވާ މީހުންނާ ދޭތެރޭ ވިސްނާލަން ޖެހެ އެވެ. އެހެން ބުނަން ޖެހެނީ ބައެއް މީހުން ކަފިހިހުރަސް މަތީގައި "ފިރުކޭތީ" އެވެ. އަދި ފޯނުގައި ތިބޭތީ އެވެ.\n"ދުއްވާ މީހުންގެ ޒިންމާއެއް ކަފިހިހުރަސްއަށް ޖާގަ ދިނުން. ހަމައެގޮތަށް ހިނގާ މީހާ ވެސް ޖާގަ ދިނީ މަ މަޑު މަޑުން ހިނގާލާފައި އަނެއް ބަޔަކު ފޯނަށް ބަލައިގެން މަޑުމަޑުން އެއްވެސް ހިޔާލެއް ފިކުރެއް ނެތި ހިނގަނީ. އެގޮތް ވެސް ރަނގަޅެއް ނޫން،" ސައިކަލުގައި އުޅޭ މީހަކު ބުންޏެވެ.\nމާލޭގެ ބާރު ބޮޑު ޓްރެފިކްގައި ސައިކަލެއް ކިރިޔާ މަޑުކޮށްލިޔަސް ފަހަތުން އޮންނަނީ ވަރަށް ބޮޑަށް ޖޭމް ވެފަ އެވެ. އެކަމާމެދު ސަމާލުވެ ހުރަސް ކުރާ މީހާ ވެސް ބަލަންވީ ލަސްލަަހުން އަރާމާއި އިއްޒަތުގައި ހުރަސް ކުރާކަށް ނޫނެވެ. މަގު ބޭނުން ކުރާ އެހެން މީހުންނަށް ވެސް އުނދަގޫ ނުވާނެ ގޮތަށް އަވަހަށް ހުރަސްކޮށްލާށެވެ. ވަކި ގަވައިދެއް ހަދާ ފިޔަވަޅު ނޭޅިޔަސް މިއީ ވެސް ކުރަން ރަނގަޅު ކަމެކެވެ.\nރޯދަ މަހާ ރޯއްޖާ މަގުމަތީގެ އެކްސިޑެންޓް


ރ.ދުވާފަރު ޕްރައިމަރީ ސްކޫލް 04 ކްލާސްރޫމްގެ (2 ބުރި އިމާރާތް) މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް\nއިޢުލާން ނަންބަރ: IUL)22-G/22/2021/88)\nރ.ދުވާފަރު ޕްރައިމަރީ ސްކޫލް 04 ކްލާސްރޫމްގެ (2 ބުރި އިމާރާތް) މަސައްކަތް އަމިއްލަ ތަކެތީގައި ކޮށްދޭނެ ފަރާތެއް ހޯދުމަށް ބީލަން ހުށަހެޅުމުގެ ފުރުސަތު ހުޅުވާލަމެވެ. މި މަސައްކަތައް ކުރިމަތިލާ ފަރާތްތަކުގައި ހުންނަންޖެހޭ ޝަރުތުތައް ބީލަން ފޮތުގައި ބަޔާން ކުރެވިފައިވާނެއެވެ.\nމި ޕްރޮޖެކްޓަށް ބީލަން ހުށަހެޅޭނީ މިނިސްޓްރީ އޮފް އިކޮނޮމިކް ޑިވޮލަޕްމެންޓްގެ ކުދި އަދި މެދު ފަންތީގެ ވިޔަފާރީގެ ގިންތިއަކުން ގިންތިއެއްގައި ރަޖިސްޓްރީ ކުރެވިފައިވާ ދިވެހި ވިޔަފާރިތަކަށެވެ. އަދި މިމަސައްކަތައް ކުރިމަތިލާ ފަރާތްތަކުގައި ހުންނަންޖެހޭ އިތުރު ޝަރުތުތައް ބީލަން ފޮތުގައި ބަޔާން ކުރެވިފައިވާނެއެވެ.\nމި ޕްރޮޖެކްޓްގައި ރަޖިސްޓްރީ ކުރުމަށް 08 އޭޕްރީލް 2021 އިން 22 އޭޕްރީލް 2021 ގެ ނިޔަލަށް ތިރީގައިވާ ލިންކު މެދުވެރިކޮށް ފޯމް ހުށަހެޅުއްވުމަށް ރަޖިސްޓްރީ ކޮށްދެވޭނެއެވެ. ބީލަން ހުށަހެޅޭނީ މި މުއްދަތުގައި ރަޖިސްޓްރީ ކުރާ ފަރާތްތަކަށެވެ.\nޕްރޮޖެކްޓްގެ ބިޑް ސެކިއުރިޓީގެ ގޮތުގައި 25,000ރ(ފަންސަވިސް ހާސް) ހުށަހަޅަންވާނެއެވެ. ބިޑް ސެކިއުރިޓީގެ މުއްދަތަކީ ބިޑް ހުޅުވާ ތާރީހުން ފެށިގެން 30 ދުވަހެވެ. ބިޑް ސެކިއުރިޓީ ހުށަހަޅަންޖެހޭ ގޮތް ބީލަން ފޮތުގައި ބަޔާންކޮށްފައި ވާނެއެވެ.\nރަޖިސްޓްރޭޝަން ފޯމްގެ ލިންކް: https://forms.moe.gov.mv/\nމިމަސައްކަތާއި ބެހޭގޮތުން އެއްވެސް ސުވާލެއްވާނަމަ 25 އޭޕްރީލް 2021 ވަނަ ދުވަހުގެ 14:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nބިޑް ހުޅުވުން އޮންނާނީ 27 އޭޕްރީލް 2021 ވާ އަންގާރަ ދުވަހުގެ 13:00 ގައި މިނިސްޓްރީ އޮފް އެޑިޔުކޭޝަންގެ ފިޒިކަލް ފެސިލިޓީސް ޑެވެލޮޕްމެންޓް ސެކްޝަން (ވެލާނާގެ 8 ވަނަ ފަންގިފިލާ) ޖަލްސާކުރާ މާލަމުގައެވެ.\nސުންގަޑި: 22 އޭޕްރިލް 2021 1400\n- Beelan Foi-PDF\n- Beelan Foi-WORD


IGMH ah 70 aharu، 95000 MRI scan، huss olhuvaalun Raajje.mv | Connecting the dots...\nއައިޖީއެމްއެޗް އަށް 70 އަހަރު، 95،000 އެމްއާރުއައި، ހުސް އޮޅުވާލުން!\nދެ އަހަރު ދުވަހުގެ ތެރޭގައި 95،855 މީހުން އެމްއާރުއައި ހެދި ކަމަށް ސަރުކާރުން ބުނޭ\nއައިޖީއެމްއެޗްގެ އަހަރީ ދުވަސް ވަނީ ޖެނުއަރީ 11 ވަނަ ދުވަހަށް ބަދަލުކޮށްފަ\nއައިޖީއެމްއެޗުން ހިދުމަތް ދޭން ފެށީ 15 އޭޕްރީލް 1995ގައި\nކ. މާލެ | މުރުޝިދް އަބްދުލް ހަކީީމް | 12 ޖެނުއަރީ 2018 | ހުކުރު 18:20 | @Murshidhu | ރިޕޯޓު | 8,253\nއައިޖީއެމްއެޗް ހޮސްޕިޓަލް: މިއަހަރު ފާހަަގަ ކުރަނީ 70 ވަނަ އަހަރީ ދުވަސް ކަމަށް އެ ހޮސްޕިޓަލުން ބުނޭ -- ފޮޓޯ:އަޒުމޫން އަހުމަދު\nއައިޖީއެމްއެޗްގައި އެމްއާރުއައިގެ ހިދުމަތް ދޭން ފެށީ ރައީސް އަބްދުﷲ ޔާމިން އަބްދުލް ޤައްޔޫމްގެ ވެރިކަމުގަ އެވެ. އެމްއާރުއައިގެ ހިދުމަތް ދޭން ފެށިތާ ދެ އަހަރުވެފައިވާއިރު މިހާތަނަށް 95،855 މީހުން އެ ހިދުމަތް ހޯދާފައިވާ ކަމަށް ހެލްތު މިނިސްޓަރު އަބްދުﷲ ނާޒިމް ވިދާޅުވި އެވެ.\n"ރާއްޖޭގެ މައި، ސަރުކާރުން ހިންގާ ހޮސްޕިޓަލުގައި އެމްއާރުއައި މެޝިނެއް ނެތި ދިވެހި ރައްޔިތުން ތިބީ. އެހެން ނަމަވެސް ޕްރައިވެޓް ހޮސްޕިޓަލަކަށް އެމްއާރުއައި މެޝިނެއް ލައިގެން ތިބީ. މިކަމަށް ބެލިޔަސް އެބަ އިނގޭ މި ސަރުކާރުގެ ކޮމިޓްމެންޓް. ރައީސް ވަޑައިގެން ވަގުތުން ނިންމެވީ އެމްއާރުއައި މެޝިނެއް ލައްވަން. [އެ މެޝިން] ލައްވައިގެން މިއަދު ހިދުމަތް ދެމުންދާ މީހުންގެ އަދަދު އެ ދެންމެ ވިދާޅުވީ 95،000 މީހުން،" މިނިސްޓަރު ނާޒިމް ވިދާޅުވި އެވެ.\nމި މަހުގެ ނުވަ ވަނަ ދުވަހު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު ނާޒިމް މި ދެއްކެވި ވާހަކައިން ހައިރާންވެ އަންތަރީސްވެއްޖެ އެވެ. އެ ވިދާޅުވި އަދަދަށް ފުންކޮށް ވިސްނާލައި ހިސާބު ހަދާލަންޖެހެ އެވެ. ދެ އަހަރު ދުވަހުގެ ތެރޭގައި 95،855 މީހުން އެމްއާރުއައި ސްކޭން ހަދާފައިވާނަމަ، ދުވާލަކު 131 މީހުން އެމްއާރުއައި ހަދަންޖެހެ އެވެ. އެއީ ކޮންމެ ގަޑިއިރަކު ފަސް މީހުންނެވެ. މި ވަރަށް މީހުން ސްކޭން ކުރެވޭނީ ކޮންމެ 11 މިނެޓަކުން ސްކޭނެއް ހަދައިގެންނެވެ.\nބަލަ މިނިސްޓަރު އެވެ. އައިޖީއެމްއެޗްގައި އެންމެ އެމްއާރުއައި މެޝިނެއް ހުންނައިރު، ކޮންމެ 11 މިނެޓަކުން އެމްއާރުއައި ސްކޭނެއް ހަދާނަމަ، މިއީ ދުނިޔޭގެ ވެސް ރެކޯޑެކެވެ. އެމްއާރުއައި ސްކޭނެއް އެންމެ އަވަސް ވިޔަސް ހެއްދޭނީ 15 ވަރަކަށް މިނެޓްތެރޭގަ އެވެ. ބައެއް ފަހަރު އެއަށް ވުރެ ދިގުލަ އެވެ. މިނިސްޓަރު 95،855 އެމްއާރުއައި ސްކޭން ހެދި ވާހަކަ ވިދާޅުވުމުން ހިނި ނާންނަން ހުއްޓަސް ހިނި އަންނާނެ އެވެ. އެމްއާރުއައި މެޝިނަކީ ކިހިނެއް މަސައްކަތްކުރާ އެއްޗެއް ކަމެއް އެނގިވަޑައިނުގަންނަވަނީ ތޯއްޗެވެ. ނުވަތަ އައިޖީއެމްއެޗްގެ އަސްލު ތަފާސްހިސާބު މަނިކުފާނަށް އެނގިވަޑައިނުގަންނަވަނީ އެވެ. ނުވަތަ ބަޔަކު މަނިކުފާނު ބޭޒާރުކޮށްލަން ގަސްދުގައި ނުބައި މައުލޫމާތެއް ދިނީ އެވެ. އެހެން ކަމަށް ވާނަމަ މަނިކުފާނު ތިޔަ ވަނީ ރަނގަޅަށް މަޅީގައި ޖެހިފަ އެވެ. ބޭޒާރުވެފަ އެވެ.\nމީހަކު ދިން މައުލޫމާތެއް ބޭނުންކުރަން ޖެހުނަސް ތިޔައީ ތަންކޮޅެއް ބޮޑުވަރެވެ. ބައެއް މީހުންގެ ބޯ ހުންނަނީ ހަމައެކަނި ފުނައި އަޅަންކަން އެނގެނީ މިފަދަ ކަންކަމުންނެވެ. ކޮންމެ 11 މިނެޓެއްގެ ތެރޭގައި އެމްއާރުއައި ސްކޭނެއް ނުހެދޭނެކަން އަމިއްލަފުޅު ވިސްނުމަށް ވެސް އަންނަންޖެހޭނެ އެވެ. ކޮންމެވެސް ވަރަކަށް ހޯމްވޯކް ވެސް ހަދާލަންވާނެ އެވެ.\nރާއްޖެއެމްވީން ހޯދި މައުލޫމާތުތަކަށް ބަލާއިރު، ވޭތުވެދިޔަ ދެ އަހަރު ދުވަހުގެ ތެރޭގައި އައިޖީއެމްއެޗްގައި ދުވާލަކު އެވްރެޖްކޮށް އެމްއާރުއައި ހަދާފައިވަނީ 20 އާއި 25 އާ ދެމެދުގެ އަދަދަކެވެ. ދެ އަހަރު ދުވަހުގެ ތެރޭގައި 95000 އެމްއާރުއައި ސްކޭން ނުހެއްދޭނެކަން އެނގެނީ، އައިޖީއެމްއެޗަށް ވުރެ މާކުރިން އެ ޚިދުމަތް ދޭން ފެށި އޭޑީކޭ ހޮސްޕިޓަލަށް ވެސް އެވަރު އަދަދަކަށް ސްކޭން ހެދިފައި ނެތުމެވެ.\nދެކޮޅު ނުޖެހޭ، އަދި ހިސާބު ދިމާނުވާ ވާހަކައެއް ދެއްކުމަށް ފަހު ވެސް މިއަދާ ހަމައަށް އެކަމަށް މައާފަށް އެދިފައެއް ނުވެ އެވެ. ކުށުގެ އިސްލާހެއްގެ ގޮތުގައި ބަޔާނެއް ނެރެފައެއް ނުވެ އެވެ.\nހެލްތް މިނިސްޓަރު އަބްދުﷲ ނާޒިމް\nމިނިސްޓަރު ނާޒިމު އެވެ. މަނިކުފާނު ތިޔަ ދެއްކެވީ ވަރަށް ބޮޑު ވާހައެކެވެ. ކަށި ނެތް ދުލެއް އޮތުމަކީ ބުއްދިއަށް ގަބޫލު ނުކުރެވޭ ވާހަކަތައް، ހިތުހުރި ވާހަކަތަކެއް ގޮވައިގަތުމެއް ނޫނެވެ.\nދެން އެހެން ވާހަކައެކެވެ. އައިޖީއެމްއެޗްގެ ތާރީޚް އޮޅޭ ގޮތަށް ދައްކާ ވާހަކަތަކެވެ. އެ ހޮސްޕިޓަލްގެ އަހަރީ ދުވަސް ވަނީ ޖެނުއަރީ 11 ވަނަ ދުވަހަށް ބަދަލުކޮށްފަ އެވެ. ނަމަވެސް އައިޖީއެމްއެޗްގެ ހިދުމަތް ދޭން ފަށާފައި ވަނީ 15 އޭޕްރީލް 1995ގައި އެެވެ. މީގެ ކުރިން އަހަރީ ދުވަހުގެ ގޮތުގައި ބަލަމުން ދިޔައީ ވެސް މި ތާރީޚެވެ. ނަމަވެސް މި އަހަރު ފެށިގެން އައިޖީއެމްއެޗްގެ އަހަރީ ދުވަސް ޖެނުއަރީ 11 އަށް ބަދަލުކުރީ، ޑަކްޓަރުގެ ގޭގެ ނަމުގައި ރާއްޖޭގައި ސިއްހީ ހިދުމަތް މީގެ 70 އަހަރު ކުރިން ދޭން ފެށި ތާރީހަކީ އެއީ ކަމަށް ވާތީ އެވެ.\nމިއީ އޮޅުން ބޮޅުންތަކެއް އަރާނެ ކަމެކެވެ. އައިޖީއެމްއެޗުން އާންމުކޮށްފައިވާ ބައެއް ލިޔުންތަކުގައިވާ ލޯގޯއިން ދައްކާ ގޮތުގައި 70 އަހަރު ފުރުނީ އެ ހޮސްޕިޓަލްގެ ހިދުމަތަށެވެ. ނަމަވެސް މިއީ ހަގީގަތެއް ނޫނެވެ. ރާއްޖޭގައި ރަސްމީ ނިޒާމެއްގެ ދަށުން ސިއްހީ ހިދުމަތް ދޭން ފެށިތާ 70 އަހަރު ފުރުމަކީ، އައިޖީއެމްއެޗަށް 70 އަހަރު ފުރުމެއް ނޫނެވެ. ތިޔަ ހިސާބުން ދައްކާ ގޮތުގައި އައިޖީއެމްއެޗްގެ އާ އިމާރާތް، ނުވަތަ ދަރުމަވަންތަ ހޮސްޕިޓަލަށް އަންނަ އަހަރު ވާނީ 71 އަހަރެވެ.\nއައިޖީއެމްއެޗް އިން އާންމުކޮށްފައިވާ އިއުލާނެއް: އެ ހޮސްޕިޓަލުގެ އަހަރީ ދުވަސް ވަނީ ބަދަލުކޮށްފައި\nނިއުސް ކޮންފަރެންސްގައި މިނިސްޓަރު ނާޒިމް ނޫސްވެރިންގެ ގާތުގައި ތަކުރާރުކޮށް އެދިވަޑައިގެންނެވީ ރަނގަޅަށް ހިސާބު ހެދުމަށެވެ. ހިސާބު ހެދުމަށް ފަހު އެ އަދަދުތައް ބޭނުންކުރުމަށެވެ. އަޅުގަނޑުމެން މިވަނީ މިނިސްޓަރު ވިދާޅުވި ގޮތަށް ހިސާބު ހަދާފަ އެވެ. މިނިސްޓަރު ވިދާޅުވި އަދަދުތައް އަޅުގަނޑުމެންގެ ހިސާބުތަކާ ދިމައެއް ނުވެ އެވެ. ދެކޮޅެއް ނުޖެހެ އެވެ.\nމިނިސްޓަރު ނާޒިމަކީ ތައުލީމީ ދާއިރާގައި އުޅުއްވުމަށް ފަހު ބޮޑު މަގާމަކާ ހަވާލުވާއިރު، ހިސާބު ދިމާނުވުމަކީ މައްސަލައެކެވެ. ލަދުވެތި ކަމެކެވެ.\nއެންމެ ފަހުން އަޕްޑޭޓް ކުރީ:4ދުވަަސް ކުރިން | ރިވިއު ކުރީ: ހުސައިން ފިޔާޒު މޫސާ\nލިއުން ތެރިޔާ ތިބުނާ ގޮތުންވިއްޔާ ތަންތަނަށް އަހަރު ފުރޭ ގޮތް ބަލަންވާނީ އަބަދުވެސ ްއެތަނެއްގައި އިމާރާތްކުރެވިފައި ފެންނަން ހުރި އިމާރާތްތަކުގެ އުމުރަށް ބަލައިގެންތާ؟؟ ތިދައްކަނީ ވެސް ހަމަ މިނިސްޓަރު ދެއްކެވި ވާހަކައާ އެއްފަދަ ތާކުންތާކު ނުޖެހޭ ވާހަކައެއް\nއެމް.އާރ.އައި މެޝީން ގަނޑެއް ވެރިކަމުގަ ނުބެހެއްޓުނު ބަޔަކުގެ ހިތަށް ލައްކަ އަސަރުކުރާނެކަން އިނގޭ..ލޮލް ކިތަންމެ ރިޕޯޓެއް ރައްޔިތުންނަށް އޮޅުވާލަން ނެރުނަސް މެޝިންވެސް އެހެރީ މިސަރުކާރުން ބަހައްޓާފަ އަދި ޙިދުމަތްވެސް ދެމުން އެދަނީ.. ދެން ލަލަލާ


106 aharuge Eileen varubali kameh nethi neshumugai – adduLIVE\n106 އަހަރުގެ އެއިލީން ވަރުބަލިކަމެއްނެތި ނެށުމުގައި\nJun 02, 2021, 09:12 ޝަބްނަމް ރަޝީދު\nއޮސްޓްރޭލިއާގެ ސިޑްނީއަށް އުފަން 106 އަހަރުގެ އެއިލީން ކްރޭމާއަކީ އޭނާގެ ނެށުމުގެ ހުނަރުގެ ސަބަބުން އެތައް ބައެއްގެ ހިތް ފަތަހަ ކުރަމުންގެންދާ އަންހެނެކެވެ.\nއެއިލީން އެންމެ ފުރަތަމަ މީހުންގެ ތައާރަފް ވެގެން ދިޔައީ ދުވަސްވީ މީހުން ބަލަހައްޓާ ފެސިލިޓީއެއްގައި ހުރެގެން އޭނާ ލިޔުނު ވާހަކަ ފޮތެއްގެ ސަބަބުންނެވެ. އެ ފޮތް ވަނީ ލިޔެ ބާޒާރަށް ނެރެފައެވެ. އެވަރުން ނިންމާލީކީ ނޫނެވެ. އޭނާއަކީ މޮޅު ކުރެހުންތެރިއެކެވެ. މޮޅެތި ކުރެހުމުގެ މުބާރާތްތަކުގައި އޭނާ ބައިވެރިވެ ކުރެހުންތައް ދައްކާލާފައިވެއެވެ.\nއެއިލީން އޭނާގެ އުފަން ގައުމަށް އެނބުރި އައިސްފައިވަނީ އުމުރުން 99 އަހަރުގައެވެ. އެއަށް ފަހު އޭނާ ބޭނުންވީ އޭނާ އެންމެ ކުރާ ހިތްވާ ކަންތައް ކަމަށްވާ ޑާންސް ވީޑިއޯތައް ހެދުމަށެވެ. އޭނާ ދައްކަން ފެށި ނެށުމުގެ ހަރަކާތްތަކާއިއެކު އޭނާގެ ނަން ވިދަން ފެށިއެވެ. ގިނަ ބަޔަކަށް ކަމުގޮސް އެ އުމުރުގައި ނެށުމުގެ ހަރަކާތް ދައްކަމުންދާތީ ގިނަ ބަޔަކު ބަލަން ބޭނުންވާ ފަރާތަކަށް އޭނާ ވެގެން ދިޔައެވެ.\nއޭނާ ވަނީ ބޮޑެތި ޑާންސް ފެސްޓިވަލްތައް ކަމަށްވާ އެޑްލެއިޑް އަދި ބްރިސްބޭން ގައި ވެސް ބައިވެރިވެފައެވެ. ފިލްމެއްގައި ވެސް މަސައްކަތް ކުރުމުގެ ފުރުސަތު ލިބިގެންދިޔަ ކަމަށް އޭނާ ބުންޏެވެ. މިހާތަނަށް އޭނާ ވަނީ3ވާހަކަ ފޮތް ލިޔެފައެވެ.\nއޭނާ ބުނެފައިވާ ގޮތުގައި އޭނާގެ ޑިކްޝަނަރީގައި "މުސްކުޅި" އަދި "އުމުރު" މި ދެ ބަހަށް ޖާގައެއް ނެތެވެ.


Covid-19 Jehifaivaa Kamah Belevey India Meehaku Hospital Ge7Vana Burin Fuhmaalaifi - Vaguthu\nކޮވިޑަށް މަޑުޖެހުމެއް ނެތް، އާއްމުންނަށް ބިރެއް ނެތް! - 10 މިނެޓް ކުރިން\nކޮވިޑް-19 ޖެހިފައިވާ ކަމަށް ބެލެވޭ މީހަކު ހޮސްޕިޓަލްގެ ހަތްވަނަ ބުރިން ފުންމާލައިފި\nކޮވިޑް-19 ޖެހިފައިވާ ކަމަށް ބެލެވޭ އިންޑިއާ މީހަކު އެގައުމުގެ ވެރިރަށް ނިއުދިއްލީގެ ހޮސްޕިޓަލެއްގައި އެޑްމިޓް ކޮށްފާ އޮއްވާ ހޮސްޕިޓަލްގެ ހަތްވަނަ ބުރިން ފުންމާލައިފިއެވެ. އޭނާ ހޮސްޕިޓަލްގެ ހަތްވަނަ ބުރިން ފުންމާލީ ބަލީގެ އަލާމާތްތައް ހުރުމުން ކަރަންޓީން ކޮށްފައި އޮއްވައެވެ.\nއިންޑިއާގެ މީޑިއާތަކުން ބުނާ ގޮތުގައި އުމުރުން 35 އަހަރުގެ ފިރިހެން މީހާ ހޮސްޕިޓަލްގެ އިމާރާތުން ފުންމާލުމާއި އެކު އޭނާ ވަނީ މަރުވެފައެވެ. އޭނާ އިމާރާތުން ފުންމާލީ ހޮސްޕިޓަލަށް ގެނައިތާ އިރުކޮޅެއް ފަހުންނެވެ.\nނިއުދިއްލީގެ ފުލުހުން ބުނީ ދިއްލީގެ އިންދިރާ ގާންދީ އެއާޕޯޓުން ހޮސްޕިޓަލަށް ގެނައި ކޮވިޑް-19 ގެ އަލާމާތްތައް ހުރި މީހަކު ހޮސްޕިޓަލްގެ ހަތްވަނަ ބުރިން ފުންމާލި ރިޕޯޓް ލިބިފައިވާ ކަމަށެވެ. އޭނާ އިމާރާތުން ފުންމާލީ އަމިއްލައަށް މަރުވާން ކަމަށް ވެސް ފުލުހުން ބުނެއެވެ.\nއިންޑިއާގެ ޕަންޖާބަށް ނިސްބަތްވާ އެމީހަކީ އޮސްޓްރޭލިއާ އިން އިންޑިއާ އަށް ދަތުރު ކުރި މީހެކެވެ.\n"އަހަރެއްހާ ދުވަހު އޮސްޓްރޭލިއާގައި ދިރިއުޅެފައި އޭނާ އެނބުރި ގައުމަށް ދިޔައީ. އެއާ އޭޝިއާގެ ފްލައިޓަކުން އޭނާ އިންޑިއާ އަށް ދިއުމުން ސްކްރީން ކުރިއިރު ކޮވިޑް-19 ގެ އަލާމާތްތައް ފެނިފައިވޭ. އެހެންވެ އޭނާ ހޮސްޕިޓަލަށް ގެންގޮސް ހާސް ވޯޑެއްގައި އެޑްމިޓް ކުރެވުނު." އޮފިޝަލަކު ވިދާޅުވިއެވެ.\nއޭނާ ހޮސްޕިޓަލްގައި ބާއްވާފައި އޮތީ ކޮވިޑް-19 އަށް ޓެސްޓް ކުރުމަށް ސާމްޕަލް ނެގުމަށްފަހު ޓެސްޓްގެ ނަތީޖާ ލިބެންދެންނެވެ.\nކޮވިޑް-19 ޖެހިފައިވާ ކަމަށް ބެލެވޭ އިންޑިއާ މީހަކު ހޮސްޕިޓަލުން ފުންމާލައިގެން އަމިއްލައަށް މަރުވެފައި ވާއިރު މީގެ ކުރިން ވެސް އިންޑިއާގެ އެކި ހޮސްޕިޓަލްތަކުން ވަނީ ކޮވިޑް-19 ޖެހިފައިވާ ކަމަށް ބެލެވޭ އެތައް ބަޔަކު ފިލާފައެވެ.\nމާޗް 19, 2020 09:45\nހޮސްޕިޓަލްތައް ބެލެހެއްޓުން މޮޅީ.\nމާޗް 19, 2020 10:27\nއެމީހުން ޤަބޫލުކުރާ ގޮތުގައި މާދާމާ އޭނާ މީދަލަކަށް ނުވަތަ ވާލަކަށް ވެގެން ރީބާތު ވާނެ............އެހެން ވީމަ އެގޮލާމެންނަށް އޯކޭ އޭތި. ފާދިރީން އެތިބެނީ އިންޑާޔާ ގިނަ މީހުންގެ ބޯކާލާފަ...........މޮޔަ އިންޑިޔާ


Ronaldo ai Pepe akee dhe actorun, Oscar ves libeyne: Iceland coach\nރޮނާލްޑޯ އާއި ޕެޕޭއަކީ ދެ އެކްޓަރުން، އޮސްކާވެސް ލިބޭނެ: އައިސްލެންޑް ކޯޗް\nރޮނާލްޑޯއާއި ޕެޕޭ ޕޯޗްގަލްގެ ޕްރެކްޓިހުގައި . އެ ދެ ކުޅުންތެރިންނަކީ ދެ އެކްޓަރުން ކަމަށް އައިސްލެންޑްގެ ކޯޗް ވަނީ ބުނެފަ --- ފޮޓޯ: ލުސާ\nޕޯޗްގަލްގެ ކެޕްޓަން ކްރިސްޓިއާނޯ ރޮނާލްޑޯއާއި ޑިފެންޑަރު ޕެޕޭއަކީ ހޮލީވުޑް ފިލުމުތަކުގައި ވެސް ވާދަ ކުރުމުގެ ފެންވަރު ހުރި ދެ އެކްޓަރުން ކަމަށާއި އޮސްކާ އެވޯޑަށް ވެސް ވާދަ ކުރެވޭނެ ކަމަށް އައިސްލެންޑްގެ ކޯޗް ލާޒް އެޑްވިން ލާގާބެކް ބުނެފި އެވެ.\nޔޫރޯ ފުޓްބޯޅަ މުބާރާތުގެ ގުރޫޕް "އެފް" ގައި މިރޭ އައިސްލެންޑާ ޕޯޗްގަލް ވާދަ ކުރާ މެޗްގެ ކުރިން މީޑީއާއާ ވާހަކަ ދައްކަމުން ލާގާބެކް ބުނީ ވޭތުވެދިޔަ ތަނަށް ބާލައިރު ރޮނާލްޑޯއާއި ޕެޕޭއަކީ ރެފްރީންގެ ލޯ މައްޗަށް އެހެން މަންޒަރެއް ދެއްކުމަށް ވަރަށް މޮޅު ދެ އެކްޓަރުން ކަމަށެވެ.\n"ޕޯޗްގަލުގައި އެބަހުރި ދުނިޔޭގެ އެންމެ މޮޅު އެއް ކުޅުންތެރިޔާ. ރޮނާލްޑޯ. އެކަމަކު އޭނާއަކީ ވެސް ވަރަށް މޮޅު އެކްޓަރެއް." އުމުން 67 އަހަރުގެ ލާގާ ބެކް ބުންޏެވެ.\nއައިސްލެންޑް ކޯޗް ލާގބެކްއާއި އެޓީމުގެ ކުޅުންތެރިން ސެލްފީއަކަް ހުއްޓިލައިގެން --- ފޮޓޯ: ރޮއިޓަސް\nއެތުލެޓިކޯ މެޑްރިޑާ ދެކޮޅަށް ކުޅުނު ޗެމްޕިއަންސް ލީގް ފައިނަލް މެޗްގައި ވަރަށް މޮޅު އެކްޓަރެއް ފެނުނު ކަމަށާއި ހޮލީވްޑުގައި ވާދަ ކުރުމުގެ ފެންވަރު ހުރި ކަމަށެވެ.\n"އަހަރެން މިބުނީ ޕެޕޭގެ ވާހަކަ އޭނާއަކީ ވެސް ވަރަށް މޮޅު އެކްޓަރެއް. ބޭނުންނަމަ އެމެޗްގެ ކްލިޕްތައް ބަލާލަންވީ. އަހަންނަށް ފެނުނީ އެއީ ހައި ކްލާސް ފެންވަރުގެ އެކްޓިންގެ ގޮތުގައި" ކަމަށް ލާގޭބެކް ބުންޏެވެ.\nޗެމްޕިއަންސް ލީގް ފައިނަލް މެޗްގައި ޕެޕޭ ވެއްޓުމުން އޭނާ މޫނު މަތީގައި އަތް އަޅައިގެން. އައިސްލެންޑް ކޯޗް ބުނީ ޕެޕޭ ގެ އެކްޓިން އެމެޗްގައި ފެނުނު ކަމަް --- ފޮޓޯ: ރޮއިޓަސް\nއޭނާ ބުނީ އެ ދެކުޅުންތެރިންނަށް "ހޮލީވުޑްގައި ޑިމާންޑް އޮތީ ކިހާވަރަކަށް ބުނަން ނޭންގޭ ކަމަށާއި އެކަން ކަމަށް އޭނާ ޝައުގުވެރި ނުވާ" ކަމަށެވެ.\n"އެދެމީހުންވެސް ކުރީގެ ވީޑިއޯތައް ބަލައި އެކަންކަމަށް ފިޔަވަޅު އަޅާ ނަމަ އަހަރެން މަރުހަބާ ކިޔާނަން"\nޕޯޗްގަލްއާ އައިސްލެންޑް ވާދާ ކުރާ މެޗް ފަށާނީ ރާއްޖޭ ގަޑިން މިރޭ ދަންވަރު 12 ޖާހާއިރުއެވެ. މިއީ އައިސްލެންޑް ބޮޑު މުބާރާޓެއްގެ ފައިނަލުގައި ކުލޭ ފުރަތަމަ މެޗެވެ.


Kushuge Record Vaguthun Libey Goiy PG in Hadhanee – Iru\nކުށުގެ ރެކޯޑް ވަގުތުން ލިބޭގޮތް ޕީޖީއިން ހަދަނީ\nލަހޫ·5މާރިޗު 2020\nކުށުގެ ރެކޯޑް ވަގުތުން ލިބޭގޮތަށް ހަދަން މަސައްކަތް ކުރަމުންދާ ކަމަށް ޕްރޮސިކިއުޓާ ޖެނެރަލް ހުސެއިން ޝަމީމް ވިދާޅުވެއްޖެ އެވެ.\nޕީޖީ މިހެން ވިދާޅުވެފައި ވަނީ، އިންފޮމޭޝަން ކޮމިޝަންގެ މުވައްޒަފުން ދުޅަހެޔޮ ބަޔަކަށް ވުމަށް މިއަދު ފެށި “ފިޓްއައިކޮމް” ޕްރޮގްރާމް އިފްތިތާހްކުރުމަށް ބޭއްވި ހާއްސަ ރަސްމިއްޔާތުގައި ވާހަކަ ދައްކަވަމުން ނެވެ.\nމި ރަސްމިއްޔާތުގައި ވާހަކަ ދައްކަވަމުން ޝަމީމް ވިދާޅުވީ، މިހާރަކަށް އައިސް މައުލޫމާތު ލިބުމުގައި ވަރަށް ދަތިވާ ކަހަލަ ކަންތައްތައް ހުރި ކަމަށެވެ. އަދި މިޙާރަށްވުރެ މައުލޫމާތު ހޯދުމުގެ ބައި ފުޅާކުރަން ޖެހޭ ކަމަށް ޝަމީމް ވިދާޅުވިއެވެ.\n“މިސާލަކަށް ކުށުގެ ރެކޯޑް ސާފުކުރުން. ދެން ހަމަ އެއްދުވަސް ނަގަން ޖެހޭނެކަމެއްކަމަށް އަޅުގަނޑު ގަބޫލެއް ނުކުރަން. މިބަލަނީ އެވެސް ވަގުތުން ކުށުގެ ރެކޯޑް ސާފުވާގޮތަށް އިންތިޒާމްތައް ހަމަޖައްސަން. އެންމެ ގިނައިން މީހުން ހިދުމަތަކަށް އެދޭ އެއްކަންތައް އެއީ،” ޝަމީމް ވިދާޅުވި އެވެ.\nތިން ސިޓީއެއްގެ މޭޔަރުކަން އެމްޑީޕީއަށް\nމީގެ އިތުރުން ޝަމީމް ވިދާޅުވީ، މީހެއްގެ މައްޗަށް ދައުވާއެއް ކުރާނަމަ އެމީހަކަށް ސިޓީއަކުން މީގެކުރިން އެންގި ނަމަވެސް، މިހާރު އެސްއެމްއެސްއެއް މެދުވެރިކޮށް އެ މައްސަލައާއި އެ މައްސަލަ އޮންނަ ކޯޓު ދައުވާ ލިބޭ މީހާއަށް ފޮނުވަން ފަށާފައިވާ ކަމަށެވެ.


vnews - Kureege4raeesaku avahaara vun\nކުރީގެ ހަތަރު ރައީސަކު އަވަހާރަވުން\nދުނިޔޭގެ ހަތަރު ގައުމެއްގައި ކުރިން ރައީސްކަން ކުރައްވާފައިވާ4ބޭފުޅުން މިހަފްތާ ތެރޭގައި ވަނީ އަވަހާރަވެފައެވެ.\nޖަރުމަނުގެ ކުރީގެ ރައީސް ރޯމަން ހާރޒޮގް:\n1994-1999 އަށް ޖަރުމަނުވިލާތުގެ ރައީސްކަން ކުރެއްވި ރޯމަން ހާރޒޮގް - ފޮޓޯ: އޭ.އެފް.ޕީ\nޖަރުމަނުވިލާތުގެ ކުރީގެ ރައީސް ރޯމަން ހާރޒޮގް އަވަހާރަވީ މިއަދުއެވެ. އަވަހާރަވިއިރު އުމުރުފުޅަކީ 92 އަހަރެވެ.\nކުރީގެ ރައީސް ރޯމަން ހާރޒޮގް އަވަހާރަވީ، އޭނާގެ އުފަން ސްޓޭޓް ކަމަށްވާ ބޭޑްން ވުރްޓެމްބަރގްގެ ހޮސްޕިޓަލެއްގައި ފަރުވާ ދެމުން ގެންދަނިކޮށް މިއަދު ކަމަށް ޖަރުމަނުގެ ރިޔާސީ އޮފީހުން ބުނެފައި ވެއެވެ.\nޖަރުމަނުވިލާތުގައި ރައީސްކަމުގެ މަގާމަކީ ބޮޑަށް ރަމްޒީ މަގާމެއް ނަމަވެސް އެމަގާމުގައި ހުންނަވާ ބޭފުޅަކަށް ސިޔާސީ ވަރަށް ބޮޑެތި ނުފޫޒުތައް އޮވެއެވެ. ޖަރުމަނުގެ ރައީސްކަން ރޯމަން ހާރޒޮގް ކުރައްވާފައިވަނީ 1994-1999 އަށެވެ. ރައީސްކަމުގެ އިތުރުން، ޖަރުމަނުވިލާތުގެ ސްޕްރީމް ކޯޓުގެ އިސް ފަނޑިޔާރުގެ މަގާމުވެސް އޭނާ އަދާކުރައްވާފައި ވެއެވެ.\nޖަރުމަނުވިލާތުގެ ރޯމަން ހާރޒޮގް ބޮޑަށް މަޝްހޫރުވެވަޑައި ގެންފައިވަނީ، 21 ވަނަ ގަރުނުގެ ތެރެއަށް ވަންނައިރު ޖަރުމަނަށް އިސްލާހީ ބޮޑެތި ބަދަލުތައް ގެނައުމަށް ގޮވާލެއްވި ބޭފުޅެއްގެ ގޮތުގައެވެ. 1997 ވަނަ އަހަރު އޭނާ ވިދާޅުވެފައިވަނީ، ޖަރުމަނުން ބަދަލަށް ބިރުގަންނަނަމަ ބަވަނަވެފައިވާ ދުނިޔޭގައި ޖަރުމަނު އޮންނާނީ ފުލުގައި ކަމަށެވެ.\nއޭގެ އަހަރެއްފަހުން ޖަރުމަނުގެ ޗާންސެލަރކަމަށް ވަޑައިގެންނެވި ގެރްހާރޑް ޝްރޯޑަރވަނީ އެގައުމަށް އިސްލާހީ ބޮޑެތި އެތައް ބަދަލުތަކެއް ގެންނަވާފައެވެ.\nރޯމަން ހާރޒޮގް އަވަހާރަވުމުން ޖަރުމަނުވިލާތުގެ މިހާރުގެ ޗާންސެލަރ އެންޖެލާ މަރްޚެލްވަނީ ހިތާމަ ފާޅުކުރައްވާފައެވެ. އަދި ވިދާޅުވީ ރޯމަން ހާރޒޮގްއަކީ ޖަރުމަނުވިލާތަށް ދުވަހަކުވެސް އަގުނުކުރެވޭފަދަ ޚިދުމަތްތަކެއް ކޮށްދެއްވާފައިވާ ބޭފުޅެއް ކަމަށެވެ.\nއީރާނުގެ ކުރީގެ ރައީސް އަކްބަރު ހާޝިމީ ރަފްސަންޖާނީ:\n1989-1997 އަށް އީރާނުގެ ރައީސްކަން ކުރެއްވި އަކްބަރު ހާޝިމީ ރަފްސަންޖާނީ - ފޮޓޯ: އޭ.އެފް.ޕީ\nއީރާނުގެ ކުރީގެ ރައީސް އަކްބަރު ހާޝިމީ ރަފްސަންޖާނީ އަވަހާރަވީ މިޖެނުއަރީމަހުގެ 8 ވަނަ ދުވަހުއެވެ.\nރަފްސަންޖާނީ އަވަހާރަވީ ހާޓް އެޓޭކެއް ޖެހިވަޑައިގެން ތެހެރާނުގެ ޝުހަދާ ހޮސްޕިޓަލްގައި އެޑްމިޓް ކުރެވި ފަރުވާ ދެމުން ގެންދަނިކޮށެވެ. އަވަހާރަވިއިރު އުމުރުފުޅަކީ 82 އަހަރެވެ.\nރަފްސަންޖާނީގެ ޖަނާޒާ ތެހެރާނުގައި ބާއްވާފައިވަނީ އިއްޔެއެވެ.\nރަފްސަންޖާނީގެ މައްޗަށް ކުރެވުނު ކަށުނަމާދުއޮތީ ތެހެރާން ޔުނިވަރސިޓީގެ ކެމްޕަސްގައެވެ. ޖަނާޒާގައި އީރާނުގެ ރޫހީ ލީޑަރ އާޔަތުﷲ އަލީ ޚާމަނާއީއާއި، އީރާނުގެ ރައީސް ހަސަން ރޫހާނީއާއި، ޕާލަމެންޓްގެ ރައީސް އަލީ ލަރިޖާނީގެ އިތުރުން، ޖުޑިޝަރީގެ ވެރިޔާ އާޔަތުﷲ ސާދިގު ލަރިޖާނީވެސް ބައިވެރިވެ ވަޑައިގެންނެވިއެވެ. އަދި އެތައްހާސް އާންމުންވެސް ބައިވެރިވިއެވެ.\nއަކްބަރު ހާޝިމީ ރަފްސަންޖާނީއަކީ 1979 އަހަރު އީރާނަށް ގެނެވުނު އިސްލާމީ އިންގިލާބުގެ މައި އެއްތަނބެވެ. އޭނާ އީރާނުގެ ރައީސްކަން ކުރައްވާފައިވަނީ 1989 އިން 1997 ގެ ނިޔަލަށެވެ.\n2005 ވަނަ އަހަރު އީރާނުގައި ބޭއްވި ރިޔާސީ އިންތިޚާބުގައިވެސް ރަފްސަންޖާނީ ވާދަކުރެއްވިއެވެ. ނަމަވެސް މަހްމޫދު އަހްމަދިނޭޖާދުއާ ވާދަކުރައްވައި ބަލިވެވަޑައިގެންނެވީއެވެ.\n2013 ވަނަ އަހަރުގެ ރިޔާސީ އިންތިޚާބުގައި ވާދަކުރެއްވުމަށްވެސް އޭނާ މަސައްކަތް ކުރެއްވިއެވެ. ނަމަވެސް އުމުރުފުޅުގެ ދޮށިކަމާއެކު ރަފްސަންޖާނީގެ ކެންޑިޑެސީ ބާތިލްކުރީއެވެ.\nސިޝެލްސްގެ ކުރީގެ ރައީސް ޖޭމްސް މަންޝަމް:\n1976 ވަނަ އަހަރު ސިޝެލްސްގެ ރައީސްކަމަށް އިންތިޚާބު ކުރެވުނު ޖޭމްސް މަންޝަމް - ފޮޓޯ: އޭ.އެފް.ޕީ\nއިންޑިއާ ކަނޑުގެ ޖަޒީރާ ގައުމެއް ކަމަށްވާ ސިޝެލްސްގެ ކުރީގެ ރައީސް ޖޭމްސް މަންޝަމް އަވަހާރަވީވެސް މިޖެނުއަރީމަހުގެ 8 ވަނަ ދުވަހުއެވެ. އަވަހާރަވިއިރު އުމުރުފުޅަކީ 77 އަހަރެވެ.\nމިދިޔަ އާދީއްތަދުވަހުގެ ހެނދުނު ޖޭމްސް މަންޝަން ހޭފުޅު ނުލައްވައިގެން އޭނާގެ އަންހެނުން ބެލިއިރު އެއްވެސް ހަރަކާތެއް ނެތުމުން ކަމާބެހޭ ފަރާތްތަކަށް އެކަން ރިޕޯޓްކުރީ ޖޭމްސްގެ އަންހެނުންނެވެ. އަދި ހޮސްޕިޓަލަށް ގެންދިޔައިރުވެސް އަވަހާރަ ވެފައިވާ ކަމަށް ޑޮކްޓަރުންވަނީ ބުނެފައެވެ.\nޖޭމްސް މަންޝަމްއަކީ ސިޝެލްސްގެ ފުރަތަމަ ރައީސެވެ. އިނގިރޭސީންގެ ކިބައިން މިނިވަން ވުމަށްފަހު ސިޝެލްސްގައި 1976 ވަނަ އަހަރު ބޭއްވި ފުރަތަމަ ރިޔާސީ އިންތިޚާބު ޖޭމްސް މަންޝަމް ކާމިޔާބު ކުރެއްވީ ވަރަށް ހަނި ފުރުސަތަކުންނެވެ. ނަމަވެސް އޭނާގެ ވެރިކަމަށް އަހަރުވީތަނާ ގެނައި ލޭއޮހޮރުވުމެއް ނެތް އިންގިލާބެއްގައި ވެރިކަން ވައްޓާލީއެވެ. އިންގިލާބު ގެނައީ ބޮޑުވަޒީރަށް ހުންނެވި ފްރާންސް އަލްބަރޓް ރީނީއެވެ.\nއިންގިލާބު ގެނަސް ވެރިކަން ވައްޓާލިއިރު ޖޭމްސް މަންޝަމް ހުންނެވީ ކޮމަންވެލްތު ވެރިންގެ ސަމިޓަށް ލަންޑަނަށް ވަޑައިގެންނެވެ. ވެރިކަން އިންގިލާބު ކޮށްލިފަހުން 1993 ވަނަ އަހަރު ގިނަ ޕާޓީތައް އެކުލެވޭ ވެރިކަމުގެ ނިޒާމެއް ސިޝެލްސްގައި ގާއިމްވަންދެން މަންޝަން ދިރިއުޅުއްވަމުން ގެންދެވީ ގައުމުން ބޭރުގައެވެ.\n1998 ވަނަ އަހަރު ބޭއްވި ރިޔާސީ އިންތިޚާބުގައިވެސް ޖޭމްސް މަންޝަމް ވާދަކުރެއްވިއެވެ. ނަމަވެސް އޭނާ ބަލިކުރައްވައި ރިޔާސީ އިންތިޚާބު ކާމިޔާބު ކުރެއްވީ ފްރާންސް އަލްބަރޓް ރީނީއެވެ.\nޖޭމްސް މަންޝަމްއަކީ ގާނޫނީ ވަކީލެއްވެސް މެއެވެ. އޭނާ ފަހުން އުޅުއްވީ ތަފާތު ފޮތްތައް ލިއުއްވުމާއި ދުނިޔޭގައި ސިޝެލްސް ޕްރޮމޯޓް ކުރެއްވުމުގައެވެ.\nޕޯޗުގަލްގެ ކުރީގެ ރައީސް މާރިއޯ ސޮއަރޭސް:\n1986-1996 އަށް ޕޯޗްގަލްގެ ރައީސްކަން ކުރެއްވި މާރިއޯ ސޮއަރޭސް - ފޮޓޯ: އޭ.އެފް.ޕީ\nޕޯޗުގަލްގެ މިޒަމާނުގެ ޑިމޮކްރަސީގެ ބައްޕަގެގޮތުގައި ބެލެވޭ ކުރީގެ ރައީސް މާރިއޯ ސޮއަރޭސް އަވަހާރަވެފައިވަނީ ޖެނުއަރީ7ވީ ހޮނިހިރު ދުވަހުއެވެ. އަހަވާރަވިއިރު އުމުރުފުޅަކީ 92 އަހަރެވެ.\nކުރީގެ ރައީސް މާރިއޯ ސޮއަރޭސް އަވަހާރަވީ އާލާސްކަންފުޅު ބޮޑުވެ މިދިޔަ ޑިސެމްބަރުމަހުގެ 13 ވަނަ ދުވަހުން ފެށިގެން ލިޒްބަންގެ ހޮސްޕިޓަލެއްގައި ފަރުވާ ދެމުންގެންދަނިކޮށް ހާލަތު ރަނގަޅުވަމުންދާ ކަމުގެ ނިޝާންތައްފެނި، ނަމަވެސް ފަހުން ކޮމާއަކަށްގޮސް ކޯމާގައި އޮންނެވުމަށްފަހުއެވެ.\nމާރިއޯ ސޮއަރޭސް ޕޯޗުގަލްގެ ރައީސްކަން ކުރައްވާފައިވަނީ 1986-1996 އަށެވެ. އޭނާވަނީ ޕޯޗްގަލްގެ ބޮޑުވަޒީރުކަންވެސް ކުރައްވާފައެވެ. އަދި ޕޯޗްގަލްގެ ސޯޝަލިސްޓް ޕާޓީގެ ބާނީއަކީވެސް އޭނާއެވެ.\nކުރީގެ ރައީސް މާރިއޯ ސޮއަރޭސް އަވަހާރަވުމާ ގުޅިގެން ޕޯޗްގަލްގައި ގައުމީ ހިތާމައިގެ3ދުވަސް އިޢްލާންކޮށް، ރަސްމީ އިއްޒަތުގައި އިއްޔެ ވަނީ ޖަނާޒާވެސް ބާއްވާފައެވެ. މާރިއޯ ވަޅުލާފައިވަނީ ލިޒްބަންގެ ބްރަޒެރެސް ގަބުރުސްތާނުގައި އޭނާގެ އަނބިކަނބަލުން ވަޅުލާފައިތަނާ ޖެހިގެންނެވެ.\nކުރީގެ ރައީސް މާރިއޯ ސޮއަރޭސްގެ އަނބިކަނބަލުން މާރިއާ ބަރޯސޯ އަވަހާރަވެފައިވަނީ 2015 ވަނަ އަހަރުގެ ޖުލައިމަހުއެވެ. މާރިއޯގެ އަނބިކަނބަލުން މާރިއާ ބަރޯސޯއަކީ ކުރީގެ މަޝްހޫރު ފިލްމީ ތަރިއެކެވެ. އަދި އެއީ ހިލޭސާބަހަށް ޚިދުމަތްކުރެއްވި ބޭކަނބަލެކެވެ.\nމާރިއޯ ސޮއަރޭސްގެ އާއިލާއިން ބުނެފައިވަނީ ކުރީގެ ރައީސަށް 2013 ވަނަ އަހަރު ޖެހިވަޑައިގެންނެވި އާލާސްކަންފުޅު މުޅީން ފަސޭހަނުވާ ކަމަށެވެ. އެއާލާސްކަންފުޅު ބޮޑުވީ 2015 ވަނަ އަހަރު އަނބިކަނބަލުން އަވަހާރަވުމުން ކަމަށްވެސް ބުނެފައި ވެއެވެ.\nމާރިއޯ ސޮއަރޭސްގެ އާއިލާއިންވެސް އަދި އޭނާއަށް ފަރުވާދިން ލިޒްބަންގެ ހޮސްޕިޓަލުންވެސް ކުރީގެ ރައީސަށް ޖެހިވަޑައިގެންނެވީ ކޮންކަހަލަ އާލާސްކަންފުޅެއް ކަމެއް ހާމަކޮށްފައެއް ނުވެއެވެ.


Raees Solih Aky MDPge Alternative Eh\nރައީސް ޞޯލިހުއަކީ އެމްޑީޕީގެ އޮލްޓަނޭޓީވްއެއް\n3 މަސް,3ދުވަސް, 13 ގަޑި, 28 މިނެޓް, 30 ސިކުންތު ކުރިން 2090މަރިޔަމް އިސްއާދާ\n2018 ވަނަ އަހަރުގެ ރިޔާސީ އިންތިޚާބުގެ ތެރޭގައި އިދިކޮޅު ކޯލިޝަނުން ނެރުނު ކެންޑިޑޭޓަކީ ޅ.ހިންނަވަރު ނޫރާނީއާގޭ އިބްރާހިމް މުހައްމަދު ޞޯލިހުއެވެ. އޭރު ރައްޔިތުންގެ މަޖިލީހުގެ ހިންވަރު ދާއިރާގޭ މެމްބަރުކަން ކުރައްވަމުން ގެންދެވި އިބޫ އިދިކޮޅު ކޯލިޝަނުން ނެރޭ ކެންޑިޑޭޓެއްގެ ގޮތުގައި ކަނޑައެޅިގެން ދިޔައީ ކޯލިޝަން ތެރޭގައި ވަރަށް ގިނަ ދެބަސްވުންތަކަށް ފަހު ކަމަށް އޭރު އަޑުތައް ފެތުރުނެވެ.\nސަބަބެއް ކަމުގައި ވެފައި އޮތީ ކުރީގެ ރައީސް މުހައްމަދު ނަޝީދު އެކަމަށް އެދި އާދޭސް ކުރައްވަމުން ގެންދެވުމުންނެވެ. ނަމަވެސް 13 އަހަރުގެ ޖަލު ހުކުމެއް އޭރު އިއްވާފައިވަނިކޮށް ބޭސްފަރުވާއަށް ކަމަށްބުނެ ފިލައިގެން ގޮސް އިނގިރޭސި ވިލާތުގައި އޭރު ހުރި ނަޝީދުއަށް އެ ފުރުޞަތު އޮތީ ގެއްލިފައެވެ. އެއީ އެމަނިކުފާނަކީ އޭރު ހުކުމެއް ތަންފީޒުކުރައްވަމުން ގެންދެވި ބޭފުޅަކަށް ވުމުންނެވެ.\nޕާޓީން ރިޔާސީ އިންތިޚާބަށް ނުކުންނަން ނިންމާފައި އޮތީ ރައީސް ނަޝީދުއެވެ. ދެން ކަންވީ އަޑު އައްސަވާލަމާ ބަހީއެވެ. އިބްރާހީމް މުޙައްމަދު ޞާލިޙަށް ޖާގަ ލިބިވަޑައިގެންނެވި ގޮތް އަޑުއައްސަވާށެވެ. އެމް.ޑީ.ޕީ.ގެ ކައުންސިލް ބޭއްވިއެވެ. އެމް.ޑީ.ޕީ.ގެ ޤައުމީ މަޖިލީހުގެ ޖަލްސާއެއް ބޭއްވިއެވެ.\nހަނދާންވާގޮތުން ވެއްޖިއްޔާ، އެ ޖަލްސާއަށް ޤަރާރެއް ހުށަހެޅުއްވީ، ހިތަދޫ އުތުރު ދާއިރާގެ މެމްބަރު މުހައްމަދު އަސްލަމެވެ. އެ ޤަރާރުގައި ހުރިހާ ވާހަކަތަކެއް އެއް ވާންޏަކަށް ހުރީ ރައީސް ނަޝީދު، ރައީސް ނަޝީދު، ރައީސް ނަޝީދު މިހެންނެވެ.\nއެންމެފަހުން ނިންމާލަމުން އަސްލަމު ވިދާޅުވެފައި ވަނީ ސަރުކާރުން ކަންކަން ކުރާގޮތުން ރައީސް ނަޝީދަށް މި އިންތިޚާބުގައި ވާދަކުރެވޭނެ ފުރުޞަތެއް ނެތިއްޖެނަމަ، ދެން މި ޕާޓީން އެކަމަށް ނުކުންނާނީ އިބްރާހީމް މުޙައްމަދު ޞާލިޙު އޭ އެވެ. މިއީ މިކަން ހިނގި ގޮތެވެ.\nއެ ޤާރާރު ފާސްކޮށް ސްޓޭމްޕް ޖެހިފަހުން ނަޝީދަށް އިންތިޚާބުގައި ވާދަނުކުރެވޭނެ ކަން އެނގިގެން ދިޔައެވެ. އެހާ ހިސާބުން އެމްޑީޕީ މީހުންނަށް ގޮއް ހުސްވެ އިބްރާހީމުއަށް ފުރުޞަތު ދޭން މަޖުބޫރުވިއެވެ. ރައީސް ޔާމީންގެ ވެރިކަން ބަދަލުކުރުމަށެވެ. ނަމަވެސް އޭރުވެސް ގިނަ ބަޔަކު ބުނަމުން ދިޔައެވެ. އިބްރާހިމް މުހައްމަދު ޞޯލިހުއަކީ ރަމްޒީ ބޭފުޅެކެވެ. ހަގީގީ ވެރިކަން ކުރާނީ ނޫނީ ރާޖް ކަރޯގީ ކޮއި އޯރު އެވެ.\nކަން މިހެން އޮއްވާ އިބްރާހިމު އުފް ރައީސް ޞޯލިހު ވެރިކަމަށް ހޮވުނެވެ. ނުވަތަ ވެރިކަން ވަގަށް ނެގީ ކަމަށް ގިނަ ބަޔަކު ބުނެއެވެ. އެ ހިސާބުން ޤައުމު ފާލުން ނެއްޓުނެވެ. ޤައުމުގެ އިޖުތިމާޢީ ފޭރާން ވީދި ހަފުސްވާން ފެށިއެވެ.\nޤައުމުގެ މިނިވަންކަން ގާދޫ ކޮލުގެ އަސްކަނި މަތީ ވަޔާ އޮޔާ ތަޅާލަ ތަޅާލައެވެ. އިސްލާމު ދީނަށް ފާޅުގައި ފުރައްސާރަކުރާ މީހުން ގިނަވިއެވެ. ދައުލަތުގެ މުއައްސަސާތަކުގެ ހުރުމަތް ކެނޑުނެވެ. އަމިއްލަ ޖީބަށް ބަރުކުރަން ރޭގަނޑުގެ ނިދި ނަގާލާ މަސައްކަތްކުރަން ބޮޑުން ފެށިއެވެ. މަށަށް މަށަށް ކިޔަމުންނެވެ.\nކޮންމެއަކަސް ޤައުމެއް ނެތް ނެތް މިހެން ކިޔާކިޔާ ތިބި ދިވެހިން މަދެއް ނޫނެވެ. ނަމަވެސް ނުވަ މަސްވެ ވިހަން ތައްޔާރުވެފައި އޮތް ރައީސް ޞޯލިހުގެ ސަރުކާރަށް އަދި ދުނިޔެ އަށް އަންނަން އުޅޭ ކުއްޖާގެ ކަންކަން ފުރިހަމަ ކުރާނެ ގޮތުގެ ހާ އެއް ށަވިޔަންޏެއް ނޭނގެއެވެ. ދެން ހޯދަން ޖެހޭނީ ދޮން މަންމަ އެކެވެ. ދަރިއަކު ނުހޯދާ ގިނަ ދުވަސް ވީމާވެސް ވާނީ އެހެންތާއެވެ.\nކޮންމެ އަކަސް ޤައުމުގެ ހާލަތު ދުވަހަކުވެސް ނުދާހާ ދަށަށް ގޮސްފިއެވެ. ނަމަވެސް ބައްޕައަށް ބަސް ބުނެވޭނެ އެއްވެސް ބާރެއް ނެތެވެ. އެއަށް ވުރެ ބޮޑު ބޭބެ މާ ބާރުގަދައެވެ. މިއީ ރިޔާސީ އިންތިޚަބުގެ ކުރިން ބަޔަކު ކިޔަމުން އައި ލަވައެކެވެ. އެލަވަ މިއަދު ހަގީގަތަކަށް ވެއްޖެއެވެ.\nއެމްޑިޕީން ކީހާ ޅެން ފަރިއްސަށް ވެއްޖެއެވެ. އުފަންވާ އުޅޭ ސަރުކާރުގައި ހިނގަނީ ބޮޑު ބޭބެގެ ހުކުމެވެ. ބޮޑު ބޭބެ ފޫގަޅުއްވާފައި ހުރީ ޤައުމު، އަވަށްޓެރި ޤައުމެއްގެ ބަޔަކަށް ހަދަން ކަމަށް އަޑުތައް ވަނީ ފެތުރިފައެވެ. ޤައުމުގެ ރައްޔިތުންގެ ސަލާމަތާ ގުޅިފައި ހުރި އެތައް ކަމެއްގެ މައްޗަށް ބިނާ ކޮންމެވެސް ޓްރީޓެއް ހަދަން ބޮޑު ބޭބެ ވަނީ ތައްޔާރީތައް ފަށާފައެވެ.\nނަމަވެސް ބައްޕާފުޅަށް ހަމަ އުއްޕުވެސް ވިދާޅުވާން ނުކެރިފައި ތިރީ ތުންފަތްޕުޅުގައި ދަތް އަޅުއްވައިގެން ހުންނެވުން ނޫން ގޮތެއް ނެތެވެ. މަޤާމުގެ ދިފާޢުގައެވެ. ނަމަވެސް ޤައުމު ދެކެ ލޯބިވާ ދަރިން ބޮޑު ބޭބެއަށް އެ ފުރުޞަތު ނުދޭނެކަން ޔަގީނެވެ.\nޤައުމާއެވެ ހޭލާށެވެ. ރައީސް ޔާމީން އަބަދުވެސް ވިދާޅުވެއެވެ. ކަންކަން ކުރުމުގައި އަމިއްލަ ބުއްދީގެ ބޭނުން ކުރާށެވެ. އެހެންމީހެއް ވިސްނުން ނުބަލާށެވެ. އެއީ އެހެން މީހަކު ތިމާގެ ބަދަލުގައި ވިސްނާ ބަސް ބުނަން ދޫކޮށްލައިފިނަމަ ވާނެ މިސްރާބުދާނީ އޮޅެމުން ކަމަށް ވުމެވެ.\nމިއަދު ޤައުމު މިއޮތީ އެ ހާލުގައެވެ. އިބިލީހުގެ ބަހަށް ނުހެއްލުނު މީހާވެސް އިންސާނާގެ ބަހަށް ހެއްލެޔޭ ބުނާތި އަޑު އަހަމުއެވެ. ރިޔާސީ އިންތިޚާބުވީ އެހެން ކަމަށްވެސް ވެދާނެއެވެ. ނަމަވެސް އަދިވެސް ވަގުތު އެބަ އޮތެވެ.\nރައީސް ޔާމީންގެ ވެރިކަން ބަދަލުކުރަން ގެނައި އޮލްޓާނެތިވް އަޅުގަޑުމެން ބަދަލުކުރަން ނުވޭ ހެއްޔެވެ. ހަމް ލޯގޯކީ ވޮ ގަލްތީ ސުދަރުނޭ ކެލިޔޭ އަބީ ބީ ވަގްތު ހެއި. އެކަން ކުރަމާ ބަހީއެވެ.\nރައީސް ޞޯލިހު ސަރުކާރު ރައީސް ޞޯލިޙް ރައީސް ނަޝީދު ރައީސްޔާމީން


ޅ.ނައިފަރަށް ބަދަލުވި އާއިލާއަށް ދާއިމީ ބޯހިޔާވަހިކަން ފޯރުކޮށްދިނުމަށްޓަކައި ޅ.ނައިފަރުގައި ގެއެއް ޢިމާރާތް ކޮށްދޭނެ ފަރާތެއް ހޯދުމާއި ގުޅޭ\nމިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓްއިން ޅ.ނައިފަރަށް ބަދަލުވި އާއިލާއަށް ދާއިމީ ބޯހިޔާވަހިކަން ފޯރުކޮށްދިނުމަށްޓަކައި ޅ.ނައިފަރުގައި ގެއެއް ޢިމާރާތް ކޮށްދޭނެ ފަރާތެއް ހޯދުމަށް ބޭނުންވެއެވެ. ވީމާ، މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\nމި މަސައްކަތައް ޝައުޤުވެރިވެވަޑައިގަންނަވާ ފަރާތްތަކުން 2019 އެޕްރީލް 25 ވާ ބުރާސްފަތި ދުވަހުގެ 11:00 އަށް މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓްއަށް ވަޑައިގެން މަޢުލޫމާތު ސާފުކުރެއްވުމަށްއެދެމެވެ. އަދި، މި އިޢުލާނާއި ގުޅޭ މަޢުލޫމާތު ކަރުދާސް 2019 އެޕްރީލް 25 ވާ ބުރާސްފަތި ދުވަހުގެ 12:00 އިން ފެށިގެން 2019 މޭ 08 ވާ ބުދަ ދުވަހުގެ 14:00 ގެ ނިޔަލަށް މިނިސްޓްރީގެ ކައުންޓަރުން ލިބެން ހުންނާނެއެވެ.\nބީލަން ހުޅުވުން އޮންނާނީ 2019 މޭ 09 ވާ ބުރާސްފަތި ދުވަހުގެ 11:00 ގައި މިނިސްޓްރީ އޮފް ހައުސިންގ އެންޑް އަރބަން ޑިވެލޮޕްމަންޓް / އަމީނީމަގުގައެވެ. ވީމާ، 2019 މޭ 09 ވާ ބުރާސްފަތި ދުވަހުގެ 11:00 އަށް މިނިސްޓްރީއަށް ވަޑައިގެން އަގު ހުށަހެޅުއްވުން އެދެމެވެ. ބީލަން ހުށަހަޅަންޖެހޭ ތާރީޚަކީ ސަރުކާރު ބަންދު ދުވަހެއް ކަމަށް ކަނޑައަޅައިފިނަމަ އެކަނޑައަޅާ ދުވަހަށްފަހު ރަސްމީކޮށް ހުޅުވޭ ދުވަހު ބިޑް ހުޅުވަން މަތީގައި ދެންނެވިފައިވާ ގަޑިއަށް ވަޑައިގެން އަގު ހުށަހެޅުއްވުން އެދެމެވެ.\nމި އިޢުލާނާއި ގުޅޭގޮތުން އިތުރު މަޢުލޫމާތު ސާފުކުރައްވަން ބޭނުންފުޅުވެވަޑައިގަންނަވާނަމަ 2019 މޭ 08 ވާ ބުދަ ދުވަހުގެ 12:00 ގެ ކުރިން procurement@housing.gov.mv އަށް މެއިލް ކޮށްދެއްވުން އެދެމެވެ.


2 keeperun kulheyne club eh adhi nuninmaa\nދެ ކީޕަރުން ކުޅޭނެ ކުލަބެއް އަދި ނުނިންމާ\nރާއްޖޭގެ މިވަގުތު ތިބި އެންމެ މޮޅު ދެ ކީޕަރުން ކަމަށްވާ، އިމްރާން މުހައްމަދު އާއި މުހައްމަދު ފައިސަލް ކުޅޭނެ ކުލަބެއް އަދި ނުނިންމަ އެވެ.\nދެ ކީޕަރުންވެސް އެންމެ ފަހުން ކުޅުނީ، ނިއު ރޭޑިއަންޓަށެވެ. ރާއްޖޭގެ ފުޓްބޯޅަ ސީޒަނަށް ތާރީހީ ބަދަލެއް އަންނަ އިރު، މުސާރައިގެ މައްސަލަ އާ ހެދި ނިއު ރޭޑިއަންޓް އޮތީ ސަސްޕެންޑް ކޮށްފަ އެވެ. ދެ ކީޕަރުންނާއެކު ނިއު ރޭޑިއަންޓުން ހަދާފައިވާ އެއްބަސްވުން އެ ކުލަބުން ވަނީ އިސްވެ އުވާލާފަ އެވެ.\nމަޝްހޫރު ކުޅުންތެރިންގެ ތެރެއިން އެއްވެސް ކުލަބަކާ ނުގުޅެ ތިބި ކުޅުންތެރިންގެ ތެރޭގައި އިމްރާން އާއި ފައިސަލް ހިމެނެ އެވެ. އަނެއް ކުޅުންތެރިޔަކީ، ނިއު ރޭޑިއަންޓްގެ ކެޕްޓަން އަލީ ފާސިރު 'ސެންޓޭ' އެވެ.\nއިމްރާން އާއި ފައިސަލް ކުލަބަކާ ނުގުޅެ ތިބިއިރު، ބައެއް ކުލަބުތަކުން އެ ދެ ކީޕަރުންނަށް ޝައުގުވެރިކަން ފާޅު ކުރި އެވެ. އެހެންނަމަވެސް ރަސްމީ އެއްބަސްވުމަކާ ހަމައަށް ދިޔަަކަން އެނގިފަ އެއް ނުވެ އެވެ. އާ ސީޒަނަށް ތައްޔާރުވުމަށް ފުރަތަމަ ޑިވިޝަން ކުލަބުތަކުގެ ތެރެއިން ކުލަބު އީގަލްސް އާއި ވިކްޓަރީ ސްޕޯޓްސް ކުލަބު ފިޔަވައި އެހެން ކުލަބުތަކުން ވަނީ އާ ސީޒަނަށް ތައްޔާރު ވުމަށް ޕްރެކްޓިސް ފަށާފަ އެވެ.\nބިދޭސީ ކީޕަރުން ކުރިންވެސް ގެނައި، އީގަލްސް އާއި ޓީސީން ވެސް މިއަހަރުވެސް ބިދޭސީ ކީޕަރުން ގެނައުމަށް ވަނީ ނިންމާފަ އެވެ. އީގަލްސް އަށް ގެންނަނީ، މިދިޔަ ތިން އަހަރުވެސް އެ ޓީމުގެ ގޯލް ބެލެހެއްޓި ޝްރީލަންކާގެ ގައުމީ ޓީމުގެ ކީޕަރު ސޫޖަން ޕެރޭރާ އެވެ. ޓީސީ އަށް ގެންނަނީ، މިދިޔަ ދެ އަހަރުވެސް އެ ޓީމުގެ ގޯލް ބެލެހެއްޓި ނޭޕާލްގެ ކީޕަރު ކިރަން ޝިމޮޝޮންގް އެވެ.\nމި އަހަރަކީ، ފުރަތަމަ ޑިވިޝަންގެ ކުލަބުތަކަށް ބިދޭސީ ކީޕަރުން ގެނެވޭނެ އެންމެ ފަހު ސީޒަން ކަމަށް އެފްއޭއެމުން ވަނީ ނިންމާފަ އެވެ.\nއެންމެ މޮޅު ދަރިވަރު، އެއްވަނަ ސްޓްރައިކަރަށް


AO5vana madhaha mubaaraathuge natheeja faalhukurun mirey - AO News\nއޭއޯ އިން އެންމެ ފަހުން ބޭއްވި މަދަޙަ މުބާރާތުގެ އެންމެ މޮޅު ބައިވެރިޔާ ނައުޝާ ނިސްތާރު މަދަޙަ ހުށަހަޅައިދެނީ /\nއޭއޯ ނިއުސް އިން ރަމަޟާން މަހަށް ޚާއްޞަކޮށްގެން ކޮންމެ އަހަރަކުވެސް ކުރިއަށް ގެންދާ މަދަޙަ މުބާރާތުގެ މިއަހަރުގެ މުބާރާތު ގެ ނަތީޖާ ފާޅުކުރުމުގެ ރަސްމިއްޔާތު މިރޭ ބާއްވާގޮތަށް ހަމަޖައްސައިފިއެވެ. މިރޭ 8:30 ގައި ފެށުމަށް ހަމަޖައްސާފައިވާ މި ރަސްމިއްޔާތު ކުރިއަށް ދާނީ މުބާރާތުގެ ހުރިހާ ބައިވެރިންނާއެކު އޮންލައިން ކޮށް ޒޫމް ގައެވެ. އަދި ރަސްމިއްޔާތު ކުރިއަށް ދާއިރު އޭއޯ ނިއުސްގެ ފޭސްބުކް ޕޭޖުން ލައިވް ކުރާ ގޮތަށް ވަނީ ހަމަޖައްސާފައެވެ.\nމި މުބާރާތުގައި ބައިވެރިވި ޢުމުރުފުރާ ތަކަކީ6އަހަރުން ދަށް، 8 އަހަރުން ދަށް، 10 އަހަރުން ދަށް، 12 އަހަރުން ދަށް، 14 އަހަރުން ދަށް އަދި 16 އަހަރުން ދަށެވެ.\nމީގެ ކުރިންވެސް އޭއޯ އިން ކާމިޔާބު މަދަޙަ މުބާރާތްތަކެއް ބާއްވާފައިވާއިރު މި ފަހަރުގެ މުބާރާތުން 1 ވަނަ އަށް ހޮވޭ ބައިވެރިއަކަށް ޗައިނާ މޯލްޑިވިއަން ކަލްޗަރަލް އެސޯސިއޭޝަން (ސީއެމްސީއޭ) ގެ ފަރާތުން ވަނީ ޗައިނާ ވިންޓަރ ކޭމްޕް ޓުއަރ އެއްގެ އިނާމު ހުށަހަޅުއްވާފައެވެ.\nސީއެމްސީއޭގެ އިތުރުން ބޭންކް އޮފް މޯލްޑިވްސް (ބީއެމްއެލް) އާއި ޝޮޕް އެންޑް ގޯ، އައްޑޫސިޓީ ހިތަދޫ ދެކުނުދާއިރާގެ މަޖިލިސްމެމްބަރު އިބްރާހިމްނާޒިލް އާއި މަލްޓިމާޓާއި ހެޔޮ އެދޭ ފަރާތްތަކުން ވަނީ މުބާރާތަށް ސްޕޮންސަރުންގެ ގޮތުގައި އެހީތެރިކަން ފޯރުކޮށްދެއްވަވާފައެވެ.\nމި މުބާރާތުގައި ހޮވާނެ ވަނަތައް:\nމުބާރާތުގެ ކޮންމެ އުމުރުފުރައަކުން ގަދަ 5\nކޮންމެ އުމުރުފުރައަކުން 1 ވަނަ،2ވަނަ އަދި3ވަނަ\nމުޅި މުބާރާތުން އެންމެ މޮޅު5ވަނަ\nމުޅި މުބާރާތުން 1 ވަނަ،2ވަނަ އަދި3ވަނަ އެވެ.\nމީގެ އިތުރުން ޔޫޓިއުބް ޗެނަލަށް އަޕްލޯޑް ކުރާ ބައިވެރިންގެ ވީޑިއޯ ތަކުގެ ތެރެއިން 200 އަށް ވުރެ މަތިން ލައިކްސް ލިބޭ ވީޑިއޯ ހުށަހަޅާ ކޮންމެ ކުއްޖަކަށް ގިފްޓް ވައުޗަރ އެއް ދޭ ގޮތަށްވެސް ވަނީ ހަމަޖައްސާފައެވެ. މި ގިފްޓް ވައުޗަރ ގެ އިނާމް ސްޕޮންސަރ ކޮށްފައިވަނީ ބީއެމްއެލް އިންނެވެ.\nއޭއޯ އިން ބޭއްވި4ވަނަ މަދަޙަ މުބާރާތުގައި މުޅި މުބާރާތުން ފަޚުރުވެރި އެއްވަނަ ހޯދާފައިވަނީ ސ. ހިތަދޫ އަސްރުމާގޭ ނައުޝާ ނިސްތާރު އެވެ.2ވަނަ ހޯދާފައިވަނީ ސ. ހިތަދޫ އަބާން އައިމަން ޝަފީޤެވެ.3ވަނަ ހޯދާފައިވަނީ ސ.ހިތަދޫ ނަސްރު އައިޝަތު މާއީ މުޙައްމަދެވެ.


ކުނިކޮއްޓަށް ކުނިގެންގޮސްދޭނެ ފަރާތެއް ހޯދުމަށް\nކުނިކޮއްޓަށް ކުނިގެންގޮސްދޭނެ ފަރާތެއް ހޯދުމަށް މި ކައުންސިލްގެ ނަމްބަރ (IUL)405-A/2022/23 20 20އޭޕްރީލް 2022ގެ އިޢުލާން އާއި ގުޅިގެން3ކޯޓޭޝަން ހަމަ ނުވާތީ އެއިޢުލާން ބާތިލް ކުރުމަށްފަހު އަލުން އިޢުލާން އާންމުކުރީމެވެ.\nލ.ކުނަހަންދޫގެ ގޭގެއިން ކުނިނަގައިގެން ކުނިކޮއްޓަށް ގެންގޮސްދޭނެ ފަރާތެއް ބޭނުން ވެއްޖެއެވެ. މި މަސައްކަތް ކުރުމަށް ކޯޓޭޝަން ހުށައެޅޭނީ ދިވެހިރާއްޖޭގެ ވިޔަފާރި ރަޖިސްޓްރީކުރުމުގެ ޤާނޫނު (18/2014) ގެ ދަށުން ރަޖިސްޓްރީވެފައިވާ ކުންފުނިތަކަށާއި، އަމިއްލަ ފަރުދުންގެ ވިޔަފާރި ރަޖިސްޓްރީ ކުރުމުގެ ޤާނޫނު (19/2014) ގެ ދަށުން ރަޖިސްޓްރީވެފައިވާ ފަރާތްތަކަށެވެ.\nމިމަސައްކަތަށް ކޯޓޭޝަން ހުށައަޅަން އެދޭ ފަރާތްތަކުން، 28 އޭޕްރީލް 2022 ވާ ބުރާސްފަތި ދުވަހުގެ 13:00އަށް މި ކައުންސިލަށް ހާޒިރުވެ މަސައްކަތުގެ ކޯޓޭޝަން ހުށައަޅައި ދެއްވުން އެދެމެވެ.\nކޯޓޭޝަން ހުށައަޅާ ފަރާތްތަކުގެ އަދަދު 3ފަރާތަށް ވުރެ މަދު ނަމަ އިތުރު އިޢުލާންކުރުމެއްނެތި ކައުންސިލުން3ފަރާތެއްގެ އަތުން ކޯޓޭޝަން ހޯދައިގެން މަސައްކަތް ވަކި ފަރާތަކާއި ހަވާލުކުރެވޭނެއެވެ.\nކުނިނެގުމަށް ހަމަޖެހިފައިވަނީ ލ.ކުނަހަންދޫގެ ގޭބަސީތަކުގެ ތެރެއިން ކައުންސިލުން ދައްކާ 88 ގޭބަސީއިންނެވެ.\nމިމަސައްކަތަށް ކަޑައެޅިފައިވާ މުއްދަތަކީ މަސައްކަތް ފަށާތާރީހުން ފެށިގެން މީލާދީ5(ފަސް މަސް ) ދުވަހެވެ.\nމި މަސައްކަތަށް ހޮވޭ ފަރާތަކުން މަސައްކަތް ފަށަންވާނީ މި ކައުންސިލާއިއެކު ވެވޭ އެއްބަސްވުމެއްގައި ސޮއިކުރުމަށްފަހު އެ އެއްބަސްވުމުގައި ސޮއިކުރުމަށްފަހުއެވެ.\nއުޖޫރަ ދެވެނީ ކޮންމެ މީލާދީ މަހެއް ނިމުމުންނެވެ. އުޖޫރައިގެ ގޮތުގައި ދެވޭނީ ކޯޓޭޝަންގައި މަސައްކަތް ކޮއްދިނުމަށް މަހެއްގެ މައްޗައް ހުށައަޅާއަގެކެވެ.\nޕަބްލިޝްކުރި ގަޑި: 12:51\nސުންގަޑި: 28 އޭޕްރިލް 2022 13:00


Ufanvee Iru Atheh Neh, Fain Kurahaa Kurehun Thakun Gina Bayaku Hairaan Vejje - Vaguthu\nއުފަންވީއިރު އަތެއް ނެތް، ފައިން ކުރަހާ ކުރެހުން ތަކުން ގިނަ ބަޔަކު ހައިރާން ވެއްޖެ\nއިންޑިއާގެ ސްޓޭޓެއް ކަމަށްވާ ޗަޓިސްގަރް ގައި އަތެއް ނެތި އުފަންވީ ކުއްޖަކު ފައިން ކުރަހާލި ކުރެހުންތަކުން ގިނަ ބަޔަކު ހައިރާން ކޮށްފިއެވެ.\nގޮކަރަން ޕަޓިލް ނަމަކަށް ކިޔާ މި ކުއްޖާ އަކީ އެންމެ ކުޑައިރުއްސެރި ކުރެހުމަށް ލޯބި ކުރަމުން އަންނަ ކުއްޖެކެވެ. އަތް ނެތުމުން ގިނަ ގޮންޖެހުންތަކެއް ކުރިމަތިވި ނަމަވެސް އުއްމީދު ދުއްވާނުލާައި، ހިތްވަރު ލައިގެން ހުރީ އެކަން ހާސިލް ކުރުމަށެވެ. އޭނާއަށް މިއަދު އެކަން ހާސިލް ކުރެވުމުން ގިނަ ބަޔަކު ވަނީ އޭނާއަށް ތައުރީފު ކޮށްފައެވެ.\nޕަޓިލްގެ ވާހަކަ ޓުވިޓާގައި އާންމު ކުރަމުން އެގައުމުގެ އައިއޭއެސް އޮފިސަރ ޕްރިޔަންކާ ޝުކްލާ ހިއްސާ ކުރި ވީޑިއޯގައި އޭނާ ކުރަހާ މަންޒަރު ފެނިގެން ދެއެވެ. އަދި އޭނާ މީގެ ކުރިން ކުރަހާފައިވާ ބައެއް ކަހަލަ ކުރެހުންތަކެއް ވެސް ފެނިގެން ދެއެވެ.\n"ޕަޓިލް އަކީ ކުރެހުމަށް ލޯބި ކުރާ، އުފަންވީއިރު އަތެއް ނެތް ކުއްޖެއް. އެހެންނަމަވެސް ހުއްޓާނުލާ އަދިވެސް މަސައްކަތް އެކުރަނީ." ޕްރިޔަންކާ ބުންޏެވެ.\nइस वीडियो में पेंटिंग कररहे छ.ग के आर्टिस्ट श्री गौकरण पाटिल-श्रवणबाधित हैं और इनके हाथ भी नहीं हैं-फिरभी ये अपने परिश्रम से निरंतर आगे बढ़ रहे हैं!?\nއޭނާ ވަނީ ހަޔާތުގައި އެފަދަ ކަންކަން ކުރުމަށް ހިތުލައިގެން ތިބޭ މީހުން ހިތްވަރު ހޯދުމަށް ޕަޓިލް ނަމޫނާއަކަށް ބަލަން ޖެހޭ ކަމަށް ބުނެފައެވެ.\nކުރެހުމުގެ އިތުރުން ޕަޓިލް އަކީ ކޮމްޕިއުޓަރ އެޕްލިކޭޝަންސް ދަސްކޮށްގެން، ފައިން އާޓްސް އިން މާސްޓާސް ޑިގްރީ ހާސިލް ކޮށްފައިވާ މީހެކެވެ. އޭނާގެ ކުރެހުންތަކަށް މީގެ ކުރިން ވަނީ އިނާމުތައްވެސް ވަނީ ލިބިފައެވެ.\nކޮވިޑް-19: ޗައިނާއިން އިންޑިއާއަށް އެހީތެރިކަން ފޯރުކޮށްދެނީ\nޖޫން 29, 2020 22:53\nހިއްވަރާއި އެކީ މަސައްކަތް ކޮށްފިޔާމުން ކޮންމެވެސް ދުވަހަކުން ކާމިޔާބުލިބޭނެ .


Instagram likes ge adhadhu nufenna goiy hadhanee | Mihaaru\nއިންސްޓަގްރާމް ޕޯސްޓްތަކަށް ދޭ ލައިކްސް ނުފެންނަ ގޮތް ހަދަނީ\n02 މެއި 2019 - 07:372comments\nމިހާރު އެންމެ މަގުބޫލު ސޯޝަލް ޕްލެޓްފޯމް ކަމަށްވާ އިންސްޓަގްރާމްގެ ޕޯސްޓްތަކަށް ލިބޭ ލައިކްސްގެ އަދަދު، ފޮލޯވަރުންނަށް ނުފެންނަ ގޮތަށް ހަދަން ނިންމައިފި އެވެ.\nފޭސްބުކްގެ ދަށުން ހިންގާ އިންސްޓަގްރާމުން ބުނި ގޮތުގައި މި ބަދަލަކީ ލައިކްސް ލިބޭ މިންވަރަށް ދެވޭ ސަމާލު ކަމަށް ވުރެ ބޮޑަށް، ޕޯސްޓްތަކުގެ މުހިއްމުކަން ދައްކުވައި ދިނުމުގެ ގޮތުން ކުރާ ކަމެކެވެ.\nއެކަމަކު އިންސްޓަގްރާމާއި ފޭސްބުކާއި ޓްވިޓާ ފަދަ އެއްޗެހީގައި ހިއްސާކުރާ ފޮޓޯތަކާއި ޓެކްސްޓްތަކަށް ގިނަ ބައެއްގެ ސަމާލުކަން އެންމެ ބޮޑަށް ހުއްޓޭ އެއް ގޮތަކީ އެ ޕޯސްޓަކަށް ލިބޭ ލައިކްސްގެ އަދަދެވެ. އަދި މިއީ މި ޕްލެޓްފޯމްތައް ބޭނުންކުރާ މީހުންގެ މެދުގައި އެންމެ ބޮޑު ވާދަވެރި ކަމެއް އޮންނަ އެއް ކަންތައް ވެސް މެ އެވެ.\nއިންސްޓަގްރާމުން ބުނި ގޮތުގައި ޕޯސްޓްތަކަށް ލިބޭ ލައިކްސްގެ އަދަދު ނުފެންނަ ގޮތް ހެދުން ޓެސްޓް ކުރުމުގެ މަރުހަލާގައި އޮތް އިރު، އެންމެ ފުރަތަމަ މި ފީޗާ ތައާރަފުކުރާނީ ކެނެޑާގައި އިސްޓަގްރާމް ބޭނުންކުރާ ބައެއް މީހުންގެ ތެރޭގަ އެވެ. އޭގެ ފަހުން ދުނިޔޭގެ ކަންކޮޅުތަކުގައި ތިބި، އެ ޕްލެޓްފޯމްގެ ހުރިހާ އަހުލުވެރިންނަށް ފީޗާ ދޫކޮށްލާނެ އެވެ.\nއިންސްޓަގައި މިހާތަނަށް އެންމެ ގިނަ ލައިކްސް ލިބުނު ޕޯސްޓަކީ މިއީ.\n"ހަގީގަތުގައި ޕޯސްޓްތަކަށް ލައިކްސް ލިބޭ ވަރެއް ނޫން މުހިއްމީ. މުހިއްމީ އޭގައި ޕޯސްޓްކުރާ ފޮޓޯތަކާއި ވީޑިއޯތަކުން ފޮލޯވަރުންނަށް ލިބޭ ހިތްހަމަޖެހުން،" އިންސްޓަގްރާމްގެ ތަރުޖަމާން ޓެކްކްރަންޗަށް ބުންޏެވެ.\nދެހާސް ދިހައެއްގައި ވުޖޫދަށް އައި އިންސްޓަގްރާމަކީ މިހާރު މަހެއްގެ މައްޗަށް ބިލިއަނަކަށް ވުރެ ގިނަ މީހުން ބޭނުން ކުރާ އެޕެކެވެ.\nއިންސްޓާގައި މިހާތަނަށް އެންމެ ގިނަ ލައިކްސް ލިބުނު ޕޯސްޓަކީ ނަފުސާނީ މައްސަލަތަކަށް ހޭލުންތެރިކަން އުފެއްދުމުގެ ގޮތުން މިދިޔަ ޖެނުއަރީ މަހުގެ4ގައި ޕޯސްޓްކުރި އާދައިގެ ކުކުޅު ބިހެއްގެ ފޮޓޯ އެވެ. އެއަށް މިހާތަނަށް 53 މިލިއަނަށް ވުރެ ގިނަ ލައިކްސް ލިބިފައިވެ އެވެ.


Dharumavantha Hospital Gai Positivevi2Meehaku Admit Koffi\nދަރުމަވަންތަ ހޮސްޕިޓަލުގައި ޕޮޒިޓިވްވި ދެ މީހަކު އެޑްމިޓްކޮށްފި\nރާއްޖެއިން ކޮވިޑް19 ޖެހިފައިވާ ދެ މީހަކު ދަރުމަވަންތަ ހޮސްޕިޓަލުގައި އެޑްމިޓްކޮށްފިއެވެ.\nނޭޝަނަލް އިމަޖެންސީ އޮޕަރޭޝަން ސެންޓަރުން މިހާރު ދަރުބާރުގޭގައި ކުރިޔަށް ގެންދާ ނޫސްވެރިންގެ ބައްދަލުވުމުގައި އައިޖީއެމްއެޗުގެ ޑޮކްޓަރު އިބްރާހީމް އަފްޒަލް ވިދާޅުވީ މީގެކުރިންވެސް ކޮވިޑް19 އަށް ޕޮޒިޓިވްވި 80 އަހަރުގެ މީހަކު އެޑްމިޓު ކޮށްފައިވާ ކަމަށެވެ. އަދި އޭގެ އިތުރުން އިތުރު ދެ މީހަކު މިހާރު އެޑްމިޓު ކޮށްފައިވާ ކަމަށް ޑރ. އަފްޒަލް ވިދާޅުވިއެވެ. އޭގެތެރޭގައި ޕާކިސްތާނަށް ނިސްބަތްވާ 48 އަހަރުގެ މީހަކާއި 68 އަހަރުގެ ދިވެއްސަކު ވެސް ހިމެނޭ ކަމަށް ވިދާޅުވިއެވެ.\n"އޭގެތެރެއިން ޕާކިސްތާނު މީހާއަށް އެކަނި އޮކްސިޖެން ދޭން މި ޖެހެނީ، ދެން ތިބި ދެ މީހުން ވެސް ހަމަ ސްޓޭބަލް،" ޑރ. އަފްޒަލް ވިދާޅުވިއެވެ.\nމީގެކުރިން ދަރުމަވަންތަ ހޮސްޕިޓަލުގައި އެޑްމިޓު ކޮށްފައިވާ 80 އަހަރުގެ މީހަކީ ސްޓްރޯކެއް ވެސް ޖެހިފައިވާ މީހެއް ކަމަށް އެޗްޕީއޭ އިން ވަނީ މީގެކުރިން ބުނެފައެވެ. ރާއްޖެއިން ކޮވިޑް19 ޖެހިފައިވާ މީހުންގެ އެވްރެޖު އުމުރަކީ 40 އަހަރާއި 45 އަހަރާއި ދެމެދެވެ. އެޗްޕީއޭ އިން ވަނީ ރާއްޖެއިން ކޮވިޑް19 އަށް ޖެހިފައިވާ މީހުންގެ ތެރޭގައި ހާލަތު ގޯސް އެއްވެސް މީހަކު އަދި ނެތް ކަމަށް ބުނެފައެވެ.\nމީގެކުރިން އެޗްޕީއޭ އިން ވަނީ މާބަނޑު މީހަކަށް ވެސް ކޮވިޑް19 ޖެހިފައިވާ ކަމަށް ބުނެފައެވެ. މީގެއިތުރުން މި ބައްޔަށް ކުޑަ ކުދިންތަކަކަށް ވެސް ވަނީ ޖެހިފައެވެ. އޭގެތެރޭގައި ހިމެނެނީ ދެ އަހަރާއި 15 އަހަރާއި ދެމެދުގެ ކުދިންނެވެ.


SunOnline: Advertorial: Medianet Multi-Screenun Euro aai Copa America ah haassa promotion eh! Bodu inaamakee PS5 eh\nމީޑިއާނެޓް މަލްޓިސްކްރީނުން ޔޫރޯއާއި ކޮޕާ އެމެރިކާއަށް ޕްރޮމޯޝަނެއް! ބޮޑު އިނާމަކީ ޕީއެސް5އެއް\nޔުއޭފާ ޔޫރޯ 2020އާއި ކޮޕާ އެމެރިކާ 2021 ފުޓުބޯޅަ މުބާރާތަށް ހާއްސަކޮށްގެން މީޑިއާނެޓު މަލްޓި ސްކުރީނުން ސަބްސްކްރައިބް އެންޑް ވިން ޕްރޮމޯޝަނެއް ފަށައިފި އެވެ.\nމި ޕްރޮމޯޝަން ކުރިއަށްދާނީ މިއަދުން ފެށިގެން ޖުލައި 11ގެ ނިޔަލަށެވެ. ޕްރޮމޯޝަން ކުރިއަށްދާ މުއްދަތުގައި މީޑިއާނެޓް މަލްޓިސްކްރީންގެ ހިދުމަތުގެ 'އެމްއެސް ކޮމްބޯ' ނުވަތަ 'އެމްއެސް ވީއޯޑީ' ހިދުމަތަށް އަށް ސްބްސްކްރައިބް ކުރުމުން، ލަކީޑްރޯގައި ބައިވެރިވެވޭނެ އެވެ.\nއެ މި ލަކީޑްރޯގެ ބޮޑު އިނާމަކީ ސޮނީ ޕްލޭސްޓޭޝަން 5އަކާއި ފީފާ21 ސީޑީ އެކެވެ. މި ލަކީޑްރޯ ނަގައި، ނަސީބުވެރި ފަރާތް އިއުލާނު ކުރުން އޮންނާނީ ޖުލައި 12ވަނަ ދުވަހު ކަމަށް މީޑިއާ ނެޓުން ބުންޏެވެ.\nހަމައެއާ އެކު މި ޕްރޮމޯޝަން ކުރިއަށްދާ އެއް މަސް ދުވަހުގެ މުއްދަތުގައި ކޮންމެ ހަފުތާއަކު ގުރުއަތުން ނަސީބުވެރި ފަރާތެއް ހޮވާނެ އެވެ. އަދި ކޮންމެ ހަފުތާއެއްގެ ނަސީބުވެރި ފަރާތަށް 5000 ރުފިޔާގެ ބީއެމްއެލް ގިފްޓް ކާޑެއް ލިބޭނެ ކަމަށް ވެސް މީޑިއާ ނެޓުން ބުންޏެވެ.\nމީގެ އިތުރުން ޔޫރޯއާއި ކޮޕާ އެމެރިކާ މެޗުތަކުގެ ނަތީޖާ ދިމާކޮށްގެން އިނާމު ލިބޭ 'ޕްރެޑިކްޓް ދަ ސްކޯ އެންޑް ވިން' މުބާރާތެއްވެސް މީޑިއާނެޓްގެ މަލްޓިސްކްރީން އިންސްޓަގްރާމް ޕޭޖު (@msmedianet)ގައި ކުރިއަށްގެންދިއުމަށް ވަނީ ރާވާފަ އެވެ. ސްކޯ ގެސް ކުރާނީ ޔޫރޯ އަދި ކޮޕާ އެމެރިކާގެ މެޗުތަކަށް ހާއްސަކޮށް އެ ޕޭޖުން ހިއްސާކުރާ ޕޯސްޓުތަކުގެ ކޮމެންޓް ބައިގަ އެވެ.\nމެޗުގެ ނަތީޖާ ދިމާކުރާ ފަރާތްތަކަށް ލަކީޑްރޯގައި ބައިވެރިވެވޭނެ އެވެ. އަދި ގުރުއަތުން ހޮވޭ ނަސީބުވެރި އެއް ފަރާތަށް އެމްއެސް ކޮމްބޯ ނުވަތަ އެމްއެސް ވީއޯޑީގެ ސްބްސްކްރިޕްޝަނެއް އެއް މަހަށް ހިލޭ ލިބޭނެ އެވެ.\nމީޑިއާނެޓް މަލްޓިސްކްރީންއަކީ ލައިވް ޓިވީ ޗެނަލްތަކާއި ވީޑިއޯ އޮން ޑިމާންޑް (ވީއޯޑީ) ފިލްމުތަކާއި ސީރީޒްތައް ބަލައިލެވޭ އެޕްލިކޭޝަނެކެވެ. މި އެޕްލިކޭޝަން މެދުވެރިކޮށް ކަސްޓަމަރުން ޔޫރޯ އަދި ކޮޕާ އެމެރިކާގެ ފޯރިގަދަ މެތްތަށް ފޯން، ޓެބްލެޓް ނުވަރަ ލެޕްޓޮޕްއިންވެސް ބަލައިލެވޭނެއެވެ.\nމީޑިއާނެޓަށް އާ ކަސްޓަމަރުން ނުވަތަ ލޯކަލް ޕެކޭޖް ބޭނުންކުރާ ކަސްޓަމަރުންނަށް 150 ރުފިޔާއަށް އެމްއެސް ކޮމްބޯއަށް ސަބްސްކްރައިބް ކުރެވޭނެ އެވެ. އަދި މީޑިއާނެޓްގެ ބޭސިކް ނުވަތަ ފެމިލީ ޕެކޭޖު ބޭނުންކުރަމުންދާ ކަސްޓަމަރުންނަށް 100 ރުފިޔާއަށް އެމްއެސް ވީއޯޑީއަށް ސަބްސްކްރައިބް ކުރެވޭނެ އެވެ. އަދި މީޑިއާނެޓްގެ 'ވޯންޓް އިޓް އޯލް' ބޭނުންކުރާ ކަސްޓަމަރުންނަށް 50 ރުފިޔާއަށް އެމްއެސް ވީއޯޑީއަށް ސަބްސްކްރައިބް ކުރެވޭނެ އެވެ\nއެމްއެސް ވީއޯޑީ އިން މީޑިޔާނެޓް އޮރިޖިނަލްސް ގެ ދަށުން ހިމެނޭ ރޫމީ އާއި ޖަންނަތު، ލަމްސް ކިޗަން އަދި މަރިޔަމް ފިލްމް ބަލައިލެވޭނެ އެވެ.\nމަލްޓި ސްކްރީން އެޕްލިކޭޝަން މި ލިންކުން ޑައުންލޯޑް ކުރެވޭނެ އެވެ. އަދި މީޑިއާނެޓްގެ ފްރަންޓް އޮފީހަށް ޒިޔާރަތްކޮށްގެން ނުވަތަ މީޑިއާނެޓްގެ ވެބްސައިޓުން ނުވަތަ އެކުންފުނީގެ އޮފިޝަލް ބިޒްނަސް ޕާޓްނަރެއް މެދުވެރިކޮށް މަލްޓިސްކްރީން ހިދުމަތަށް ސަބްސްކްރައިބް ކުރެވޭނެ އެވެ.


Jabariya Jodi ge Furathama Dhe Poster Dhahkalaifi\n"ޖަބަރިޔާ ޖޯޅީ"ގެ ޕޯސްޓަރެއް--\nއޭކްތާ ކަޕޫރު ޑައިރެކްޓުކުރާ ފިލްމު "ޖަބަރިޔާ ޖޯޑީ" ގެ ފުރަތަމަ ދެ ޕޯސްޓަރު ނެރެފިއެވެ.\nސިދާތް މަޅޯތުރާ އާއި ޕަރިނީތީ ޗޯޕްރާ "ޖަބަރިޔާ ޖޯޑީ"ގައި ލީޑު ރޯލުން ފެނިގެންދާއިރު އެދެތަރިން ވަނީ ޓުވިޓާ މެދުވެރިކޮށް އެއެފިލްމުގައި އެދެމީހުން ފެނިގެންދާނެ ގޮތުގެ ޕޯސްޓަރު ދައްކާލާފައެވެ.\nފިލްމުގެ ފުރަތަމަ ޕޯސްޓަރުގައި ޕަރިނީތި ހިއްސާކޮށްފައިވާއިރު ޕަރިނީތި ވަނީ ފިލްމުގެ ޝޫޓިން ފަށާފައިވާކަން ވެސް ހާމަކޮށްފައެވެ. އެޕޯސްޓަރުން ފެނިގެންދަނީ ޕަރިނީތި އާއި ސިދާތު އެކަކު އަނެކަކު ލޮލަށް ގެއްލިފައިވާ ތަނެވެ. އަދި އެ ޕޯސްޓަރުގައި ދެމީހުންގެ މެދުގައިި ހޭނެތިފައިވާ ކައިވެނި ކުރަން އުޅޭ ފިރިހެންމީހެއް ފެނިގެންދެއެވެ.\nANNOUNCEMENT - shooting begins!! @S1dharthM @balajimotionpic pic.twitter.com/LGoKRHB1pK— Parineeti Chopra (@ParineetiChopra) August 20, 2018\nސިދާތު ހިއްސާކުރި ޕޯސްޓަރާއެކު އޭނާ ވަނީ ފިލްމުގައި ދެމީހުންނަށް ކިޔާ ނަން ވެސް ހާމކޮށްފައެވެ. އެގޮތުން ސިދާތަށް އެފިލްމުގައި ކިޔަނީ "އަބޭ" އެވެ. އަދި ޕަރިނީތި އަށްކިޔަނީ "ބަބްލީ" އެވެ.\nHere are Abhay n Babli an anokhi and desi jodi! Presenting #JabariyaJodi.@ParineetiChopra @ektaravikapoor @balajimotionpic @RuchikaaKapoor @ShaileshRSingh @writerraj pic.twitter.com/frrduUtPYs— Sidharth Malhotra (@S1dharthM) August 20, 2018\nއެފިލްމު ބިނާކޮށްފައިވަނީ ކައިވެނިކުރަން އުޅޭ ފިރިހެންމީހާ ކިޑްނެޕްކުރުމުގެ މައްޗަށެވެ. އަދި ގަދަކަމުން ކައިވެނި ކުރުމުގެ މައްޗަށެވެ. އެފިލްމުގެ ނެރޭނެ ދުވަހެއް އަދި ހާމަކޮށްފައި ނުވެއެވެ. އަދި ފިލްމުގައި ފެނިގެންދާނެ އިތުރު ކާސްޓުންގެ ނަން ވެސް އަދި ހާމަކޮށްފައެއް ނުވެއެވެ.


Priyanka ge sababun filmeh libifaeh noannaane: Meera – Iru\nޕްރިޔަންކާގެ ސަބަބުން ފިލްމެއް ލިބިފައެއް ނޯންނާނެ: މީރާ\nޝާޝާ· 29 އެޕްރީލް 2021\nމަޝްހޫރު މީހެއްގެ ތިމާގެ މީހަކަށް ވީތީ ފިލްމީ ދާއިރާގައި ވަކި މޮޅުތަކެއް ނުލިބޭ ކަމަށް، އެކްޓްރެސް މީރާ ޗޯޕްރާ ބުނެފިއެވެ.\nމީރާއަކީ ކާމިޔާބު ބަތަލާ ޕްރިޔަންކާ ޗޯޕްރާގެ ދެބެއިންގެ ދެދަރި ކުއްޖެކެވެ. މީރާ އެންމެފުރަތަމަ އެކްޓިންގ އަށް ނުކުތީ ތެލުގޫ ފިލްމަކުންނެވެ. އޭގެފަހުން ބޮލީވުޑްގެ ބައެއް ފިލްމުތަކުގައި ވެސް މަސައްކަތްކޮށްފައިވެއެވެ. އޭގެތެރޭގައި “ގޭންގް އޮފް ގޯސްޓްސް” އަދި “1920 ލަންޑަން” ހިމެނެއެވެ.\nމީޑިއާއަކަށް ދާދިފަހުން ދިން އިންޓަވިއުއެއްގައި މީރާ ބުނީ، ޕްރިޔަންކާގެ އާއިލާއަށް ނިސްބަތްވާތީއޭ ކިޔާފައި އޭނާއަށް ފިލްމަކުން ފުރުސަތު ލިބިފައެއް ނުވެއެވެ. އަދި އެއްވެސް މީހަކު ޕްރިޔަންކާއާއި އެކްޓްރެސް ޕަރިނީތީއާ މީރާ އަޅާ ކިޔާފައި ނުވާ ކަމަށާއި، އެކަމާ އުފާވާ ކަމަށް މީރާ ބުންޏެވެ.\n“މަޝްހޫރު މީހެއްގެ އާއިލާއަށް ނިސްބަތްވާތީ އަހަރެންގެ ކެރިއަރުގަ ވަކި މޮޅުތަކެއް ނުލިބޭ. ހަމައެކަނި ލިބުނު ފައިދާއަކީ، އެ އާއިލާގެ މީހަކަށްވީމަ ބެލުންތެރިން އަހަރެން ސީރިއަސްކޮށް ނެގި”، މީރާ ބުންޏެވެ.\nމީރާ ބުނީ އެ ނޫން ހުރިހާ ގޮތަކުން ބެލިޔަސް އޭނާ ފިލްމީ ދާއިރާގައި ވަރަށް ހިތްވަރު ކުރަން ޖެހުނު ކަމަށެވެ.\nމީރާ އެންމެފަހުން ފެނުނީ “ދަ ޓެޓޫ މާޑާސް” ކިޔާ ވެބް ސީރީޒަކުންނެވެ.


ޑްރާމާ މަޖިލީހުގެ ނުރައްކާތެރިކަން ބޮޑުވެ ޤައުމީ އެންމެ ބޮޑު ކަންބޮޑުވުމަށް!\nރައްޔިތުންގެ މަޖިލީހުގެ ނަމުގައި ރައްޔިތުންގެ ފައިސާ އިން ކަރަދުކޮށްގެން ހިންގާ މަޖިލީހަކީ ޑްރާމާ މަޖިލީހެއްކަން ސާބތުވާ ހެކިތައް ވަރަށް ގިނައެވެ. އެންމެ ބޮޑު ހެއްކަކީ ޑްރާމާ މަޖިލީސް މި ފަސްއަހަރަށް ހުޅުވި ފުރަތަމަ ކުޅުނު ޑްރާމާތަކަކީ ދައުލަތުގެ ފައިސާއިން މާބޮޑެތި ވައްކަންތަކެއް ކޮށްފައިވާތީ އެ މައްސަލަތައް ބަލައި ތަޙްޤީޤްކޮށް ފިޔަވަޅުއަޅާކަމުގެ ޑްރާމާތަކެވެ.\nޑްރާމާތަކަށް2އަހަރުވީއިރުވެސް އެއިން އެއްވެސް މައްސަލައެއް ޝަރީޢަތަށް ފޮނުވިފައެއް ނުވެއެވެ. ކަމާއިބެހެ މުއައްސަސާތަކުން އެ މައްސަލަތައް ޝަރީޢަތަށް ނުފޮނުވާތީ ޑްރާމާއެއްވެސް ނުކުޅެއެވެ.\nމީހެއްގެ ބަނޑުން ބާރަށް އަޑެއްކިޔައި ވަހެއް ދުވަން އުޅޭހެން ހީވި ނަމަވެސް ކޮމިޓީތަކުގެ ބައްދަލުވުންތައް ބާއްވައި ޑްރާމާތައް ކުޅެއެވެ. ޤަރާރުތައް ހުށަހަޅައި ބަހުސްކުރުމުގެ ނަމުގައި ޑްރާމާތައް ކުޅެއެވެ. ފަތުރަން ބޭނުންވާ ފިކުރުތައް ފަތުރައެވެ. ދޮގުހަދައި ފިތުނަ އުފައްދައެވެ. ދޮގުހެދުމަކީ ﷲ ޙަރާމްކުރެއްވެވި ކަމެއް ނަމަވެސް މަޖިލީހުގެ ތަޅުމުގައި އެކަންކުރަން ހުއްދަކަމަށް ބުނެއެވެ. މީޑިއާތަކުން ފަތުރަން ޖެހެނީ ތެދުމައުލޫމާތުކަމަށް ބުނަމުން މަޖިލިހުގެ ތަޅުމުގައި ދޮގުމައުލޫމާތު މުޅި ޤައުމަށް ފަތުރައެވެ. މީހުންގެ އަބުރު ކަތިލައެވެ. އެކަންކަން ކުށްވެރިއެއްވެސް ނުވެއެވެ.\nއެއިން ޑްރާމާއަކުން ރައްޔިތުންނަށް ކުރާ ފައިދާއެއް އަދި މިހައިތަނަށް ފެނިފައެއް ނުވެއެވެ. ކުރި އެއްވެސް ފައިދާއެއްވެސް ފެންނާކަށް ނެތެވެ. މިފަދަ ހުރިހާ ކަމަކުން އެނގިގެންދަނީ ކުޅެނީ ޑްރާމާ ކަމެވެ.\nމާލެ ސިޓީގައި ތަންތަން ކުއްޔަށްހިފައިގެން ތިބި މީހުން ކުލި ނުދައްކަން މަޖިލީހުން ހިތްވަރުދިނުމުން އިމާރާތްތަކުގެ ވެރިން ވަނީ ދަރަނިވެރިވެފައެވެ. އެކަމުގެ ސަބަބުން މައްސަލަތައް ކުރިމަތިވެ އެތައް ބައަކު ވަނީ ނިކަމެތިވެފައެވެ. އެތައް ބިލެއް ނުދައްކައި ނުކުމެގެން ދިއުމުން އިމާރާތްތަކުގެ ވެރިން ވަނީ ޙާލުގައި ޖެހި ދަރަނިވެރިވެފައެވެ.\nރާއްޖޭގައި މަސައްކަތްކުރާ ބިދޭސީން އުޅެނީ ތަންތަން ކުއްޔަށް ހިފައިގެންނެވެ. އެމީހުންނަށް ރެޒިޑެންސްވިސާގެ ނަމުގައި ރާއްޖޭގެ ރަސްވެހިކަން ދިނުން ވެގެންދާނީ ޤައުމުގެ ސަލާމަތާއި ރައްކައުތެރިކަމާއި ދީނީ އެއްބައިވަންތަކަން ގެއްލިގެންދާނެ ކަމަކަށްކަމުގައި އެތައް ބައަކު މިހާރުވެސް އެގެންދަނީ ކަންބޮޑުވުން ފައުޅުކުރަމުންނެވެ. ވީމާ ﷲ ގެ ޙުކުމްފުޅުތަކަށް ގޮންޖަހައި ޤާނޫނު ހަދާ މަޖިލިސް ވެގެންމިދަނީ ޤައުމީ ސަލާމަތަށް އޮތް ވަރަށް ބޮޑު ނުރައްކަލަކަށް ކަމަށް ގިނަ ބައަކު ޤަބޫލުކުރެއެވެ.\nޝައިޠޯނާގެ މަގަށް ޒުވާނުން ލަންބުވަން އިތުރަށް ބާރުއަޅާނެ މަރުކަޒެއް މާލޭގަ ޤާއިމުކުރަން ގޮވާލާ ޤަރާރެއް މަޖިލީހަށް!\nސީ.ޑީ.އާރ.އައި ގައި ރާއްޖެއިން ބައިވެރިވުމަށް ވަޒީރުންގެ މަޖިލީހުން ލަފާދީފީ\nފާދިއްޕޮޅުގެ5ސަރަހައްދެއް ހިމާޔަތްކޮށްފި!\nއެޗްއާރުސީއެމް އާއި އިންޓެގްރިޓީ ކޮމިޝަނަށް ޢައްޔަންކުރައްވާ ބޭފުޅުންގެ ނަންތައް މަޖިލީހަށް ފޮނުވައިފި\nއައްޑޫ ސިޓީގެ4ސަރަޙައްދެއް ހިމާޔަތްކުރުމަށް ވަޒީރުންގެ މަޖިލީހުން ނިންމަވައިފި!\nކޮވިޑް ކޮންޓްރޯލް ކުރުމަށް އަޅަމުން ގެންދާ ފިޔަވަޅުތަކާއި ބެހޭ މަޢުލޫމާތު ވަޒީރުންގެ މަޖިލީހާ ހިއްސާކޮށްފި


Mask majbooru uvaalun faahagakuree molhu gothakah\nކޮވިޑްގެ ސަބަބުން ފާއިތުވީ ދެ އަހަރެއްހާ ދުވަހު ދުނިޔޭގެ ގިނަ ބަޔަކު ބޭރަށް ނުކުންނަނަމަ މާސްކް އަޅައިގެން އުޅެފައި ވެއެވެ. ނަމަވެސް މިހާރު ގިނަ ގައުމުތަކުގައި ކޮވިޑް ކޮންޓްރޯލްވެ މާސްކް އެޅުން މަޖްބޫރު ކުރުން ވަނީ ހުއްޓާލާ ފައެވެ.\nމާސްކް އެޅުމަށް ނިމުމެއް އައުމުން ވީ އުފަލުން ބްރެޒީލް މީހަކު އަންތަރީސްވާ ވަރުގެ ކަމެއް ވަނީ ކޮށްފަ އެވެ. މައިކަލް ފާރޯ ނަމަކަށް ކިޔާ މި މީހާ އަކީ "ހިއުމަން ސެޓާން" (ޝައިތާނެއްގެ ސިފަ ޖަހާ އިންސާނާ) ގެ ނަމުން މަޝްހޫރުކަން ހޯދާފައިވާ މީހެކެވެ. މި މީހާ ވަނީ މާސްކް އަޅަން ނުޖެހޭނެތީ އޭ ކިޔާފައި އޭނާގެ ދެ ކަންފަތް ކަނޑާލާފަ އެވެ. އޭނާ ބުނި ގޮތުގައި ކުރިން ކަންފަތް ކަނޑާނުލެވިފައި ހުރީ މާސްކް އަޅަން ޖެހޭތީ އެވެ.\nމީގެ ކުރިން މި މީހާ ވަނީ ހަށިގަނޑުގެ އެހެން ބައިތަކަށް ވެސް އެކި ކަހަލަ ބަދަލުތައް ގެނެސްފަ އެވެ. އެހެންވެ ބްރެޒީލްގައި މީނާ މަޝްހޫރުވެފައި ވަނީ ޑައިބްލޯ (ޝައިތާން) ގެ ނަމުންނެވެ.\nޝައިތާނެއްގެ ސިފަ ޖެހެންވެގެން މިހާތަނަށް 60 އަށް ވުރެ ގިނަ ސާޖަރީ މި މީހާ ހަދާފައި ވެއެވެ. އަދި ހަށިގަނޑުގެ 85 ޕަސެންޓުގައި ވަނީ އެކި ކަހަލަ ޓެޓޫތައް ޖަހާފަ އެވެ. މީގެ އިތުރުން ހަށިގަނޑުގެ އެކި ތަންތަން ތޮރުފުމާއި ދަތްތަކަށް ބަދަލު ގެނައުން ފަދަ ކަންކަން ވެސް މި މީހާ ކޮށްފައި ވެއެވެ. ކަންފަތް ކަނޑާލުމުގެ މާ ކުރިއްސުރެ މި މީހާ ވަނީ އޭނާގެ ހަށިގަނޑު ވަރަށް ގިނަ ގޮތްގޮތަށް ބަދަލުކޮށްފަ އެވެ. އަދި ބޮލުގައި ދެ ދަޅުވެސް އިންދާފައި ވެއެވެ. އަދި ކަށި އިނގިއްޔާއި ނޭފަތުން ބައެއް ވެސް ވަނީ ކަނޑާލާފަ އެވެ.\nމިހާތަނަށް އޭނާއަށް ކަންފަތް ކަނޑާނުލެވިފައި ހުރީ މާސްކް އަޅަން އުނދަގޫވާނެތީ ކަމަށް އެމީހާ އެއްބަސްވެފައި ވެއެވެ. އެހެންވެ ބްރެޒީލްގައި މާސްކް އެޅުން މަޖްބޫރުކުރުން ހުއްޓާލުމާއެކު އަވަހަށް ކަންފަތް ކަނޑާލީ އެވެ.\nއެއް ކުންފުންޏެއްގެ އެއް ވަޒީފާއެއްގައި 84 އަހަރު


Kureveyne emme rangalhu investment akee Insaanee rausulmaalu tharaggee kurun | Jazeera\tކުރެވޭނެ އެންމެ ރަނގަޅު އިންވެސްޓްމަންޓަކީ އިންސާނީ ރައުސްމާލު ތަރައްގީކުރުން - Jazeera\nކުރެވޭނެ އެންމެ ރަނގަޅު އިންވެސްޓްމަންޓަކީ އިންސާނީ ރައުސްމާލު ތަރައްގީކުރުން\nމަރިޔަމް ނިމާ ހަސަން May 21, 2022 83 views0\nނައިބު ރައީސް ފައިސަލް ނަސީމް؛ ދެވަނަ ނޭޝަނަލް ހިއުމަން ރިސޯސް ކޮންވެންޝަން އެންޑް އެކްސްޕޯ 2022 ހުޅުވުމުގެ ރަސްމިއްޔާތުގައި -- ފޮޓޯ: ރައީސް އޮފީސް\nމުއައްސަސާއަކަށް ކުރެވޭނެ އެންމެ ރަނގަޅު އިންވެސްޓްމަންޓަކީ އިންސާނީ ރައުސްމާލު ތަރައްގީކުރުން ކަމަށް ރައީސުލްޖުމްހޫރިއްޔާގެ ނައިބު، ފައިސަލް ނަސީމް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ ދެ ދުވަހުގެ މުއްދަތަށް ކުރިއަށް ގެންދަން ހަމަޖެހިފައިވާ ދެވަނަ ނޭޝަނަލް ހިއުމަން ރިސޯސް ކޮންވެންޝަން އެންޑް އެކްސްޕޯ 2022 ހުޅުވުމުގެ ރަސްމިއްޔާތުގައި ވާހަކަފުޅު ދައްކަވަމުންނެވެ. އެ ރަސްމިއްޔާތުގައި ނައިބު ރައީސްގެ އަރިހުގައި ފަސްޓް ލޭޑީ ފަޒްނާ އަހުމަދު ވެސް ބައިވެރިވެވަޑައިގެންނެވިއެވެ.\nނައިބު ރައީސް ވިދާޅުވީ، ކޮވިޑް ބަލިމަޑުކަމާއެކު މަސައްކަތުގެ މާހައުލުގައި އަގުހުރި ފިލާވަޅުތަކެއް ދަސްވެގެން ދިޔަ ކަމަށެވެ. އެގޮތުން ޓެކްނޮލޮޖީގެ ބޭނުން ހިފައި ރޫޓީން މަސައްކަތްތައް ފުރިހަމަކުރެވޭނެ ކަމަށާއި، އުފެއްދުންތެރިކަން ކުރިއެރުވުމަށް ކޮންމެ މުވައްޒަފަކު މޭޒުދޮށުގައި އިށީންނަން ނުޖެހޭނެކަން ދަސްވެގެން ދިޔަކަން އެމަނިިކުފާނު ފާހަގަކުރެއްވިއެވެ.\nކޮވިޑް ބަލިމަޑުކަމުން ލިބުނު އަނެއް ފިލާވަޅަކީ މުވައްޒަފުންގެ ނަފްސާނީ ދުޅަހެޔޮކަމާއި، ދުޅަހެޔޮކަމަކީ ވެސް އެމީހުންގެ ޖިސްމާނީ ސަލާމަތާއި ރައްކާތެރިކަމަށް މުހިންމު ކަމެއްކަމަށް ނައިބު ރައީސް ވިދާޅުވިއެވެ. އެމަނިކުފާނު ވިދާޅުވީ އާންމު ހާލަތަށް ރުޖޫއަވާއިރު އެ ބަލިމަޑުކަމުން ފިލާވަޅުތަކެއް ލިބިގަންނަން ޖެހޭ ކަމަށެވެ.\nއެ ބަލިމަޑުކަމުން އަރައިގަތުމަށް ރާއްޖެއިން ކުރަމުންދާ މަސައްކަތުގެ މައްޗަށް އަލިއަޅުއްވައިލައްވަމުން އެމަނިކުފާނު ވިދާޅުވީ، އިންސާނީ ވަސީލަތްތަކާއި، ހުނަރު ތަރައްގީކުރުމާ ގުޅޭ އީޖާދީ މަޝްވަރާތައް މިހާރު ކުރިއަށްވުރެ މާ މުހިންމު ކަމަށެވެ.\nނައިބު ރައީސް ވިދާޅުވީ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހްގެ ސަރުކާރުން އިންސާނީ ގާބިލުކަން އިތުރުކުރުމަށް ވަރަށް ބޮޑު އިސްކަމެއް ދެއްވާކަމަށާއި، ޒުވާން ފަންނުވެރިންނަށް ތައުލީމީ ރޮނގުން ކުރިއަށް ދިއުމަށް ބޭނުންވާ ގިނަ ހިލޭ އެހީތަކާއި، ސްކޮލާޝިޕްތަކާއި، ލޯނުގެ ފުރުސަތުތައް ފަހިކޮށްދެއްވަމުން ގެންދަވާ ކަމަށެވެ. ނަމަވެސް، ރަނގަޅު ތައުލީމެއް، ހަމައެކަނި އިންސާނީ ރައުސްމާލެއް ތަރައްގީ ކުރުމަކުން ނުފުދޭނެ ކަމަށް އެމަނިކުފާނު ވިދާޅުވިއެވެ.\nއެމަނިކުފާނު ވިދާޅުވީ ޒުވާނުންނަށް، މަސައްކަތުގެ މާހައުލުގައި، އެމީހުންގެ އިތުބާރާއި، ލީޑާޝިޕާއި، ފަންނީ ހުނަރު ބިނާކުރުމުގެ ފުރުސަތުތަކެއް ލިބިގެން ދިއުމަކީ މުހިންމު ކަމެއް ކަމަށެވެ. އެެ މޭރުމުން ވާހަކަފުޅު ކުރިއަށް ގެންދަވަމުން ނައިބު ރައީސް ވަނީ، މުވައްޒަފުންނަށް ރައްކާތެރި އަދި ފަހި މާހައުލެއް ކަށަވަރުކޮށްދިނުމަށް އެ ކޮންވެންޝަނުގެ ހުރިހާ ބައިވެރިންވެސް މަސައްކަތްކޮށްދެއްވުމަށް އެދިވަޑައިގެންފައެވެ.\nނިމުނު ހަފްތާގެ ކޮވިޑް ކޭސްތައް 400 އިން މައްޗަށް!\nއޮގަސްޓް މަހުން ފެށިގެން ބަހުގައި ކޭޝް ކާޑު ބޭނުން ކުރެވޭ ގޮތް ހަދަނީ\nމޯލްޑިވިއަންގެ ސަލާމަތާއި ރައްކާތެރިކަން ކަށަވަރު ކުރުމަށް ގޮވާލާ ހުށަހެޅި މައްސަލަ ބޭރުކޮށްލައިފި\nގައުމުގެ ތަރައްގީގައި ސަރުކާރު ކުންފުނިތަކުގެ ދައުރު ބޮޑު: ނައިބު ރައީސް


Loabiveriyaa Ah Aniyaa Kurumun Bollywoodge Thari Armaan Hahyarukohffi - Vaguthu\nލޯބިވެރިޔާއަށް އަނިޔާކުރުމުން ބޮލީވުޑްގެ ތަރި އަރްމާން ހައްޔަރުކޮށްފި\nލޯބިވެރިޔާއަށް އަނިޔާކުރުމުގެ މައްސަލައެއްގައި ކުރީގެ ބޮލީވުޑްގެ ފިލްމުތަކުން ބޮޑު މަޝްހޫރުކަމެއް ހޯދައިފައިވާ އަރްމާން ކޯލީ ހައްޔަރުކޮށްފިއެވެ.\nއަރްމާން ހައްޔަރު ކުރީ އޭނާގެ ލޯބިވެރިޔާ ނީރު ރަންދަވާއަށް އެކި ވަރުގެ އަނިޔާތަށް ކޮށްފައިވާކަމުގެ ތުހުމަތެއްގައެވެ.\nއަރްމާން ކުރި އަނިޔާތަކުގެ ސަބަބުން އޭނާގެ ލޯބިވެރިޔާ ނީރުގެ ބޮލަށާއި ބުރަކަށްޓަށް އެކިވަރުގެ އަނިޔާ ލިބިފައިވާއިރު ނީރު ބެލި ޑޮކްޓަރުންނާއި ހަވާލާދީ މީޑިއާ ރިޕޯޓްތަށް ބުނާ ގޮތުން ނަފްސާނީ ގޮތުންވެސް ނީރަށް ވަނީ ގެއްލުން ލިބިފައެވެ.\nނީރު ރަންދަވާ އާއި ހަވާލާދީ އިންޑިއާގެ ފުލުހުން ބުނީ އަރްމާން، ނީރުއަށް ހަމަލާދިނީ އައިސްފައި ހުރި ރުޅީގެ ސަބަބުން ކަމަށެވެ. އަދި އޭނާ ރުޅި އައީ އޭނާ ކުއްޔަށްދީފައިވާ "ގޯ ވިލާއިން" ލިބެންވާ ވަރަށް ފައިސާ ނުލިބުމުންނާއި އެތަން ކުއްޔަށް ނެގި ފަރާތުން ބަރާބަރަށް ފައިސާ ހަވާލު ނުކުރާތީ ކަމަށް ވެސް ބުންޏެވެ.\nއަރްމާން އަކީ މީގެ ކުރިންވެސް ކުށުގެ ރެކޯޑް އޮތް ތަރިއެކެވެ. އެގޮތުން މީގެ ކުރިން އޭނާ ރައްޓެހިވި ކުއްޖަކަށްވެސް އަނިޔާ ކޮށްފައިވާ މައްސަލައެއް ފެންމަތިވެފައިވާއިރު އޭނާއަކީ ބާރާއި ނުފޫޒު ބޭނުންކޮށްގެން ބިރުދެއްކި މައްސަލައެއްގައިވެސް ހައްޔަރުކޮށް ކަފާރަތުގެ ދަށުން ދޫކޮށްލައިފައިވާ ފަންނާނެކެވެ.\nއަރްމާން އެންމެ ބޮޑަށް މަޝްހޫރުވެފައިވަނީ 1990ގެ އަހަރުތަކުގައެވެ.


ޝުކުރުވެރިވާން ނުދަންނަ މީހާއަށް ދުނިޔޭގަ ވެސް އާޚިރަތުގަވެސް ކުރިއެރުމެއް ނުލިބޭނެ: ވައްހާޖް ޠަރިން\nފުރަތަމަ ފަށާނީ ދުނިޔޭގެ މިސާލަކުންނެވެ. ކުންފުނިތަކާއި އޮފީސްތަކުގެ އެންމެ މަތީ މަޤާމުތަކުގައި ތިބީ ކޮން ކަމެއް ހެއްޔެވެ؟ 95 އިންސައްތަ މީހުންނަކީ އެމީހަކު މަސައްކަތްކުރާ ތަނަކުން އެމީހަކަށް ލިބޭ މުސާރަ އާއި އިނާޔަތްތައް ޤަބޫލުކޮށް ޝުކުރުވެރިވާ މީހުންނެވެ.\nއިތުރު ކުރިއެރުން ހޯދަން އެމީހުން މަސައްކަތްކުރާނީ ލިބެމުން އަންނަ އިނާޔަތްތައް ޝުކުރުވެރިކަމާއިއެކު ބަލައިގަންނަމުންނެވެ. ޝުކުރުވެރި ނުވާމީހާއަށް މާގިނަ ދުވަހަކު އެއް ތަނެއްގައި ނުހުރެވޭނެއެވެ. އުނދަގޫ ބޮޑުވެގެން ބޭރުކުރާނެއެވެ. ނޫން ނަމަ އަމިއްލައަށް ދާނެއެވެ.\nދެން ކައު އިތުރު ރަސޫލާ މުޙައްމަދު (ޞޢވ) ގެ ހަޔާތްޕުޅަށް ބަލާށެވެ. އަވަހާރަފުޅުން ހޭފުޅު ލެއްވެވުމާއިއެކު ފުރަތަމަ ވެސް ކުރެއްވެވި ކަމަކީ ޝުކުރުވެރިވެވަޑައިގަތުމެވެ. ކޮން ކަމަކަށް ހެއްޔެވެ؟ ހެނދުނުގެ ފަރިއްކޮޅަށް ބޭނުންފުޅު ކުރައްވަވާނެ ކަދުރު އޮށެއް ނެތް ނަމަވެސް މެއެވެ. ޝުކުރުވެރިވެ ވަޑައިގަންނަވަނީ އަވަހާރަފުޅުން ހޭފުޅު ލެއްވެވުނު ކަމަށްޓަކައެވެ. އިތުރު ދުވަހެއް ﷲ ތަޢާލާ ދެއްވެވި ކަމަށްޓަކައެވެ. އެއަށްފަހު ކޮންމެ ކަމެއް ކުރެއްވެވުމަށްފަހުވެސް ޝުކުރުވެރިވެވަޑައިގަންނަވައެވެ.\nއަދިވެސް ބުނަން ހެއްޔެވެ؟ ރަސޫލް (ޞޢވ) މި ނަމޫނާ ދެއްކެވީ މީގެ 1400 އަހަރުކުރިންނެވެ. މިއަދުގެ ސައިކޮލިޖިސްޓުން މިކަން ޤަބޫލުކުރެއެވެ. ޝުކުރުވެރިވާ މީހާގެ މައްސަލަތައް މަދުކަން ޤަބޫލުކުރެއެވެ. ޚާއްޞަކޮށް ޑިޕްރެޝަންގެ މައްސަލަތަކެވެ.\nއިސްލާމް ދީން ބުނަނީ ފަތިހު ހޭލައި ފަތިސް ނަމާދުކުރުމަށެވެ. އަވަހަށް މަސައްކަތް ފަށައި އަވަހަށް މަސައްކަތް ނިންމުމަމަށެވެ. އަވަހަށް ރޭގަނޑު ނިދުމަށެވެ. އެހެނީ ރޭގަނޑު ލައްވަވާފައިވަނީ މަސައްކަތްކުރާކަށް ނޫނެވެ. އަރާމުކޮށް އަވަހަށް ނިދައި ތާޒާކަންމަތީގައި ފަތިހު ތެދުވެ މަސައްކަތް ފެށުމަށެވެ.\nދެން މިއަދުގެ ޑޮކްޓަރުން އެބުނަނީ ކީކޭހެއްޔެވެ؟ އިސްލާމް ދީނުގައި އޮތް ގޮތަށް ޢަމަލުކުރަން ނޫންހެއްޔެވެ؟ ތިމާ ދަންނަ ކާމިޔާބު މީހުންގެ ހަޔާތަށް ނިކަން ބަލައިބަލާށެވެ. ކާމިޔާބު މީހުންގެ ހަޔާތް ފޮތްތަކުން ކިޔައި ދިރާސާކޮށްބަލާށެވެ. އެމީހުން އަމަލުކޮށްފައި ހުރީ މިގޮތަށް ނޫން ހެއްޔެވެ؟\nރޭގަނޑު އަވަހަށް ނިދޭނީ ދުވަހު ކުރި މަސައްކަތުން ޙާޞިލުކުރެވުނު މިންވަރަށް ޝުކުރުވެރިވާން އެނގޭ މީހުންނަށެވެ. އަދިވެސް އިތުރުކޮށްލަން ބޭނުން މީހުންގެ ހިތެއް ނުފުރޭނެއެވެ. 24 ގަޑިއިރު މަސައްކަތް ކުރި ނަމަވެސް ހިތެއް ނުފުރޭނެއެވެ.\nވީމާ ކާމިޔާބު މީހަކަށްވާން އެދޭނަމަ ޝުކުރުވެރިވާ މީހަކަށް ވާން ޖެހޭނެއެވެ. މި ކިޔައިދިން ކަންކަމަށް ވިސްނުމުން މިކަމުގެ ހެކިތައް ލިބިގެންދާނެއެވެ.\n- ވައްހާޖް ޠަރިންގެ ދަރުސަކުން -\nކީރިތި ޤްރްއާނުގެ އެންމެ ޢާޔަތެއް ކިޔެވުމުން މުޅި ހޮސްޕިޓަލަށް ލޮޅުން އެރި! ތިބާގެ ހިތަށް ބިރުވެރިކަން ވަދޭތަ؟: ވައްހާޖް ޠަރިން\nކާމިޔާބު މީހަކަށް ވެވޭނީ ފަތިހު ތެދުވެގެންކަން ޤަބޫލުކޮށް ފަތިހު ހޭލުމުގަ އެހެން ދީންތަކުގެ މީހުން މުސްލިމުންނަށްވުރެ ކުރި ހޯދައިފި!: ވައްހާޖް ތަރިން\nހާޖަރުގެ ތަޤްވާވެރިކަން - އިސްލާމީ އުންމަތުގެ ހުރިހާ ކަނބަލުންނަށް ނަމޫނާއެއް!: ވައްހާޖް ޠަރިން\nކާމިޔާބު ނުލިބިގެން އުޅެނީ ކާމިޔާބު ލިބިގަންނަން އައުމަށް ދެވޭ ދަޢްވަތު ޤަބޫލު ނުކުރާ މީހުންނަށެވެ!: ވައްހާޖް ޠަރިން\nސައިންސްގެ ބާރު ގަދަނަމަ ނިކަން ﷲ ދިރުން ދެއްވަވާފައި ނުވާ އެއްޗަކަށް ދިރުން ދީބަލާށެވެ!: ވައްހާޖް ތަރިން\nމަރުގެ ވާހަކަތައް އަސްލާ އެއްގޮތަށް ދައްކަން ޖެހިލުންވަނީ ހަޤީޤަތް ހާމަކުރަން ބޭނުން ނުވާތީ!: ވައްހާޖް ތަރިން